
Ziua 1 - Luni 

Secretul conţine principii clare referitoare la felul în care îţi 
poţi trăi viaţa în acord cu legile naturale ale universului. Cel mai 
important lucru este însă să LE TRANSPUI ÎN PRACTICĂ. 

Nu vei deveni stăpânul propriei tale vieţi decât dacă LE VEI 
TRANSPUNE ÎN PRACTICĂ! 

Vom face împreună o călătorie iniţiatică ce va dura un an de 
zile, iar claritatea, înţelegerea şi înţelepciunea la care vei avea 
acces în fiecare zi a anului te vor ajuta să experimentezi în viaţa 
ta legile care guvernează fiinţa umană, astfel încât să devii cu 
adevărat stăpânul propriei tale vieţi. 

iți doresc ca bucuria să te însoţească pretutindeni. 

Rhonda Byrne 


Ziua 2 - Marti 

Dacă doreşti să îţi schimbi rapid viaţa în bine, schimbă-ţi 
vibrația generală pe care o emani cu ajutorul recunoştinţei. Dacă 
îţi vei focaliza întreaga energie asupra recunoştinţei, în viaţa ta 
vor apărea adevărate miracole. 

Dacă doreşti să îţi schimbi rapid viaţa în bine, notează în 
fiecare zi 100 de motive pentru care te simţi recunoscător, până 
când vei vedea cu ochii liberi schimbarea. Nu te limita însă la a 
scrie aceste motive. SIMTE starea de recunoştinţă. Puterea ta 
sălăşluieşte în SENTIMENTELE pe care le investeşti în starea de 
recunoştinţă. 


Ziua 3 - Miercuri 

Sentimentele pe care le trăieşti astăzi atrag evenimentele pe 
care le vei experimenta mâine. 

Astfel, grijile atrag noi griji. Anxietatea atrage şi mai multă 
anxietate. Nefericirea atrage nefericire. Insatisfacţia atrage 
insatisfacţie. 


PE DE ALTĂ PARTE... 

Bucuria atrage mai multă bucurie. Fericirea atrage mai multă 
fericire. Pacea atrage pace. Recunoştinţa atrage recunoştinţă. 
Bunătatea atrage bunătate. lubirea atrage iubire. 

Sarcina ta este una /ăuntrică. Dacă doreşti să schimbi lumea 
din jurul tău, tot ce trebuie să faci este să îţi schimbi 
sentimentele interioare. Ce poate fi mai simplu decât atât? 


Ziua 4 - Joi 

Universul te călăuzeşte şi comunică cu tine în fiecare secundă 
a vieţii tale. El reacţionează la gândurile tale şi îţi oferă un 
feedback nepreţuit prin intermediul sentimentelor tale. Altfel 
spus, sentimentele tale reprezintă un instrument de comunicare 
cosmică! Sentimentele pozitive se traduc prin: „Al PROCEDAT 
FOARTE BINE.” Cele negative îţi atrag atenţia că trebuie să îţi 
schimbi gândurile asupra cărora te focalizezi. 

Pune-te la unison cu comunicarea cosmică ce îţi stă la 
dispoziţie în fiecare zi. Tu nu eşti niciodată singur, nici măcar 
pentru o singură secundă. Universul te însoţeşte la fiecare pas. 
El te călăuzeşte, dar trebuie să îl asculţi! 


Ziua 5 - Vineri 

Caută aspectul pozitiv în orice situaţie, îndeosebi în cele care 
par să fie negative. Tot ce atragem în viaţa noastră ne ajută să 
creştem, ceea ce înseamnă că în ultimă instanţă este pentru 
binele nostru. 

Schimbarea căii şi a direcţiei în care călătoreşti necesită noi 
calităţi şi puteri, care corespund întru totul lucrurilor măreţe care 
ne aşteaptă să le realizăm. 


Ziua 6 - Sâmbătă 

Oriunde te-ai afla şi oricât de dificilă ar părea să fie situaţia 
actuală, tu te îndrepţi întotdeauna către mai multă măreție, 
întotdeauna. 


Ziua 7 - Duminică 
„Fericirea depinde de noi înşine.” 
ARISTOTEL (384 - 322 l.Ch.) 


Ziua 8 - Luni 

Există două cuvinte care, atunci când sunt rostite, au puterea 
uluitoare de a-ţi schimba complet viaţa. Ori de câte ori le vei 
rosti cu sinceritate, aceste cuvinte îţi vor aduce o stare de 

bucurie şi de fericire absolută. Ele vor crea adevărate miracole în 
viaţa ta, anihilând orice negativitate şi oferindu-ţi o mare 
abundență. Dacă le vei rosti cu sinceritate şi dacă le vei simţi 
semnificaţia profundă, aceste cuvinte vor pune în mişcare toate 
forţele Universului, care se vor uni în slujba ta. 

Există doar două cuvinte care te mai despart de fericirea pe 
care o meriţi şi de viaţa pe care o visezi... 

ÎŢI MULŢUMESC. 


Ziua 9 - Marţi 

Noi atragem întotdeauna în viaţa noastră circumstanţele care 
corespund vibraţiilor noastre interioare. Orice situaţie, orice 
persoană şi orice eveniment pe care le atragem în experienţa 
noastră depind de vibraţiile pe care le emitem. Ţi-ai putea 
imagina un sistem mai minunat şi mai drept decât acesta? 

Viaţa ta reflectă ceea ce există în interiorul tău, iar această 
realitate lăuntrică depinde în întregime de tine. 


Ziua 10 - Miercuri _ 

Tu eşti o fiinţă umană măreaţă şi magnifică. Intre miliardele 
de oameni care trăiesc pe această planetă, nu mai există o alta 
la fel ca tine. Existenţa ta este vitală pentru funcţionarea 
Universului, căci tu faci parte integrantă din acesta. Nimic din 
ceea ce există nu ar putea exista fără tine! 


Ziua 11 - Joi 

lată un exerciţiu simplu, dar foarte eficient, pe care îl poţi 
practica zilnic pentru a te pune la unison cu Universul şi cu legea 
atracției. 

Aşează-te într-o poziţie confortabilă. Devino conştient de ceea 
ce simţi, apoi relaxează-ţi întregul corp. După ce ai terminat, 
relaxează-l încă şi mai profund. Continuă să te relaxezi din ce în 
ce mai profund. Repetă de mai multe ori acest proces de 
relaxare corporală, aprofundându-l din ce în ce mai mult. 

După ce ai terminat, remarcă diferenţa dintre sentimentele 
tale actuale şi cele de la începutul procesului. 

Acum te afli într-o armonie deplină cu Universul şi cu legea 
atracției! 

Ziua 12 - Vineri 

Perseverează, perseverează, perseverează, şi vei ajunge 
astfel într-un punct în care principiile Secretului vor deveni o a 
doua natură pentru tine. Vei deveni astfel din ce în ce mai 
conştient de cuvintele pe care le rostesc oamenii, îndeosebi de 
cele care descriu realităţile nedorite de aceştia. In plus, vei 
deveni din ce în ce mai conştient de cuvintele pe care le rosteşti 
tu însuți. 

Când vei ajunge în acest punct, înseamnă că ai început să te 
trezeşti! Înseamnă că ai început să devii din ce în ce mai 
conştient! 


Ziua 13 - Sâmbătă 

Toţi oamenii atrag în fiecare moment realitatea pe care o 
trăiesc. Dacă ţi se pare că legea nu funcţionează în cazul tău 
pentru că nu dispui de lucrurile pe care ţi le doreşti, încearcă să 
înţelegi că legea reacţionează exact la lucrurile pe care le ceri. 
Tu atragi în viaţa ta fie lucrurile pe care ţi le doreşti, fie absenţa 
lucrurilor pe care ţi le doreşti. 

Oricum ar fi, legea funcţionează. 


Ziua 14 - Duminică 

„Cea mai mare revoluţie pe care o trăieşte generaţia noastră 
este descoperirea faptului că prin schimbarea atitudinii lor 
interioare, oamenii îşi pot schimba viaţa exterioară.” 

WILLIAM JAMES (1842 - 1910) 


Ziua 15 - Luni 

Atunci când începi să îţi pui întrebări legate de viaţă, este 
semn că în tine se produce o transformare profundă. 

Adevărul Vieţii este întotdeauna prezent, dar numai cei care 
îşi pun întrebări primesc răspunsuri şi descoperă acest adevăr. 
Cei care îşi pun întrebări şi aspiră cu sinceritate să primească 
răspunsuri la ele atrag în viaţa lor aceste răspunsuri într-o formă 
pe care o pot înţelege. 

De aceea, dacă doreşti să primeşti răspunsuri, trebuie să 
începi să îţi pui întrebări. 

Ziua 16 - Marţi 

lubirea este cea mai mare putere a noastră, aflată într-o 
armonie desăvârşită cu legea atracției. Cu cât iubim mai mult, cu 
atât mai mare este puterea noastră. Cu cât simţim o iubire mai 
altruistă şi mai necondiționată, cu atât mai uluitoare devine 
puterea noastră. 

Legea atracției mai este numită şi legea iubirii, întrucât 
reprezintă ea însăşi un dar al iubirii pentru umanitate. Ea este 
legea care ne permite să ne schimbăm viaţa aşa cum dorim. 

Cu cât vom iubi mai mult, cu atât mai mare va fi puterea 
noastră de a ne crea o viaţă sublimă, trăită în bucurie şi în 
armonie. 


Ziua 17 - Miercuri 

Cum te simţi atunci când te afli în armonie cu Universul? 

Te simţi la fel ca atunci când pluteşti pe apă. Dacă eşti 
tensionat şi te opui curentului, te vei duce la fund. În schimb, 
dacă te abandonezi în totalitate apei, aceasta te va susţine şi tu 
vei pluti la suprafaţa ei. Aceasta este starea pe care trebuie să o 
cultivi şi care te poate pune într-o armonie deplină cu Universul. 

Renunţă la orice tensiune şi începe să pluteşti! 


Ziua 18 - Joi 

Potrivit legii atracției, cea mai bună cale de a te vindeca deo 
boală constă în a nu te opune ei. Dacă iei decizia să o 
contracarezi într-un fel sau altul, mintea ta se concentrează 
practic asupra bolii, iar noi atragem întotdeauna lucrurile asupra 
cărora ne concentrăm. Acceptă prescripţiile medicilor, dar 
focalizează-ţi mintea exclusiv asupra stării de sănătate. 

Emite gânduri de bunăstare. Rosteşte cuvinte care descriu 
starea de bunăstare. Imaginează-ţi că eşti perfect sănătos. 


Ziua 19 - Vineri 

Unul din cele mai bune lucruri pe care le poţi face dacă doreşti 
să îţi îmbunătăţeşti situaţia financiară constă în a dărui 10% din 
ceea ce câştigi. Acest mecanism este cunoscut sub numele de 
legea spirituală a zeciuielii şi reprezintă cel mai bun lucru pe 
care îl poţi face pentru a atrage mai mulţi bani în viaţa ta. 


== 

Ziua 20 - Sâmbătă 

Cum se face că toţi cei care au maşini de foarte bună calitate 
le menţin întotdeauna curate şi strălucitoare, în timp ce cei care 
au maşini vechi şi uzate le menţin murdare deopotrivă în 
exterior şi în interior? 

Diferenţa de atitudine rezultă din diferenţa de apreciere. 

Aprecierea lucrurilor pe care le ai atrage după sine primirea 
lucrurilor pe care ţi le doreşti. 

De altfel, acesta a fost principiul care i-a ajutat pe oamenii din 
prima categorie să atragă în viaţa lor maşini mai bune. 


Ziua 21 - Duminică 

„Nu încerca niciodată să îi schimbi pe ceilalţi oameni; lasă-i să 
se schimbe în mod natural, pentru că aşa îşi doresc ei înşişi; şi îşi 
vor dori să se schimbe atunci când vor vedea că tu ai reuşit să te 
schimbi în bine. 

Este într-adevăr nobil să îi inspiri pe ceilalţi să se schimbe în 
bine, dar nu poţi face acest lucru decât lăsându-i să se descurce 
singuri şi schimbându-te pe tine însuţi în bine.” 

CHRISTIAN D. LARSON (1874 - 1954) Controlul Sinelui 


Ziua 22 - Luni 

În spatele tuturor lucrurilor care par negative se ascunde ceva 
bun. Dacă am porni de la premisa că nu există nimic altceva 
decât binele, chiar şi în situaţiile aparent negative, acestea din 
urmă se vor transforma, reflectând convingerea noastră. 
Majoritatea oamenilor resping binele prin faptul că se grăbesc să 
eticheteze situaţiile pe care le trăiesc drept rele, după care 
convingerile lor se transformă în realitate (pentru ei). In Univers 
nu există nimic rău. Răul nu este decât incapacitatea noastră de 
a percepe în mod limpede lucrurile, dintr-o perspectivă mai 
amplă. 

Pacea derivă din cunoaşterea faptului că nu există altceva 
decât binele. 


Ziua 23 - Marţi 
Tu te afli într-o relaţie de parteneriat cu legea atracției, iar 
= 8 

această relaţie îţi permite să îţi creezi viaţa pe care ţi-o doreşti. 
Toţi oamenii se află într-o asemenea relaţie de parteneriat cu 
legea atracției şi fiecare dintre ei se foloseşte de această relaţie 
pentru a-şi crea propria viaţă; la fel procedezi şi tu. In schimb, tu 
nu poţi folosi legea atracției pentru viaţa unei alte persoane, 
împotriva liberului său arbitru. De altfel, slavă cerului că legea 
operează în acest fel. În caz contrar, ceilalţi oameni ar putea 
crea pentru tine o viaţă pe care nu ţi-o doreşti. 

Tu creezi prin gândurile şi prin sentimentele tale, şi nimeni 
altcineva nu poate emite aceste gânduri în locul tău şi nu poate 
simţi ceea ce simţi în locul tău. 


Ziua 24 - Miercuri 

Dacă ai un prieten care trece printr-o situaţie grea, cel mai 
bun ajutor pe care i-l poţi oferi constă în a-ţi păstra starea de 
bună dispoziţie. Sentimentele tale elevate vor contribui la 
schimbarea în bine a stării sale de spirit. Îl poţi ajuta de 
asemenea redirecţionând conversațiile cu el şi impulsionându-l 
să vorbească despre ceea ce îşi doreşte cu adevărat. Dacă 
începe din nou să vorbească despre lucrurile pe care nu şi le 
doreşte, continuă să îl ghidezi cu răbdare către o atitudine mai 
pozitivă. Vorbeşte-i ca şi cum perioada de încercări dificile s-a 
încheiat pentru el şi sugerează-i să îşi imagineze că totul s-a 
rezolvat cum nu se poate mai bine. 

Atunci când vorbeşti cu prietenii tăi, condu conversaţia şi 
ajută-i astfel să rămână în armonie cu Universul. 


Ziua 25 - Joi 

Tu poţi schimba calea pe care mergi. Altfel spus, poţi 
transforma întunericul în lumină, sau lucrurile negative în lucruri 
pozitive. 

Ori de câte ori te focalizezi asupra lucrurilor pozitive, tu atragi 
mai multă lumină în viaţa ta, iar lumina elimină în mod natural 
întunericul.  Recunoştinţa, iubirea, gândurile, cuvintele şi 
acţiunile bune - atrag lumina şi risipesc întunericul. 

Umple-ţi viaţa cu lumina pozitivităţii! 


Ziua 26 - Vineri 
Dacă vei începe să îţi gestionezi în mod deliberat frecvenţa de 


— 9 — 


— Rhonda Byrne — 


vibraţie pe care o emiţi (prin gândurile şi prin sentimentele tale), 
vei descoperi în scurt timp că perioadele ascendente alternează 
cu cele descendente şi că sari cu uşurinţă de la o vibraţie la alta. 
Această etapă nu va dura însă mult timp, după care vei începe 
să te stabilizezi din ce în ce mai bine pe o frecvenţă superioară, 
apoi pe o frecvenţă încă şi mai înaltă, şi aşa mai departe. 

Când ai învăţat să mergi, tu ai avut nevoie de practică, dar ai 
reuşit! Exact la fel se petrec lucrurile şi acum. 


Ziua 27 - Sâmbătă 

Dacă doreşti să îţi creezi ziua de mâine, fă o retrospectivă a 
zilei de azi înainte de culcare şi fii recunoscător pentru toate 
momentele bune pe care le-ai trăit. Dacă îţi doreşti ca anumite 
lucruri să se fi petrecut altfel, retrăieşte filmul evenimentelor aşa 
cum ţi-ai fi dorit să se petreacă ele. Inainte de a adormi, spune- 
ţi: „Voi dormi profund şi mă voi trezi plin de energie. Mâine va fi 
cea mai frumoasă zi din viaţa mea.” 

Noapte bună! 


Ziua 28 - Duminică 

„Ideea că noi şi noi posesiuni (indiferent în ce ar consta 
acestea) ţi-ar putea aduce în sine mai multă fericire sau 
mulţumire este greşită. Nicio persoană, niciun loc şi niciun obiect 
nu îţi poate oferi fericirea. In cel mai bun caz, ele îţi pot oferi 
pretextul pentru a te simţi fericit, dar Bucuria De a Trăi vine 
întotdeauna din interiorul tău.” 

GENEVIEVE BEHREND (1881 - 1960) Puterea ta invizibilă 


Ziua 29 - Luni 

Când vine vorba de relaţiile amoroase, majoritatea oamenilor 
cred că îşi doresc o persoană anume. Dacă te gândeşti însă mai 
bine, îţi poţi da seama că tu nu îţi doreşti cu adevărat persoana 
respectivă, ci fericirea fără seamăn de a fi cu persoana perfectă. 
Din păcate, marea majoritate a oamenilor continuă să îi 
precizeze universului CINE este persoana pe care şi-o doresc în 
viaţa lor. Dacă universul refuză să le ofere persoana respectivă, 
mesajul lui este limpede: „Am verificat ce se va întâmpla peste 
20 de ani şi am constatat că această persoană nu îţi va oferi 
fericirea pe care o meriţi.” 

Oare de ce ni se pare că noi ştim mai bine decât cel care vede 
totul dintr-o singură privire? 


Ziua 30 - Marţi 
Planeta Pământ şi umanitatea au nevoie de tine. Au nevoie de 
tine şi acesta este motivul pentru care te afli aici. 


Ziua 31 - Miercuri 

Tu ai capacitatea de a porunci orice. lată cum le poţi porunci 
gândurilor negative să te părăsească: 

„Pleacă! Nu te doresc. Eu sunt Spirit pur şi nu găzduiesc decât 
gândurile bune şi perfecte.” 

Niciodată nu au fost rostite cuvinte mai pline de adevăr! 


Ziua 32 - Joi 

Din clipa în care te-ai născut, tu ai avut în permanenţă alături 
un partener cosmic care nu te va părăsi niciodată de-a lungul 
actualei vieţi. Acest partener cosmic dispune de contacte 
fantastice şi de mijloace nelimitate, cu ajutorul cărora îţi poate 
oferi tot ceea ce îţi doreşti. Pentru el, timpul nu reprezintă un 
obstacol, mărimea nu reprezintă o problemă, iar spaţiul nu 
există deloc. Practic, el poate face absolut orice pentru tine. 

Tot ce trebuie să faci tu este să respecţi regulile jocului 
cosmic. Cere, apoi crede cu toată convingerea că ai primit deja 
ce ai cerut. 

Imaginează-ţi întregul Univers Cosmic lucrând pentru tine! 


Ziua 33 - Vineri 

Ştiai că dacă viaţa ta nu s-ar schimba în permanenţă, tu nu ai 
putea exista? Întregul Univers şi tot ceea ce există în el se află 
într-un proces continuu de schimbare, pentru că totul este 
alcătuit din energie, iar aceasta nu poate exista decât dacă se 
mişcă în permanenţă. Dacă energia şi-ar opri pentru o clipă 
mişcarea, întregul Univers şi întreaga Viaţă ar dispărea pe loc. 

Viaţa ta este la rândul ei alcătuită din energie; de aceea, ea 
trebuie să se afle într-o mişcare continuă şi să se schimbe în 
permanenţă. Tu nu poţi opri mişcarea şi schimbările vieţii tale, şi 
nici nu ţi-ai dori acest lucru. Natura energiei constă în mişcare, şi 

tocmai această mişcare îţi dă Viaţă. Ea determină creşterea 
Vieţii, dar şi creşterea ta. 


Ziua 34 - Sâmbătă 

Emite gânduri bune. 

Rosteşte cuvinte amabile. 

Acţionează în beneficiul celorlalţi oameni. 

Aceşti trei paşi îţi vor aduce mai mult decât îţi poţi imagina 
vreodată. 


Ziua 35 - Duminică 

„Gândul se manifestă prin cuvânt. Cuvântul se manifestă prin 
acţiune. Acţiunea se transformă în obişnuinţă. Obişnuinţa devine 
treptat caracter. De aceea, veghează-ţi cu cea mai mare atenţie 
gândurile. Urmăreşte ca acestea să derive numai din iubire, 
respectiv din grija ta pentru toate fiinţele.” 

BUDDHA (c.563 - c.483 î.Ch.) 


Ziua 36 - Luni 

Legea atracției este impersonală. Ea operează la fel ca un 
aparat xerox. Legea fotocopiază ceea ce gândeşti şi ceea ce 
simţi în fiecare moment, după care îţi trimite fotocopia exactă 
sub forma vieţii tale. De aceea, tu îţi poţi schimba extrem de 
uşor viaţa şi lumea în care trăieşti. 

Dacă doreşti să schimbi lumea exterioară, tot ce trebuie să 
faci este să îţi schimbi gândurile şi sentimentele, iar legea 
atracției va fotocopia această schimbare. 


Ziua 37 - Marţi 

Dacă doreşti să îţi schimbi viaţa în bine, va trebui să iei 
decizia de a nu mai suferi şi de a trăi fericit. Singura modalitate 
prin care poţi face acest lucru constă în a lua decizia de a căuta 
numai lucruri pe care să le apreciezi. 

Dacă vei începe să te focalizezi asupra lucrurilor bune şi 
asupra aspectelor frumoase ale vieţii, legea atracției va 
reacţiona trimițând în viaţa ta fotocopia exactă a acestor 
gânduri. Şi lucrurile bune vor începe să apară. Apoi şi mai multe 
lucruri, apoi şi mai multe... 

Ziua 38 - Miercuri 

Tu eşti liber să optezi pentru tot ceea ce îţi doreşti. Puterea se 
află în mâinile tale. Tu eşti singurul care poate opta pentru 
maniera în care te vei folosi de această putere. Decizia îţi 
aparţine. 

Tu poţi opta pentru o viaţă mai fericită astăzi sau pentru a 
amâna această fericire pentru ziua de mâine. 

Ce preferi? Alegerea îţi aparţine. 


Ziua 39 - Joi 

Este extrem de important să te simţi recunoscător pentru tot 
ceea ce există în viaţa ta. Majoritatea oamenilor se concentrează 
exclusiv asupra lucrurilor pe care şi le doresc cel mai mult, dar 
uită să se simtă recunoscători pentru celelalte lucruri bune din 
viaţa lor. 

Fără recunoştinţă nu vei putea obţine nimic cu ajutorul legii 
atracției, căci dacă nu emiţi această stare de spirit, rezultă 
automat că o emiţi pe cea contrară: de nerecunoştinţă. De 
aceea, fii pro-activ şi foloseşte-te de frecvenţa recunoştinţei 
pentru primi tot ceea ce îţi doreşti de la viaţă. 


Ziua 40 - Vineri 

Crearea unui panou cu tot ceea ce îţi doreşti pentru viitor 
reprezintă un instrument care te poate ajuta să îţi creezi 
imaginea mentală a vieţii pe care ţi-o doreşti. Ori de câte ori vei 
privi acest panou, tu îţi vei imprima mai adânc în minte imaginea 
dorită. Concentrarea asupra panoului îţi va stimula simţurile şi va 
evoca în fiinţa ta o stare de spirit pozitivă. Vei dispune astfel de 
cele două elemente absolut necesare ale procesului de creaţie: 
focalizarea minţii şi a sentimentelor tale asupra lucrurilor dorite. 
Atunci când aceste două elemente cooperează, puterea lor este 
de neoprit. 


Ziua 41 - Sâmbătă 

Einstein spunea că timpul nu este decât o iluzie. Dacă vei 
înţelege şi dacă vei accepta acest lucru, îţi vei da seama că tot 
ceea ce îţi propui pentru viitor există deja. De aceea, ori de câte 

ori notezi în scris, ori de câte ori îţi imaginezi şi ori de câte ori 
descrii ceea ce îţi doreşti, fă aceste lucruri la timpul prezent. 
Impregnează-ţi mintea, inima şi corpul cu dorinţele tale, dar fă 
acest lucru ca şi cum ele s-ar fi împlinit deja, acum. 


Ziua 42 - Duminică 

„Nimeni nu este mai îndrăgit pe lumea asta decât cel care 
uşurează povara altcuiva.” 

ANONIM 


Ziua 43 - Luni 

Tu ai folosit Secretul toată viaţa ta. Practic, nu a existat niciun 
moment în care nu l-ai aplicat. Tu te foloseşti de el deopotrivă 
atunci când îţi creezi realitatea pe care ţi-o doreşti şi atunci când 
îţi creezi realitatea pe care nu ţi-o doreşti. Toate persoanele, 
evenimentele şi circumstanţele care apar - în fiecare zi din viaţa 
ta - sunt rezultatul legii atracției. 


Ziua 44 - Marţi 

Secretul vizualizării constă în a menţine în mişcare imaginea 
în mintea ta şi în a te deplasa la rândul tău în interiorul imaginii. 
Dacă vei învăţa să vizualizezi o imagine în mişcare, la fel ca un 
film, vei stăpâni foarte rapid arta vizualizării. Dacă imaginea este 
statică, ea este mult mai greu de menţinut în minte. 

Atunci când vizualizezi o imagine, urmăreşte ca aceasta să 
conţină cât mai multe mişcări, astfel încât mintea ta să devină 
captivată de ea şi să nu se mai gândească la altceva. 


Ziua 45 - Miercuri 

Dacă ţi-ai propus să îţi creezi în mod intenţionat realitatea, cel 
mai bine este să începi prin a te focaliza asupra unei singure 
imagini. Cu practica, vei învăţa să îţi controlezi din ce în ce mai 
bine energia, astfel încât te vei putea concentra asupra mai 
multor imagini în acelaşi timp. 

Imaginează-ţi că mintea ta este o lupă care focalizează lumina 
soarelui. Dacă vei focaliza razele soarelui într-un singur punct, tu 
vei aprinde un foc. Nu există nicio diferenţă între lupă şi soare, 
după cum nu există nicio diferenţă între mintea ta şi Univers. 

Ziua 46 - Joi 

Dacă te afli abia la începutul practicii principiilor Secretului, 
sfatul meu este să începi prin a lucra cu frecvenţa de vibraţie pe 
care o emiţi. Întreabă-te ce anume îţi doreşti de la viaţă, iar apoi 
LUCREAZA cu vibraţiile pe care le emiţi. Continuă să LUCREZI şi 
să îţi ridici frecvenţa de vibraţie prin intermediul gândurilor şi 
sentimentelor tale. 

Ridică-ţi frecvenţa până când aceasta se pune la unison cu 
cea a Universului. Îţi reamintesc că frecvenţa Universului este o 
frecvenţă a bunătăţii pure! 


Ziua 47 - Vineri 

Dacă doreşti să atragi mai mulţi bani în viaţa ta, fă-ţi o listă cu 
toate lucrurile pe care îţi propui să le cumperi cu aceşti bani. 
Înconjoară-te cu imagini ale lucrurilor pe care doreşti să le 
cumperi şi imaginează-ţi ce ai simţi dacă ai avea aceste lucruri 
chiar acum. Imaginează-ţi că împărtăşeşti aceste lucruri cu cei 
dragi şi gândeşte-te la fericirea lor. 

Asta înseamnă să creezi! 


Ziua 48 - Sâmbătă 

Nu există o forţă a urii. Ura nu este altceva decât absenţa 
iubirii, la fel cum întunericul nu este altceva decât absenţa 
luminii. În mod similar, sărăcia este absenţa abundenței, boala 
este absenţa stării de sănătate, iar tristeţea este absenţa 
bucuriei. Orice lucru negativ reprezintă absenţa unui lucru 
pozitiv. 

Este foarte, foarte bine de ştiut acest lucru. 


Ziua 49 - Duminică 

„Scopul vieţii este autoperfecţionarea. Noi ne aflăm în această 
lume pentru a realiza în ce constă natura noastră.” 

OSCAR WILDE (1854 - 1900) Portretul lui Dorian Gray 


Ziua 50 - Luni 
Fă o pauză şi gândeşte-te la tot ce îţi oferă zilnic natura ca să 

poţi să trăieşti. Şi totuşi, natura nu îţi cere niciodată nimic în 
schimb. 
Asta înseamnă să dăruieşti cu adevărat. 


Ziua 51 - Marţi 

Nu există nicio îndoială că atunci când foloseşti legea atracției 
pentru binele tuturor, tu te conectezi cu o mare putere. Legea îţi 
stă însă la dispoziţie inclusiv individual, astfel încât să îţi poţi trăi 
cât mai plenar viaţa. Atunci când îţi trăieşti viaţa la maxim, tu ai 
mult mai multe de oferit celor din jur. 

Dacă suferi şi dacă eşti trist, tu nu ajuţi cu nimic lumea 
exterioară. În schimb, dacă eşti fericit şi dacă îţi trăieşti viaţa la 
maxim, întreaga lume are de profitat. 


Ziua 52 - Miercuri 

Dacă practici tot timpul vizualizări, dar în viaţa ta nu se 
schimbă nimic, înseamnă că îţi sabotezi singur intenţia creatoare 
printr-o altă modalitate, de care nu eşti conştient. La ce te 
gândeşti? Ce cuvinte foloseşti? Ce acţiuni întreprinzi? Dacă nu 
eşti sigur unde greşeşti, roagă legea atracției să îţi explice în ce 
fel te autosabotezi, iar aceasta îţi va arăta limpede unde 
greşeşti. 


Ziua 53 - Joi 

Dacă doreşti să atragi în viaţa ta aprecierea celor din jur 
pentru ceea ce faci, începe prin a-i aprecia şi prin a-i 
complimenta pe ceilalţi. 

Atunci când critici pe altcineva, căutându-i nod în papură, cu 
siguranţă vei fi criticat la rândul tău. Dacă îi judeci pe ceilalţi, vei 
fi judecat. Pe de altă parte, dacă îi apreciezi pe cei din jur, 
aceştia te vor aprecia la rândul lor. Pentru a atrage o calitate din 
lumea exterioară, trebuie să începi întotdeauna prin a o cultiva 
în tine însuţi. 


Ziua 54 - Vineri 

Întreaga lume exterioară şi fiecare detaliu pe care îl 
experimentezi într-o zi îţi ilustrează perfect frecvenţa pe care o 
emiţi. Această frecvenţă este reflectată de toate persoanele care 

îţi ies în cale, de evenimentele şi de circumstanţele prin care 
treci. 

Viața este la fel ca o oglindă. Ea nu face decât să reflecte 
vibrația ta interioară. 


Ziua 55 - Sâmbătă 

Atunci când emiţi gânduri negative despre altcineva, aceste 
gânduri se întorc la tine multiplicate. Pe de altă parte, nu 
contează câţi oameni emit gânduri negative referitoare la tine; 
dacă tu eşti fericit, gândurile lor nu te pot atinge, întrucât au o 
frecvenţă de vibraţie complet diferită. În schimb, dacă emiţi 
gânduri negative, acestea se vor întoarce la tine multiplicate, din 
cauza gândurilor similare ale celor din jur. 

Nimeni nu poate aduce negativitatea în viaţa ta prin gândurile 
sale dacă tu nu permiţi vibraţiei tale să coboare pe aceeaşi 
frecvenţă cu a lor. 


Ziua 56 - Duminică 

„Noi emitem tot timpul gânduri, cu o intensitate mai mare sau 
mai mică, după care culegem roadele acestor gânduri. Vibraţiile 
gândurilor noastre nu numai că ne influenţează pe noi şi pe cei 
din jur, dar ele au şi puterea de a atrage alte gânduri similare, 
persoane, circumstanţe şi lucruri, inclusiv, „norocul” sau 
„ghinionul”, în funcţie de calitatea gândurilor.” 

WILLIAM WALKER ATKINSON (1862 - 1932) Vibrația gândului 


Ziua 57 - Luni 

Dacă doreşti să experimentezi un sentiment profund de 
recunoştinţă, aşează-te şi scrie o listă cu toate lucrurile pentru 
care te simţi recunoscător. Continuă să scrii pe această listă 
până când ochii ţi se umplu de lacrimi. Odată cu aceste lacrimi, 
inima îţi va exploda într-o trăire sublimă, care îţi va inunda 
întreaga fiinţă. Această trăire este recunoştinţa cea mai 
profundă. Dacă ai experimentat o dată acest sentiment, vei şti 
să îl recreezi oricând vei dori. 

Va trebui apoi să reproduci acest sentiment profund de 
recunoştinţă de cât mai multe ori în fiecare zi. Dacă vei proceda 
astfel, în scurt timp vei deveni capabil să îl simţi practic 
instantaneu şi aproape continuu, inundându-ţi întregul corp. 

Continuă să practici până când ajungi la această realizare. 


Ziua 58 - Marţi 

Cere, Crede, Primeşte - aceştia sunt cei trei paşi simpli prin 
care poţi crea în viaţa ta tot ceea ce îţi doreşti. Adeseori, pasul 
cel mai dificil se dovedeşte a fi al doilea: crede. 

Pe de altă parte, el reprezintă pasul cel mai important pe care 
îl vei face vreodată. Credinţa presupune absenţa oricărei îndoieli. 
Ea trebuie să fie de neclintit, indiferent de ceea ce se întâmplă în 
lumea exterioară. 

Atunci când vei ajunge să controlezi credinţa, tu îţi vei 
controla practic întreaga viaţă. 


Ziua 59 - Miercuri 

Ştiai că ori de câte ori încerci să îţi imaginezi „cum” se va 
materializa dorinţa ta, tu te îndepărtezi practic de împlinirea 
acestei dorinţe? Atunci când încerci să îţi imaginezi „cum” se va 
materializa dorinţa ta, tu îi transmiţi practic Universului mesajul 
că nu ai această dorinţă. În acest caz, cum ar putea Universul să 
ţi-o îndeplinească? 


Ziua 60 - Joi 

Tu eşti un centru de transmisie al Universului. În fiecare 
secundă, tu emiţi şi primeşti mesaje pe o anumită frecvenţă. 
Pentru a crea ceea ce îţi doreşti, trebuie să îţi transmiţi dorinţa 
fără a întrerupe nicio clipă transmisia. Acest lucru este posibil 
numai dacă te concentrezi asupra faptului că dorinţa ta s-a 
manifestat deja. 

Dacă te gândeşti la faptul că dorinţa ta nu s-a împlinit încă sau 
în cazul în care cultivi îndoieli, tu întrerupi automat transmisia. 
Universul pierde semnalul emis de tine şi primeşte un nou 
semnal, care îi transmite faptul că nu mai ai nicio dorinţă. El îţi 
răspunde apoi fără greş la acest mesaj, iar tu primeşti ceea ce i- 
ai transmis: Nu am această dorinţă! 

Dacă îţi doreşti cu adevărat ceva, tot ce trebuie să faci este să 
revii mereu la frecvenţa obţinerii lucrului dorit, iar Universul ţi-l 
va livra. 

Ziua 61 - Vineri 

Universul are mijloace nelimitate de a-ţi îndeplini toate visele. 
Te asigur că dacă te vei concentra în interior asupra unui vis, 
acesta se va reflecta în lumea exterioară printr-o modalitate pe 
care nu ţi-ai fi imaginat-o niciodată. 

De aceea, concentrează-te asupra imaginilor dorite şi lasă 
Universul să îşi facă treaba. 


Ziua 62 - Sâmbătă 

Cum crezi că m-am folosit personal de Secret pentru a nu mai 
avea nevoie de ochelari de citire? 

Simplu: am cerut acest lucru, iar apoi m-am vizualizat fără 
ochelari în diferite situaţii. Privirea mea a devenit clară în numai 
trei zile. Nici nu am observat când au trecut aceste trei zile, 
întrucât AM ŞTIUT încă din primul moment că dorinţa mea s-a 
împlinit. Dacă aş fi fost conştientă de cele trei zile, atunci aş fi 
observat că dorinţa mea nu s-a împlinit încă. Eu am crezut însă 
cu adevărat şi AM ŞTIUT că dorinţa mea s-a îndeplinit. Am avut o 
credinţă absolută. Aş putea spune la fel de bine că mi-au trebuit 
trei zile ca să realizez că vederea mea a devenit limpede sau că 
mi-au trebuit trei zile până când m-am adaptat la noua mea 
privire, care nu mai necesita ochelari. Ambele afirmaţii sunt la fel 
de adevărate, întrucât am ştiut încă de când am cerut acest 
lucru că nu mai aveam nevoie de ochelari. Nu am avut nicio clipă 
nici cea mai mică îndoială în această privinţă. Pornind de la 
această stare de cunoaştere, privirea mea s-a limpezit în trei 
zile. 


Ziua 63 - Duminică 

„Dacă ducem o viaţă frumoasă, vremurile în care trăim ni se 
par de asemenea bune. Vremurile în care trăim reflectă ceea ce 
există în interiorul nostru.” 

SFANTUL AUGUSTIN DIN HIPPO 1354 - 430) 


Ziua 64 - Luni 

Noi nu putem atrage ceva nou în viaţa noastră dacă nu 
suntem deja recunoscători pentru ceea ce avem. De fapt, dacă 
oamenii ar fi în totalitate recunoscători pentru ceea ce au, ei nu 
ar mai trebui să ceară nimic, întrucât totul le-ar fi dat chiar 

înainte de a cere ceva. 
Atât de mare este puterea Recunoștinței... 


Ziua 65 - Marţi 

Tot ce trebuie să faci este să ceri şi să crezi, iar apoi să te pui 
la unison cu frecvenţa de recepţie a bunătăţii. In rest, nu trebuie 
să faci nimic. Universul va avea grijă să pună în mişcare toate 
lucrurile pentru a-ţi satisface cererea, inclusiv pe tine. 

Atunci când ceri ceva şi când crezi că vei primi ceea ce ai 
cerut, tu te dai practic deoparte, astfel încât Universul să îţi 
poată îndeplini cererea. 


Ziua 66 - Miercuri 

Nu-ţi face griji în legătură cu gândurile negative şi nu încerca 
să le controlezi. Pentru a le contracara, cel mai bine este să emiţi 
zilnic gânduri pozitive. Plantează cât mai multe gânduri bune în 
fiecare zi. În acest fel, vei atrage către tine din ce în ce mai 
multe gânduri bune, şi mai devreme sau mai târziu acestea le 
vor neutraliza complet pe cele negative. 


Ziua 67 - Joi 

Dacă doreşti ca Universul să te conducă spre o viaţă mai bună 
şi mai frumoasă, trebuie să începi prin a privi în jurul tău şi prin a 
aprecia lucrurile bune şi frumoase de care te bucuri deja. 
Observă frumuseţea din jurul tău şi bucură-te de toate 
binecuvântările din viaţa ta. Insatisfacţia nu te va ajuta să te 
bucuri de o viaţă mai frumoasă şi mai fericită. Dimpotrivă, ea va 
atrage către tine noi şi noi motive de a fi nesatisfăcut. In schimb, 
aprecierea binecuvântărilor care există deja în viaţa ta va atrage 
către tine noi şi noi motive de a fi fericit. 

Reţine: tu eşti asemeni unui magnet! Aprecierea atrage 
apreciere! 


Ziua 68 - Vineri 

Atunci când în viaţa noastră se produce o schimbare 
energetică majoră, adeseori noi o etichetăm ca fiind „ceva rău”, 
fapt care atrage apoi motive autentice de tristeţe, durere şi 
suferinţă, întrucât ne opunem schimbării respective. Din fericire, 

avem întotdeauna de ales. 

Universul conţine întotdeauna o multitudine de posibilităţi. De 
aceea, orice s-ar întâmpla în viaţa noastră, există întotdeauna o 
portiţă prin care putem scăpa de situaţia curentă. 

In orice circumstanţă şi în orice moment din viaţa noastră, noi 
avem de ales între două căi. Una este bună şi cealaltă este rea, 
însă TU eşti cel care alege calea pe care vei merge în continuare. 


Ziua 69 - Sâmbătă 

Atunci când soliciţi fericire şi o viaţă frumoasă, nu cere acest 
lucru numai pentru tine, ci pentru toată lumea. Atunci când 
soliciţi ceva mai bun, nu cere acest lucru numai pentru tine, ci 
pentru toată lumea. Solicită mai multă abundență şi o stare de 
sănătate mai bună, dar nu doar pentru tine, ci pentru toată 
lumea. 

iți poţi imagina ce s-ar întâmpla dacă şase miliarde de oameni 
ar solicita aceste lucruri inclusiv pentru tine? 


Ziua 70 - Duminică 

„Dacă mintea omului devine pură, mediul în care trăieşte el va 
deveni, la rândul lui, pur.” 

BUDDHA (c. 563 - c. 483 î.Ch.) 


Ziua 71 - Luni 

Dacă doreşti să înţelegi cum poţi emite gânduri fără a fi 
conştient de acest lucru, opreşte-te chiar acum din lectură, 
închide ochii şi încearcă să nu emiţi niciun gând timp de zece 
secunde. 

Dacă gândurile vin în ciuda deciziei tale de a le opri, vei 
înţelege că ele intervin în viaţa ta fără ca tu să fii conştient de 
ele. Dacă mintea ta refuză să te asculte şi să îşi întrerupă 
procesul gândurilor timp de zece secunde, îţi poţi imagina câte 
gânduri inconştiente îţi trec prin ea în doar o singură zi? 

Tu poţi schimba această situaţie şi îţi poţi controla mintea. Tot 
ce trebuie să faci în acest scop este să practici întreruperea 
procesului gândurilor timp de zece secunde. În scurt timp, vei 
constata că îţi vei putea întrerupe şirul gândurilor timp de 10 
secunde, apoi timp de 15 secunde, apoi 30 de secunde şi aşa 
mai departe, până când tu vei fi acela care va decide dacă 


— Rhonda Byrne — 


doreşti să emiţi vreun gând sau nu. Pacea pe care o vei cunoaşte 
atunci când vei fi stăpânul minţii tale este indescriptibilă. In plus, 
vei ajunge să controlezi şi legea atracției. Imaginează-ţi acest 
lucru! 


Ziua 72 - Marţi 

Dacă emiţi gândul: „Am nevoie de bani”, vei continua să 
atragi această vibraţie corespondentă. Dacă doreşti să ieşi din 
acest cerc vicios, va trebui să găseşti o cale pentru a fi fericit 
ACUM, pentru a te simţi bine ACUM şi pentru a te bucura ACUM, 
chiar dacă nu ai bani. Porneşte de la premisa că acestea sunt 
sentimentele pe care le-ai simţi dacă ai avea bani. 

Banii nu aduc fericirea, dar fericirea atrage banii. 


Ziua 73 - Miercuri 

Dacă până acum te-ai bucurat de o existenţă perfectă, în care 
totul a decurs impecabil, este puţin probabil să îţi doreşti să îţi 
schimbi viaţa. Dorinţa arzătoare de a schimba lucrurile din viaţa 
noastră se naşte ca urmare a lucrurilor aparent „negative” care 
ni se întâmplă. 

Această dorinţă arzătoare este la fel ca o flacără intensă sau 
ca un magnet şi este extraordinar de puternică. 

Fii recunoscător pentru evenimentele care au aprins în tine 
această flacără, respectiv această dorinţă arzătoare, întrucât 
această flacără a dorinţei tale îţi va da putere şi fermitate, şi îţi 
vei schimba viaţa. 


Ziua 74 - Joi 

Fiecare cuvânt pe care îl rosteşti are o anumită frecvenţă. 
Vibraţia care îi corespunde influenţează întregul Univers chiar în 
momentul în care ai rostit cuvântul. Legea atracției reacţionează 
la această vibraţie, deci implicit la toate cuvintele tale. Atunci 
când foloseşti cuvinte cu mare impact, cum ar fi „teribil”, 
„Şocant” sau „oribil” pentru a descrie o situaţie din viaţa ta, tu îi 
transmiţi Universului un mesaj corespondent, iar legea atracției 
îţi aduce înapoi această vibraţie. 

Legea este impersonală şi nu face altceva decât să 
reacționeze la frecvenţa pe care o emiţi. Acum înţelegi cât de 
important este să precizezi exact ceea ce îţi dorești şi să nu mai 

foloseşti cuvinte cu mare impact care descriu ceea ce nu îţi 
doreşti? 


Ziua 75 - Vineri 

Obişnuieşte-te să simţi că ai obţinut deja ceea ce îţi doreşti şi 
concentrează-te asupra acestui sentiment. Vei constata că te 
simţi extraordinar de bine. Cu cât te vei concentra mai mult 
asupra acestui sentiment, cu atât mai puternic va deveni el. Vei 
începe astfel să simţi că ai obţinut deja ceea ce îţi doreşti. Atunci 
când vei avea această percepţie, legea atracției va reacţiona 
automat. 

Reţine: legea nu dă greş niciodată, deci nu va da greş nici în 
cazul tău. 


Ziua 76 - Sâmbătă 

iți mai aminteşti de perioada copilăriei, când îţi imaginai tot 
felul de lucruri, cât de vii erau aceste imagini mentale? Exact 
acelaşi lucru trebuie să îl faci şi acum, ori de câte ori îţi doreşti 
ceva nou în viaţa ta. Pretinde în sinea ta că ai obţinut deja ceea 
ce ţi-ai propus. Spre exemplu, dacă îţi doreşti noi prieteni, 
pretinde în sinea ta că ai cei mai buni prieteni din lume. 

In clipa în care vei începe să trăieşti mai mult în imaginaţie, 
considerând că ai prieteni minunaţi şi uitând de realitatea 
actuală, vei avea prieteni minunaţi. 

Această formulă simplă poate fi aplicată în cazul tuturor 
dorințelor tale. 


Ziua 77 - Duminică 
„Omul este ceea ce crede că este.” 
ANTON CEHOV (1860 - 1904) Jurnalul lui Anton Cehov 


Ziua 78 - Luni 

Progresul tău în ce priveşte stăpânirea legii atracției se 
bazează pe învăţarea şi apoi practicarea a ceea ce funcţionează 
cel mai bine pentru tine. 

Fiecare nouă zi din viaţa ta reflectă întocmai ce ai gândit până 
acum prin evenimentele pe care ţi le aduce în faţă. Întreaga ta 
lume este ca un film care îţi arată încotro te îndrepţi. Tu nu eşti 

nicio clipă singur, ci primeşti în permanenţă un feedback. Învață 
să te foloseşti de acesta. Observă ce ţi se întâmplă şi întreabă-te 
cum ai atras către tine această realitate. 

Cunoaşte-te pe tine însuţi, şi astfel vei deveni un maestru al 
legii atracției. 


Ziua 79 - Marţi 

Starea noastră naturală de spirit este bucuria. Omul are 
nevoie de foarte multă energie pentru a emite gânduri negative, 
pentru a rosti cuvinte negative şi pentru a se simţi mizerabil. 
Gândurile pozitive, cuvintele frumoase şi acţiunile bune 
reprezintă o cale infinit mai uşoară. 

Urmează această cale. 


Ziua 80 - Miercuri 

Înţelepţii din antichitate, care au trăit cu mii de ani în urmă, 
ne-au lăsat moştenire marele adevăr referitor la recunoştinţă. 
Toate religiile din lume vorbesc despre importanţa acestui 
sentiment. Toţi înţelepţii şi toţi mântuitorii din lume au insistat în 
învăţăturile lor asupra recunoştinţei. Cele mai măreţe fiinţe 
umane care au trăit vreodată pe Pământ ne-au ilustrat prin 
însăşi viaţa lor ce înseamnă o viaţă trăită în recunoştinţă. Prin 
exemplul lor, ele au devenit faruri călăuzitoare pentru toate 
generaţiile care au urmat. 

Acesta este motivul pentru care Einstein obişnuia să repete de 
sute de ori pe zi: „Mulţumesc”! 


Ziua 81 - Joi 

Legea atracției poate fi comparată cu un aparat xerox cosmic. 
Ea ne oferă imaginea exactă a gândurilor şi a sentimentelor 
noastre. Dacă în viaţa ta apar situaţii pe care nu ţi le doreşti, cu 
siguranţă emiţi gânduri sau sentimente de care nu eşti conştient. 
Devino conştient de sentimentele tale, astfel încât ori de câte ori 
nu te simţi bine să te poţi opri din ceea ce faci şi să îţi schimbi 
aceste sentimente. Cum poţi face acest lucru? Simplu: gândindu- 
te la altceva, la ceva care te face să te simţi bine. 

Reţine: este imposibil să emiţi gânduri bune şi să te simţi rău, 
întrucât sentimentele sunt întotdeauna consecinţa gândurilor. 

Ziua 82 - Vineri 

Folosirea eficientă a afirmațiilor depinde în totalitate de 
credinţa ta în ele atunci când le rosteşti. Dacă nu crezi în ele, 
afirmaţiile nu sunt altceva decât o înşiruire de cuvinte lipsite de 
orice putere. Cea care dă putere cuvintelor este credinţa. 

Atunci când crezi cu adevărat în ceea ce spui, tu creezi o 
realitate corespondentă în viaţa ta. 


Ziua 83 - Sâmbătă 

Ori de câte ori îţi aduci aminte în cursul zilei, repetă: „EU 
SUNT BUCURIE.” Spune-o de sute de ori pe zi. Spune-o des, dar 
spune-o foarte, foarte lent, accentuând la fel de tare fiecare 
cuvânt: EU - SUNT - BUCURIE. Conştientizează semnificaţia 
cuvintelor atunci când le rosteşti lent şi trăieşte cât mai plenar 
sentimentul de bucurie. Amplifică-ţi această trăire cu fiecare 
nouă zi din viaţa ta. În acest fel, o vei integra din ce în ce mai 
profund în conştiinţa ta. 

Când sentimentul de bucurie interioară va ajunge să 
prevaleze în viaţa ta indiferent de circumstanţele exterioare, 
aceste circumstanţe se vor schimba, mulându-se după acest 
sentiment. 

Bucuria atrage bucurie. 


Ziua 84 - Duminică 

„Fiecare cuvânt pe care îl foloseşti conţine un germen de 
putere care creşte şi se proiectează în direcţia indicată de 
cuvânt. În ultimă instanţă, el se dezvoltă în expresia lui fizică. 
Spre exemplu, să spunem că îţi doreşti să experimentezi starea 
de bucurie. Repetă acest cuvânt în sinea ta, cu perseverenţă şi 
cât mai apăsat. Repetarea cuvântului, „bucurie” va declanşa o 
vibraţie care va tinde să amplifice germenul bucuriei în 
conştiinţa ta, până când îţi va umple în totalitate conştiinţa. 
Acest proces nu reprezintă o simplă fantezie, ci un mare 
adevăr.” 

GENEVIEVE BEHREND (1881 - 1960) Puterea ta invizibilă 


Ziua 85 - Luni 
Notează în scris toate lucrurile frumoase pe care le cunoşti 


— 25 — 


— Rhonda Byrne — 


despre cei din jur. Fă o listă cât mai exhaustivă cu toate lucrurile 
frumoase pe care le cunoşti despre viaţa ta. Oriunde te-ai duce, 
fă-le celor din jur complimente. Laudă tot ceea ce vezi. Fii o rază 
de lumină în viaţa tuturor celor cu care te întâlneşti şi fă-i pe toţi 
să se bucure că te-au văzut. Spune cât mai des „Mulţumesc”. 
Emite în permanenţă gânduri de recunoştinţă şi de apreciere şi 
apoi dă-le glas. Respiră în această atmosferă sublimă. 

În acest fel, viaţa ta se va schimba şi va începe să reflecte 
starea ta interioară de spirit. 


Ziua 86 - Marţi 

Legea atracției este infailibilă. Toţi oamenii primesc de la viaţă 
ceea ce cer prin gândurile şi prin sentimentele lor, chiar dacă nu 
toţi sunt conştienţi că cer ceea ce nu îşi doresc. Legea are o 
frumuseţe absolută, ajutându-ne să experimentăm exact viaţa 
pe care o cerem şi pe care o merităm. 

Legea nu se schimbă niciodată. De aceea, noi suntem cei care 
trebuie să învăţăm cum să trăim în armonie cu ea. Aceasta este 
principala sarcină a tuturor fiinţelor umane. 


Ziua 87 - Miercuri 

Tu îţi poţi transforma viaţa într-un paradis, dar numai prin 
transformarea fiinţei tale interioare într-un astfel de paradis. Nu 
există nicio altă cale. 

Tu eşti cauza, iar viaţa ta este efectul. 


Ziua 88 - Joi 

Atunci când discuţi cu altcineva despre o problemă cu care se 
confruntă, tu nu îl ajuţi nici pe el, nici pe tine, deoarece amândoi 
adăugaţi energie la problema lui. În acest fel, veţi atrage 
amândoi noi şi noi probleme similare în viaţa voastră. 

Pornind de la această premisă, este foarte important să vă 
focalizaţi amândoi asupra lucrurilor pe care vi le doriţi de la 
viaţă. Incurajează-ţi prietenul să discute despre ceea ce îşi 
doreşte de la viaţă, nu despre problema lui, care reprezintă ceea 
ce nu îşi doreşte. De altfel, însăşi apariţia problemei s-a datorat 
faptului că s-a gândit la ea; de aceea, el trebuie să întrerupă 
acest cerc vicios. Invaţă-i pe cei din jurul tău să vorbească numai 

tuturor problemelor. 


Ziua 89 - Vineri 

Tu nu eşti una cu gândurile tale negative. Natura ta reală este 
bună. De aceea, ori de câte ori îţi trece prin minte un gând 
negativ, spune-ţi în sinea ta: „Aceste gânduri nu îmi aparţin şi nu 
sunt ale mele. Eu sunt bun şi nu emit decât gânduri bune legate 
de mine şi de cei din jur.” 

Astfel vei rosti adevărul. 


Ziua 90 - Sâmbătă 

lată cum poţi opri fluxul gândurilor negative: Concentrează-ţi 
mintea asupra inimii. Inspiră profund şi continuă să te focalizezi 
asupra inimii. Simte iubirea care îţi inundă inima. Atunci când 
expiri, continuă să te focalizezi asupra inimii tale şi asupra iubirii 
din ea. Repetă acest proces de şapte ori. 

Dacă vei realiza corect acest exerciţiu, vei simţi o vibraţie 
complet diferită în inima ta şi în corpul tău. Te vei simţi mai 
împăcat, mai senin, iar fluxul gândurilor negative se va întrerupe 
de la sine. 


Ziua 91 - Duminică 

„Singurul lucru asupra căruia ai puterea de a acţiona sunt 
gândurile tale.” 

RENE DESCARTES (1596 - 1650) 


Ziua 92 - Luni 

Este foarte important să îţi aminteşti că realitatea în care 
trăieşti este creată de gândurile şi de sentimentele tale, 
împreună cu legea atracției, şi că nu le poţi separa. Aminteşte-ţi 
de asemenea că frecvenţa generală de vibraţie pe care o emiţi şi 
care îţi spune ce anume creezi în momentul de faţă este dată de 
sentimentele tale. 

Aşadar, ce simţi în momentul de faţă? Crezi că te-ai putea 
simţi mai bine? Dacă da, fă ceea ce este necesar pentru a te 
simţi mai bine. 

Ziua 93 - Marţi _ 

Foloseşte-te de puterea Universului. Inainte de a porni la drum 
cu maşina, manifestă-ţi intenţia de a avea parte de un trafic 
lejer, de a fi relaxat şi fericit şi de a ajunge la timp la destinaţia 
dorită. 

Călătorie fericită! 


Ziua 94 - Miercuri 

O viaţă trăită la unison cu legea atracției presupune 
integrarea perfectă a legii schimbului corect. 

Asigură-te că tot ce dai la schimb în afaceri şi în viaţa ta 
personală este cât se poate de corect. Atunci când faci o 
afacere, oferă întotdeauna mai multă valoare în schimbul banilor 
primiţi. In viaţa ta personală, dăruieşte întotdeauna ceva pentru 
tot ceea ce primeşti. De pildă, dacă ai fost sprijinit de alte 
persoane atunci când te-ai aflat la nevoie, nu ezita să le oferi 
sprijinul tău tuturor celor care ţi-l solicită sau care au nevoie de 
el. În acest fel, tu îţi oferi practic sprijinul Universului, şi ori de 
câte ori vei avea nevoie de sprijin, Universul te va răsplăti în 
acelaşi fel. 

Asta înseamnă să trăieşti la unison cu legea schimbului 
corect, respectiv cu legea atracției. 


Ziua 95 - Joi 

Viaţa ta se află în mâinile tale, dar dacă doreşti să o poţi 
controla, trebuie să înveţi mai întâi să îţi controlezi gândurile. 
Toate problemele tale asociate cu eşecul sunt generate de 
teamă şi de îndoială, sentimente care arată că eşti încă guvernat 
de MINTEA ta. Aceasta a preluat controlul asupra ta, iar tu eşti 
sclavul ei şi victima gândurilor tale negative necontrolate. 
Lucrurile sunt cât se poate de simple: preia controlul asupra 
gândurilor şi asupra minţii tale. Supraveghează-ţi cu cea mai 
mare atenţie aceste gânduri, zi după zi, secundă de secundă. 

Ori de câte ori prin minte îţi trece un gând negativ, izgoneşte-l 
şi refuză să îl accepţi gândindu-te imediat la un aspect pozitiv. 
Emite din ce în ce mai multe gânduri pozitive, şi în scurt timp 
acestea îţi vor apărea automat în minte. 


Ziua 96 - Vineri 
— 28 — 


— Învăţături zilnice — 


Dacă doreşti să îţi linişteşti mintea, fă zilnic următorul 
exerciţiu: aşează-te confortabil, închide ochii şi supraveghează-ţi 
gândurile. Nu le opune rezistenţă; doar urmăreşte-le cum îţi trec 
prin minte. Atunci când îţi priveşti un gând, acesta dispare. 
Practică zilnic acest exerciţiu şi vei deveni din ce în ce mai 
eficient. Mintea ta va deveni capabilă să rămână golită de 
gânduri, la început timp de cinci secunde, apoi timp de zece 
secunde, apoi timp de douăzeci de secunde. 

Imaginează-ţi cât de mare va fi puterea la care vei avea acces 
dacă vei reuşi să îţi controlezi mintea şi să o faci să te asculte. 


Ziua 97 - Sâmbătă 

Aminteşte-ţi întotdeauna că sentimentele tale nu fac altceva 
decât să îţi monitorizeze gândurile pentru tine. Ele te informează 
în fiecare clipă, spunându-ţi dacă gândurile pe care le emiţi sunt 
bune sau nu pentru tine. 

Dacă vei deveni din ce în ce mai conştient de ceea ce simţi, 
vei deveni automat din ce în ce mai conştient de ceea ce 
gândeşti. Sentimentele tale nu simt altceva decât mesaje pe 
care ţi le adresează în permanenţă sufletul tău. 

Ascultă-ţi sufletul! 


Ziua 98 - Duminică 

„Totul îşi are originea în minte. Tu dispui deja de ceea ce cauţi 
în lumea exterioară. Nimeni nu poate emite un gând în viitor. 
Atunci când te gândeşti la ceva, tu creezi deja originea acestui 
lucru.” 

GENEVIEVE BEHREND (1881 - 1960) Puterea ta invizibilă 


Ziua 99 - Luni 

Tu nu eşti niciodată singur în ceea ce faci, decât dacă te 
gândeşti că eşti singur, gând absolut înfricoşător penmtru 
oricine. Dacă porneşti de la premisa că puterea întregului 
Univers îţi răspunde la fiecare gând, fiind oricând gata să te 
ajute să realizezi ceea ce ţi-ai propus, teama ta va dispărea. 

Tu dispui astfel de un mare aliat, care are acces la toate 
energiile din Univers. Nimeni şi nimic nu i se poate opune. Tot ce 
trebuie să faci pentru partenerul tău Universal este să crezi. 

Ziua 100 - Marţi 

Starea noastră naturală de spirit este bucuria. Orice om 
realizează instinctiv acest lucru, întrucât atunci când nu 
experimentează starea de bucurie, el se simte rău. De vreme ce 
starea ta naturală de spirit este bucuria, orice altă stare negativă 
de spirit presupune o investiţie mult mai mare de energie decât 
bucuria, care este naturală şi firească. 


Ziua 101 - Miercuri 

O altă modalitate simplă de a te folosi de legea atracției în 
beneficiul tău este următoarea: 

În fiecare seară, înainte de culcare, reaminteşte-ţi filmul 
principalelor evenimente ale zilei şi fii profund recunoscător 
pentru fiecare dintre ele. Gândeşte-te apoi la ziua care urmează 
şi manifestă-ţi intenţia de a avea parte numai de bucurii, de 
iubire şi de lucruri bune. Manifestă-ţi intenţia de a trăi cea mai 
frumoasă zi din viaţa ta de până acum. Când te trezeşti 
dimineaţa, ÎNAINTE de a te da jos din pat, declară-ţi din nou 
intenţia de a te bucura numai de lucruri frumoase în ziua care 
începe, apoi manifestă-ţi recunoştinţa ca şi cum le-ai fi primit 
deja. 


Ziua 102 - Joi 

Cuvântul „dacă” emană o vibraţie foarte puternică pe 
frecvenţa îndoielii. Când te gândeşti sau vorbeşti despre ceea ce 
îţi doreşti scoate cuvântul „dacă” din vocabularul tău. 

În mod evident, atunci când rosteşti cuvântul „dacă”, tu nu 
crezi că ceea ce îţi doreşti îţi aparţine deja. 

Legea atracției nu îţi poate oferi ceea ce îţi doreşti dacă îţi 
exprimi îndoiala rostind cuvântul „dacă”. De aceea, înlocuieşte 
întotdeauna acest cuvânt cu expresia: „atunci când”. De pildă: 
„Atunci când acest lucru se va întâmpla”, „Atunci când voi face 
acest lucru”, „Atunci când voi ajunge acolo”, „Atunci când voi 
avea acest lucru,” etc. ATUNCI CAND, ATUNCI CAND, ATUNCI 
CAND! 


Ziua 103 - Vineri 
Indiferent dacă eşti sau nu conştient de acest lucru, tu îi 

transmiţi astăzi Universului o comandă care îţi va fi livrată în 
viitor. Gândurile şi sentimentele tale predominante de astăzi vor 
crea automat frecvenţa pe care se va desfăşura viaţa ta de 
mâine. 

De aceea, simte-te cât mai bine acum şi de-a lungul întregii 
zile de astăzi, şi astfel viitorul tău va deveni magnific. 


Ziua 104 - Sâmbătă 

Dacă doreşti să atragi fericirea prin intermediul legii atracției, 
trebuie să începi prin a fi fericit chiar acum. Formula este cât se 
poate de simplă: fericirea atrage fericire. 

Din păcate, oamenii se folosesc de tot felul de pretexte pentru 
a nu fi fericiţi. Printre aceste pretexte se numără: datoriile, 
starea de sănătate, relaţiile şi tot felul de alte lucruri care îi 
împiedică să aplice această formulă atât de simplă, care are însă 
valoare de lege. 

Orice pretext ai folosi, dacă nu vei începe să te simţi fericit în 
pofida lui, tu nu vei putea atrage în viaţa ta starea de fericire. 
Legea atracției afirmă limpede: „Fii fericit chiar acum, şi atât 
timp cât îţi vei menţine această stare de spirit, eu voi continua 
să îţi ofer motive pentru a fi fericit.” 


Ziua 105 - Duminică 

„Fiinţa umană face parte integrantă dintr-un ansamblu mai 
mare, pe care noi îl numim, Univers”. Ea este limitată de timp şi 
de spaţiu. Omul se experimentează pe sine, gândurile şi 
sentimentele sale, ca fiind separate de restul Universului, dar 
aceasta nu este decât o iluzie optică a conştiinţei sale. Această 
iluzie este un fel de închisoare în care trăim cu toţii şi care ne 
limitează la dorinţele noastre personale şi la afecțiunea pentru 
cele câteva persoane din jurul nostru. Misiunea noastră este de a 
ne elibera din această închisoare prin lărgirea cercului 
compasiunii astfel încât aceasta să îmbrăţişeze toate creaturile 
vii şi întreaga natură, în toată splendoarea ei. Chiar dacă nimeni 
nu poate realiza în totalitate acest lucru, însăşi încercarea de a-l 
transpune în practică ne conduce la eliberare şi reprezintă un 
fundament pentru siguranţa noastră interioară.” 

ALBERT EINSTEIN (1879 - 1955) 

Ziua 106 - Luni 

In jurul anului 1900, Emile Coué (un psiholog şi farmacist 
francez) a creat o operă de pionierat în domeniul folosirii 
gândurilor pozitive pentru vindecare. Printre metodele adoptate 
de el s-a numărat şi rostirea zilnică a următoarei afirmaţii cu 
valoare de autosugestie conştientă: „În fiecare zi mă simt din ce 
în ce mai bine, în toate felurile cu putinţă.” Această afirmaţie 
este extrem de eficientă, dar nu doar în domeniul sănătăţii, ci în 
toate segmentele vieţii. 

Atunci când aplici această afirmaţie, rosteşte-o foarte lent şi 
cu toată convingerea. Forţa pe care o împrumutăm cuvintelor 
noastre le face pe acestea să devină puternice. 


Ziua 107 - Marţi 

Imaginează-ţi că îi scrii Universului un email în care îţi exprimi 
o dorinţă. Atunci când consideri că te-ai exprimat suficient de 
limpede, apeşi tasta „Send” (Trimite) şi ştii că cererea ta a ajuns 
în eter. Ştii de asemenea că Serverul Universului este un sistem 
automat care nu pune nicio clipă la îndoială solicitările făcute 
prin email. Sarcina sa este doar să împlinească aceste solicitări. 

Dacă începi să îţi faci griji şi să te stresezi pentru că nu ai 
obţinut încă ceea ce ai cerut, acest lucru echivalează cu a-i 
trimite Universului un alt email prin care îţi anulezi comanda 
iniţială. Şi te mai miri că nu primeşti ceea ce ai cerut... 

Dacă ai Cerut ceva, porneşte de la premisa că Serverul 
Universului este un sistem automat infailibil care nu dă niciodată 
greş şi aşteaptă-te ca cererea să îţi fie îndeplinită! 


Ziua 108 - Miercuri 

lată un exerciţiu care reprezintă una dintre cele mai puternice 
aplicaţii ale legii atracției. Exerciţiul constă în a dărui nonstop 
timp de 30 de zile. 

Dăruieşte în fiecare zi ceva, timp de 30 de zile consecutive. 
Dăruieşte bucurie, zâmbete, cuvinte amabile, iubire, apreciere şi 
complimente tuturor oamenilor cu care ai de-a face, nu doar 
prietenilor şi familiei, ci şi străinilor. Vorbeşte întotdeauna din 
inimă şi dăruieşte tot ce ai mai bun, în fiecare moment al zilei. 
Asumă-ţi misiunea de a-i face pe toţi cei din jurul tău să se simtă 
mai bine prin gândurile tale bune şi prin cuvintele tale amabile. 

Dacă vei dărui tot ce este mai bun în tine, vei fi uimit de 

viteza cu care darurile tale se vor întoarce asupra ta. 


Ziua 109 - Joi 

Dacă ai înţeles în ce constă legea atracției, vei putea 
descoperi foarte multe lucruri legate de tine însuţi prin simpla 
ascultare a gândurilor şi a cuvintelor tale. 

Ori de câte ori afirmi ceva cu certitudine, conştientizează-ţi 
propria credinţă şi faptul că aceasta îţi modelează practic viaţa. 
Ascultă cuvintele pe care le rosteşti şi dă-ţi seama când reflectă 
acestea ceea ce nu îţi doreşti. De îndată ce devii conştient de 
acest lucru, reformulează-ţi fraza şi exprimă ceea ce îţi doreşti 
de la viaţă. 

In acest fel, vei învăţa foarte multe lucruri despre experienţele 
tale trecute, pe care ţi le-ai creat singur. Prin schimbarea 
formulărilor tale, tu îţi vei schimba practic întregul curs al 
viitorului! 


Ziua 110 - Vineri 

Sentimentul negativ al dezamăgirii te împiedică să îţi 
împlineşti propriile dorinţe. Pentru a schimba dezamăgirea într- 
un sentiment pozitiv, începe să gândeşti altfel: „ATUNCI CÂND 
dorinţa mea se va împlini, voi...” Completează spaţiul rămas 
liber cu intenţiile tale. 

Acest exerciţiu te poate ajuta enorm să treci de la descurajare 
la credinţă, iar credinţa te va conduce acolo unde îţi doreşti să 
ajungi. 


Ziua 111 - Sâmbătă 

„Îmi promit... 

Să fiu atât de puternic încât nimic să nu îmi mai poată tulbura 
pacea interioară. 

Să nu mai vorbesc decât despre sănătate, fericire şi 
prosperitate cu toţi cei care îmi ies în cale. 

Să îmi ajut toţi prietenii să creadă că merită tot ce este mai 
bun de la viaţă. 

Să văd aspectul pozitiv al tuturor lucrurilor şi să îmi transform 
acest optimism în realitatea mea personală. 

Să mă gândesc numai la ceea ce este bun, să acţionez numai 

pentru ceea ce este bun şi să mă aştept să primesc de la viaţă 
tot ce este mai bun. 

Să mă bucur la fel de mult de succesele altora cum mă bucur 
de propriile mele succese.” 

CHRISTIAN D. LARSON (1874 - 1954) Crezul optimistului 


„„„continuare 


Ziua 112 - Duminică 

„Îmi promit... 

Să uit de toate greşelile pe care le-am comis în trecut şi să nu 
mă mai gândesc decât la marile realizări ale viitorului. 

Să îmi exprim tot timpul bucuria şi să zâmbesc tuturor 
creaturilor care îmi ies în cale. 

Să mă focalizez atât de intens asupra îmbunătăţirii propriei 
mele fiinţe încât să nu mai am timp să îi critic pe ceilalţi. 

să fiu prea destins pentru a-mi mai face griji, prea nobil 
pentru a mă mai enerva, prea puternic pentru a mă mai teme şi 
prea fericit pentru a mai permite în viaţa mea prezenţa 
necazurilor. 

Să mă gândesc la mine însumi numai în termeni pozitivi şi să 
proclam acest adevăr lumii întregi, nu prin cuvintele mele, ci prin 
faptele mele măreţe. 

Să trăiesc cu credinţa că întreaga lume este de partea mea, 
atât timp cât îmi păstrez credinţa în aspectele mele pozitive”. 

CHRISTIAN D. LARSON (1874 - 1954) 

Crezul optimistului 


Ziua 113 - Luni 

Nicio forţă exterioară nu îţi poate influenţa viaţa dacă nu este 
alimentată de propriile tale gânduri. Cea mai mare putere 
sălăşluieşte în tine. 

Foloseşte-te de această putere şi urmăreşte să înţelegi că 
nicio altă putere din lume nu este mai mare decât ea în ceea ce 
te priveşte. 


Ziua 114 - Marţi 
Cum îţi poţi deturna atenţia de la facturi atunci când încerci să 
atragi mai mulţi bani în viaţa ta? Imaginează-ţi tot felul de 

scenarii în care plăteşti aceste facturi şi în care te bucuri de 
abundență. Păcăleşte-ţi mintea şi ocup-o atât de intens cu 
aceste jocuri mentale încât să nu mai aibă timp să emită gânduri 
legate de lipsuri. 

Tu eşti o fiinţă creatoare. De aceea, găseşte cea mai 
creatoare modalitate de a-ţi deturna mintea de la facturi, 
atrăgând-o într-un joc mental al abundentei. 


Ziua 115 - Miercuri 

Focalizează-te în fiecare zi a săptămânii (sau cel puţin o dată 
sau de două ori) asupra sentimentului de bucurie. Fă acest lucru 
timp de câteva minute. Imaginează-ţi că întreaga viaţă care ţi-a 
mai rămas te vei bucura şi că te vei scălda în acest sentiment. 
Dacă vei proceda astfel, Universul va mobiliza tot felul de 
persoane, circumstanţe şi evenimente care vor tinde să aducă în 
viaţa ta această bucurie. Este greu să te simţi bucuros atunci 
când ai probleme cu banii, de sănătate sau relaţionale (legate de 
prieteni sau de membrii familiei). De aceea, depune cât de des 
poţi puţină bucurie în banca Universului. Nicio altă investiţie nu 
este mai valoroasă decât aceasta. 

Fie ca bucuria să te însoţească pretutindeni. 


Ziua 116 - Joi 

Cea mai mare putere din lume este iubirea şi cu toţii avem un 
acces nelimitat la ea. Tu câtă iubire le dăruieşti zilnic celor din 
jurul tău? In fiecare zi, noi avem posibilitatea de a ne folosi de 
această putere nelimitată, dăruind-o tuturor persoanelor şi 
tuturor circumstanțelor din viaţa noastră. 

lubirea apreciază, complimentează, simte recunoştinţă şi nu 
rosteşte decât lucruri plăcute. 

Noi avem atât de multă iubire de dăruit. Cu cât dăruim mai 
mult, cu atât vom primi mai mult. 


Ziua 117 - Vineri 

Universul este în întregime bun. Din păcate, atunci când ne 
aflăm în situaţii dificile, noi nu percepem imaginea de ansamblu. 
Toate situaţiile pe care le numim „rele” ascund ceva bun. De 
aceea, încearcă să priveşti situaţiile prin care treci cu alţi ochi şi 
caută aspectele lor pozitive. Dacă vei proceda astfel, cu 

siguranţă le vei găsi, şi astfel vei scăpa de iluzia dificultăţilor şi 
vei permite binelui să iasă la suprafaţă. 


Ziua 118 - Sâmbătă 

Dacă te confrunţi cu o dificultate legată de o persoană 
apropiată, fă-ţi în fiecare zi timp pentru a-i transmite iubirea din 
inima ta şi apoi trimite-o în Univers. Scufundă-te în această 
iubire şi eliberează-te astfel de resentimente, de mânie şi de 
orice alt sentiment negativ. 

Reţine: resentimentele, mânia şi celelalte emoţii negative pe 
care le emiţi se întorc întotdeauna la tine. Acelaşi lucru este 
valabil însă şi pentru iubire. Tu atragi în viaţa ta exact ceea ce 
simţi faţă de cei din jur. 


Ziua 119 - Duminică 

„Nu contează ce ţi se întâmplă, ci cum reacţionezi la ceea ce 
ţi se întâmplă.” 

EPICTET (c. 55 - c. 135) 


Ziua 120 - Luni 

Nimic nu este prea dificil pentru Univers. El poate crea absolut 
orice prin intermediul tău. Altfel spus, tu poţi crea tot ceea ce îţi 
doreşti. În acest scop, nu trebuie să faci altceva decât să trăieşti 
în armonie cu legea atracției. Tu eşti cel care creează matriţa 
lucrurilor pe care ţi le doreşti, iar Universul umple această 
matriţă, creând forma dorită de tine. 

Aşadar, sarcina ta este uşoară: tot ce trebuie să faci este să 
creezi matriţa mentală a lucrurilor pe care ţi le doreşti de la 
viaţă! 


Ziua 121 - Marţi 

Platon a spus: „Cunoaşte-te pe tine însuţi.” Niciodată nu au 
fost rostite cuvinte mai importante decât acestea. Intr-adevăr, tu 
trebuie să te cunoşti pe tine însuţi, să devii conştient de ceea ce 
faci, de ceea ce spui, de ceea ce gândeşti şi de ceea ce simţi, 
astfel încât să te poţi pune la unison cu legea. 

Cunoaşte-te pe tine însuţi. 


— Învăţături zilnice — 


Ziua 122 - Miercuri 

Ori de câte ori te plângi de lucrurile din viaţa ta, tu emiţi 
frecvenţa lamentării, astfel încât nu poţi atrage către tine nimic 
din ceea ce îţi doreşti. 

Pune-te din nou pe frecvenţa binelui prin gândurile şi prin 
cuvintele tale. Acest lucru te va face să te simţi în mod spontan 
mai bine. 

În plus, în acest fel te vei pune pe frecvenţa care îţi va 
permite să primeşti din ce în ce mai multe lucruri bune în viaţa 
ta. 


Ziua 123 - Joi 

Dacă îţi doreşti o anumită casă, o relaţie de cuplu sau o slujbă 
anume, dar Universul refuză să ţi le dăruiască, mesajul lui este 
că acestea nu sunt suficient de bune pentru tine şi că ele nu 
corespund în mod profund viselor tale. El îţi transmite de 
asemenea că are altceva în vedere pentru tine, MAI BUN şi mai 
valoros. 

Acest ceva se află deja în drum spre tine... şi ai toate motivele 
să te bucuri! 


Ziua 124 - Vineri 

Tu ai puterea de a transforma tot ceea ce este negativ în ceva 
pozitiv, dar nu vei putea face acest lucru dacă te vei opune 
schimbării. Rezistenţa împotriva schimbării echivalează cu 
alegerea căii negative. Procedând astfel, tu te focalizezi asupra 
aspectelor negative, fapt care va atrage în viaţa ta noi şi noi 
dureri şi suferinţe. 

Pentru a transforma o situaţie negativă într-una pozitivă, 
începe prin a căuta aspectele pozitive în situaţia care există 
deja. Orice circumstanţă ascunde un aspect pozitiv. Dacă vei 
căuta aceste aspecte pozitive, Legea Atracţiei va face totul 
pentru a-ţi prezenta noi şi noi asemenea aspecte. In plus, cere ca 
această schimbare să îţi aducă numai lucruri bune şi crede în 
inima ta că aşa va fi. Asta înseamnă să optezi pentru calea 
pozitivă. 


Ziua 125 - Sâmbătă 

Legea atracției este o lege minunată. Ea este imuabilă şi le 
oferă tuturor oamenilor realitatea asupra căreia se focalizează. 
Nici tu nu faci excepţie de la această lege, pe care o poţi folosi 
aşa cum doreşti. 

Legea nu dă greş niciodată. Tot ce trebuie să facem noi este 
să învăţăm să o folosim în mod corect. 


Ziua 126 - Duminică 

„Noi suntem ceea ce gândim. Tot ceea ce suntem se naşte din 
gândurile noastre. Prin aceste gânduri, noi ne creăm realitatea.” 

BUDDHA (c. 563 - c. 483 Î.Ch.) 


Ziua 127 - Luni 

Recunoştinţa înseamnă cuvinte, cuvinte, cuvinte, până când 
ajungi să le simţi intens şi profund. Dacă doreşti cu adevărat să 
descătuşezi puterea recunoştinţei trebuie să practici, să practici 
şi să practici, până când vei atinge cele mai intense sentimente 
şi cea mai înaltă frecvenţă. 

Asta înseamnă recunoştinţă, la cele mai mari potenţiale ale ei. 


Ziua 128 - Marţi 

Lucrurile care apar cel mai rapid în viaţa ta sunt cele în care 
CREZI cel mai intens. Tu nu poţi atrage decât lucrurile în care 
CREZI; de aceea, trebuie să înveţi să CREZI pentru a atrage ceea 
ce îţi doreşti de la viaţă. 


Ziua 129 - Miercuri 

Atunci când te temi de ceva sau de cineva, tu atragi în viaţa 
ta respectiva situaţie sau respectiva persoană. Legea atracției 
are grijă de acest lucru. Din fericire, tu nu poţi atrage decât 
lucrurile asupra cărora te focalizezi cu adevărat. Emoţia pe care 
o investeşti în lucrurile pe care nu ţi le doreşti este o forţă foarte 
puternică. Din păcate, ea te împiedică să atragi inclusiv lucrurile 
pe care ţi le doreşti cu adevărat, din cauză că îţi coboară 
frecvenţa de vibraţie. 

De aceea, nu îţi mai investi energia în teamă şi în imaginile 
mentale legate de ceea ce nu îţi doreşti să se întâmple. In 
schimb, foloseşte această energie atotputernică pentru a-ți 

susţine imaginile mentale legate de lucrurile pe care ţi le doreşti 
cu adevărat. 

Indiferent de ce ai gândit sau de ce ai simţit în trecut, puterea 
ta de a crea o realitate nouă stă în MOMENTUL PREZENT. 


Ziua 130 - Joi 

Ce sunt gândurile negative? Ele sunt absenţa gândurilor 
pozitive. 

Ce sunt emoţiile negative? Ele sunt absenţa gândurilor 
pozitive! 


Ziua 131 - Vineri 

Există o diferenţă între recunoştinţa şi aprecierea faţă de o 
situaţie sau de o persoană şi ataşamentul faţă de situaţia sau de 
persoana respectivă. Aprecierea şi recunoştinţa sunt stări de 
iubire pură, în timp ce ataşamentul se bazează mai degrabă pe 
teama de a nu pierde sau de a nu avea parte de situaţia, de 
obiectul sau de persoana dorită. Orice ţi-ai dori de la viaţă, 
aprecierea şi recunoştinţa obiectului respectiv îl vor atrage către 
tine, în timp ce ataşamentul îl va îndepărta de tine. Dacă te temi 
că nu vei primi ceea ce îţi doreşti sau că vei pierde ceea ce ai, 
înseamnă că eşti ataşat de obiectul respectiv (situaţia sau 
persoana respectivă). 

Pentru a scăpa de starea de ataşament, cultivă în permanenţă 
aprecierea şi recunoştinţa, până când vei simţi că teama a 
dispărut. 


Ziua 132 - Sâmbătă 

lată cum poţi verifica în ce măsură atragi ceea ce îţi doreşti de 
la viaţă. Atunci când te gândeşti la ceea ce îţi doreşti, te simţi 
tensionat şi angoasat? Simţi o stare de presiune sau de stres 
legată de momentul în care vei primi ceea ce îţi doreşti? Simte-ţi 
corpul. Este acesta relaxat sau rigid? Dacă te simţi tensionat în 
vreun fel, înseamnă că nu te afli pe calea cea bună şi că 
sentimentele tale îndepărtează obiectul dorit de tine. Relaxează- 
te în totalitate. Cultivă starea de calm şi uită de griji. Nu te mai 
gândi cum, când şi în ce fel va sosi la tine ceea ce îţi doreşti. 

Ori de câte ori te gândeşti la ceea ce îţi doreşti, relaxează-te 
în mod deliberat. Continuă să faci acest lucru până când simţi că 

Ziua 133 - Duminică 

„Gândeşte-te la întreaga frumuseţe care te înconjoară şi fii 
fericit.” 

ANNE FRANK (1929 - 1945) Jurnalul unei tinere fete 


Ziua 134 - Luni 

Atunci când lucrurile se schimbă în viaţa noastră, noi opunem 
adeseori rezistenţă acestor schimbări. Dacă vei înţelege în ce 
constă structura Universului, a vieţii şi a creaţiei, vei realiza că 
viaţa însăşi nu înseamnă altceva decât schimbare şi că nimic din 
ceea ce există nu rămâne pe loc. Totul este energie, iar aceasta 
se află într-o continuă schimbare şi mişcare. Dacă energia ar 
rămâne în repaus, tu ai dispărea, împreună cu întreaga viaţă. 

Schimbarea are drept unic scop binele tău şi al întregii creaţii. 
Ea nu înseamnă altceva decât evoluţia vieţii. 


Ziua 135 - Marţi 

Dacă îţi vei face timp să notezi toate lucrurile pentru care te 
simţi recunoscător şi dacă vei conştientiza intens sentimentul 
recunoştinţei, vei trăi zilnic într-o stare de exaltare fără egal. 
Frecvența ta va deveni foarte înaltă şi îţi vei petrece zilele 
bucurându-te la maxim de viaţă, aducând bucurie oriunde te 
duci şi influenţându-i astfel în mod pozitiv pe toţi cei cu care vei 
avea de-a face. 

Dacă vei trăi astfel, tot ceea ce vei dori de la viaţă va veni la 
tine chiar înainte de a solicita aceste lucruri. 


Ziua 136 - Miercuri 

Gândurile şi emoţiile tale negative nu pot rămâne în viaţă fără 
atenţia ta. Dacă nu le acorzi nicio atenţie, ele nu pot supravieţui. 
Astfel, dacă le vei ignora şi dacă vei refuza să le acorzi atenţia 
ta, tu nu le vei mai alimenta cu energie vitală, iar ele vor 
dispărea din conştiinţa ta. 


Ziua 137 - Joi 

Aproape orice om poate manifesta rapid lucrurile minore pe 
care şi le doreşte. Acest lucru se datorează faptului că nu opune 
niciun fel de rezistenţă lucrurilor minore şi pentru că nu emit 
gânduri care să îi contrazică. Când vine însă vorba de lucrurile cu 
adevărat măreţe, marea majoritate a oamenilor emit gânduri de 
îndoială sau de îngrijorare care se opun atragerii acestor lucruri 
în viaţa lor. Din cauza acestor gânduri, ei atrag mult mai lent 
aceste lucruri măreţe în viaţa lor. Aceasta este singura diferenţă. 

Pentru Univers, nimic nu este minor sau măreț. 


Ziua 1.38 - Vineri 

Procesul creaţiei presupune întotdeauna punerea la unison (în 
armonie) cu ceea ce îţi doreşti. Din păcate, oamenii emit într-o zi 
gânduri bune, după care emit gânduri mai puţin bune, apoi din 
nou gânduri bune, şi aşa mai departe. 

Arta de a crede dincolo de orice îndoială în ceea ce doreşti să 
manifeşti poate fi învățată, iar practica este cel mai bun 
instrument în această direcţie. 


Ziua 139 - Sâmbătă 

Există două feluri de oameni: 

Cei care spun: „Voi crede când voi vedea acest lucru.” 

Şi cei care spun: „Pentru a vedea, trebuie mai întâi să cred.” 


Ziua 140 - Duminică 

„LUnul] din principalele motive pentru care atât de mulţi 
oameni nu reuşesc să obţină ceea ce îşi doresc de la viaţă este 
acela că ei nu ştiu cu precizie ce anume îşi doresc, schimbându- 
şi aceste dorinţe în fiecare zi. 

Defineşte ce anume îţi doreşti de la viaţă şi continuă să îţi 
doreşti acest lucru. Dacă vei combina dorinţa cu credinţa, vei 
obţine cu siguranţă ceea ce îţi doreşti. Atunci când este 
combinată cu credinţa, puterea dorinţei devine invincibilă.” 

CHRISTIAN D. LARSON (1874 - 1954) 

Despre forţele tale şi despre cum le poti folosi 


Ziua 141 - Luni 
Conştientizează marea diferenţă care există între acţiunea 

inspirată şi simpla activitate. Activitatea se naşte din mintea 
conştientă şi are la bază neîncrederea şi lipsa de credinţă. Altfel 
spus, omul acţionează pentru a-şi „transpune în practică” 
dorinţele. Acţiunea inspirată înseamnă să îi permiţi legii să 
acţioneze prin tine şi să te laşi condus de ea oriunde doreşte. 

Activitatea te epuizează, în timp ce acţiunea inspirată te face 
să te simţi minunat. 


Ziua 142 - Marţi 

Cine este căpitanul navei tale? Dacă o navă nu este ghidată 
de un cârmaci priceput, ea va fi târâtă de toţi curenţii şi va sfârşi 
prin a se izbi de stânci. Gândeşte-te că trupul tău este o navă, 
mintea ta este motorul care o mână înainte, în timp ce tu eşti 
căpitanul care o ghidează. 

Preia controlul asupra navei tale şi foloseşte în mod înţelept 
puterea motorului său pentru a o conduce către destinaţia pe 
care ţi-o doreşti. 


Ziua 143 - Miercuri 

Tu îi poţi ajuta pe cei din jur prin gândurile tale, la fel cum ei 
te pot ajuta pe tine. Orice gând bun pe care îl trimiţi către o altă 
persoană reprezintă o forţă vie. Pe de altă parte, persoana căreia 
i-l trimiţi trebuie să solicite de la viaţă aceleaşi lucruri pe care i le 
doreşti tu. 

In caz contrar, ea nu va fi în armonie cu gândul tău bun, iar 
acesta nu o va putea influenţa. 

Nimeni nu poate crea în viaţa unei alte persoane ceva ce 
aceasta nu îşi doreşte. In schimb, dacă gândul tău bun se 
suprapune cu gândurile persoanei căreia i-l transmiţi, el devine o 
forţă reală care o poate ajuta. 


Ziua 144 - Joi 

Atunci când manifeşti în permanenţă sublima stare a 
recunoştinţei, tu te transformi într-o persoană care nu îşi mai 
doreşte altceva decât să dăruiască. Starea de recunoştinţă pune 
în totalitate stăpânire pe tine, astfel încât ajungi să nu mai cauţi 
altceva decât noi şi noi oportunităţi de a dărui. Le dăruieşti celor 
din jur bucurie, iubire, bani, apreciere, complimente sincere şi 
bunătate. Dăruieşti tot ce ai mai bun la slujbă, în relaţiile de 

familie şi de prietenie, dar şi străinilor. 

Este uşor să îţi dai seama când ai găsit adevărata stare de 
recunoştinţă, întrucât atunci nu mai ştii altceva decât să 
dăruieşti. Un om cu adevărat recunoscător nu mai poate face 
altceva decât să dăruiască. 


Ziua 145 - Vineri 

Atunci când încep să aplice pentru prima dată Secretul, 
oamenii se tem să nu emită gânduri negative. Din cauza acestei 
frici, ori de câte ori încearcă să se concentreze asupra unui gând 
bun, în minte le apare spontan gândul opus. Acest lucru se 
întâmplă frecvent. Din fericire, această etapă trece foarte rapid, 
iar cea mai simplă cale de a o accelera constă în a nu acorda 
nicio importanţă gândurilor negative care îţi trec prin minte. 
Ignoră-le şi înlocuieşte-le cu gânduri pozitive. Ori de câte ori prin 
minte îţi trece un gând negativ, scutură-te de el cu seninătate, 
ca şi cum nu ti-ar păsa, şi înlocuieşte-l cu un gând bun. 


Ziua 146 - Sâmbătă 

Dacă doreşti să atragi mai mulţi bani în viaţa ta, de multe ori 
este mai uşor să îţi imaginezi lucrurile pe care ţi le-ai cumpăra 
sau pe care le-ai face cu aceşti bani. De regulă, atunci când sunt 
săraci, cei mai mulţi dintre oameni emit gânduri şi sentimente 
negative legate de bani. De aceea, în loc să te gândeşti la ceea 
ce îţi lipseşte la ora actuală, mai bine gândeşte-te la lucrurile pe 
care le-ai face dacă ai avea bani. In acest fel, te vei simţi mult 
mai bine şi vei emite o vibraţie pe o frecvenţă mult mai înaltă. 
Învață să îţi descifrezi sentimentele şi alege numai gândurile 
care te fac să te simţi bine. 

Întreaga ta putere sălăşluieşte în gândurile care te fac să te 
simţi mai bine. 


Ziua 147 - Duminică 

„Dacă mintea îţi este distrasă de lucruri exterioare, durerea 
pe care o simţi nu este datorată acestor lucruri în sine, ci felului 
în care le evaluezi; însă tu ai puterea de a-ţi schimba aceste 
evaluări oricând doreşti. 

MARCUS AURELIUS ANTONINUS AUGUSTUS (121 - 180) 

— Rhonda Byrne — 


Ziua 148 - Luni 

Starea de recunoştinţă pură este o stare de dăruire pură. Ori 
de câte ori te afli într-o stare de recunoştinţă profundă, tu emiţi 
în jurul tău un câmp electromagnetic extrem de puternic. Aceste 
radiaţii pe care le emiţi sunt atât de puternice şi de pure încât îi 
influenţează pe toţi cei din jurul tău. Efectele pe care le produci 
asupra lor nu pot fi cuantificate, întrucât se propagă de la unii la 
ceilalţi printr-un efect de undă care nu încetează nicio clipă. 


Ziua 149 - Marţi 

Dăruirea deschide poarta care îţi va permite să primeşti. Din 
fericire, tu ai nenumărate ocazii de a dărui, în fiecare zi. 

De pildă, dăruieşte cuvinte bune, un zâmbet, apreciere şi 
iubire. Dăruieşte complimente. Atunci când te afli la volanul 
maşinii, dăruieşte-le celorlalţi şoferi amabilitatea ta. Oferă-i un 
zâmbet taxatorului din parcare. Vorbeşte-i cu amabilitate 
vânzătorului de la standul de ziare sau celui din cafenea. Dacă te 
pregăteşti să intri într-un ascensor, lasă persoana de lângă tine 
să intre prima, apoi întreb-o la ce etaj doreşte să urce şi apasă 
pe butonul liftului. Dacă cineva scapă pe jos ceva pe stradă, 
oferă-i o mână de ajutor şi ridică de jos obiectul în locul lui. 
Imbrăţişează-i cu drag pe cei pe care îi iubeşti. Oferă-le tuturor 
oamenilor cu care ai de-a face aprecierea şi încurajările tale. 

După cum vezi, tu ai nenumărate oportunităţi de a dărui, şi 
implicit de a deschide poarta care îţi va permite să primeşti. 


Ziua 150 - Miercuri 

Atunci când vei atinge nivelul cel mai înalt al recunoştinţei, 
toate gândurile pe care le vei emite, toate cuvintele pe care le 
vei rosti şi toate acţiunile pe care le vei întreprinde se vor naşte 
din bunătatea cea mai deplină. 


Ziua 151 - Joi 

Tu eşti o fiinţă electromagnetică ce emite o anumită frecvenţă 
de vibraţie. De aceea, tu nu poţi experimenta decât acele 
realităţi care vibrează pe aceeaşi frecvenţă ca şi tine. Toate 
persoanele, circumstanţele şi evenimentele care apar în viaţa ta 
îţi descriu această frecvenţă. 

— Învăţături zilnice — 


Dacă nu eşti mulţumit de felul în care decurge o anumită zi 
din viaţa ta, opreşte-te din ceea ce faci şi schimbă-ţi frecvenţa 
de vibraţie. Dacă eşti mulţumit de felul în care decurge ziua ta, 
continuă să faci ceea ce faci. 


Ziua 152 - Vineri 

Uneori este mai bine să îţi focalizezi întreaga energie asupra 
unui singur lucru, astfel încât să îl duci la bun sfârşit. In această 
direcţie, fă-ţi o listă cu toate lucrurile pe care ţi le doreşti de la 
viaţă şi focalizează-te pe rând asupra lor, câte o zi întreagă. 
Atunci când te focalizezi asupra unei dorinţe, simte că aceasta s- 
a împlinit deja. Primele dorinţe care se vor manifesta în viaţa ta 
sunt cele pentru care nu-ţi faci deloc griji, întrucât absenţa 
grijilor îi permite întotdeauna Universului să îţi furnizeze mai uşor 
ceea ce îţi doreşti. 


Ziua 153 - Sâmbătă 

Rezistenţa împiedică lucrurile dorite să vină la tine. Ori de 
câte ori te simţi anxios sau îngrijorat în legătură cu lucrurile pe 
care ţi le doreşti, tu creezi în interiorul tău o stare de rezistenţă. 
Tensiunea pe care o simţi generează această rezistenţă, care 
împiedică apoi livrarea. 

Dacă te simţi tensionat atunci când te gândeşti la ceea ce îţi 
doreşti, relaxează-te din toate punctele de vedere. Relaxează-ţi 
corpul până când devine la fel de fluid şi de maleabil ca şi apa. In 
acest fel, mintea ta se va relaxa la rândul ei. Ori de câte ori simţi 
că tensiunile se acumulează din nou în tine, relaxează-ţi corpul 
până când redevine fluid. 


Ziua 154 - Duminică 

„Omul este produsul gândurilor sale. El devine ceea ce 
gândeşte.” 

MOHANDAS KARAMCHAND GANDHI (1869 - 1948) 


Ziua 155 - Luni 

Tu te poţi autolimita prin povestea pe care ţi-ai creat-o în 
legătură cu viaţa ta. lată câteva exemple simple ce ilustrează 
felul în care poveştile pe care ni le-am creat ne pot limita viaţa: 

— Rhonda Byrne — 


Nu simt bun la matematică. Niciodată nu am ştiut să dansez. 
Nu sunt un scriitor foarte bun. Sunt foarte încăpățânat. Nu dorm 
bine. Sunt foarte schimbător. Am probleme cu greutatea 
corporală. Engleza mea nu este foarte bună. Întotdeauna întârzii. 
Nu sunt un şofer foarte bun. Nu pot vedea fără ochelari. Imi este 
greu să îmi fac prieteni. Banii îmi alunecă printre degete. 

Dacă vei învăţa să devii conştient de ceea ce spui, vei putea 
şterge din programul tău mental aceste gânduri şi îţi vei putea 
rescrie povestea! 


Ziua 156 - Marţi 

lată o descriere sintetică a esenței tale reale: 
EU SUNT totul în toate. 

EU SUNT perfect. 

EU SUNT puternic. 

EU SUNT plin de forţă. 

EU SUNT plin de iubire. 

EU SUNT armonios. 

EU SUNT fericit. 

Mai am ceva de făcut? 


Ziua 157 - Miercuri 

Devino din ce în ce mai conştient de măreţia lucrurilor care ţi 
se întâmplă. Simte o stare de recunoştinţă faţă de toţi oamenii 
care ne-au dăruit atât de multe prin invențiile şi prin 
creativitatea lor, astfel încât să ne putem bucura cu toţii de 
confortul actual. De pildă, ai făcut un duş azi dimineaţă? 
Foloseşti electricitatea? Cum ai ajuns la serviciu? Cu autobuzul, 
cu trenul, cu maşina sau pe jos, încălţat în pantofi? Ţi-ai făcut o 
cafea la automat, ai ascultat radioul, ai sunat pe cineva de pe 
telefonul mobil, ai luat ascensorul? În fiecare moment din viaţă 
tu te foloseşti de o invenţie sau alta. Nu considera aceste lucruri 
ceva obişnuit, ci fii recunoscător celor care le-au inventat. 

Noi suntem atât de binecuvântaţi - chiar suntem. 


Ziua 158 - Joi 

Dacă doreşti să practici arta vizualizării, începe prin a-ţi 
revedea înainte de culcare ziua care s-a scurs. Alege un moment 
minunat sau o scenă plăcută şi proiectează filmul respectiv pe 

— Învăţături zilnice — 


ecranul minţii tale. Aminteşte-ţi de locul în care s-a desfăşurat 
scena cu pricina, de oamenii care au participat la ea, de fundalul 
sonor, de culori, de cuvintele care au fost rostite şi de toate 
celelalte detalii. 

Acest exerciţiu permite îmbunătăţirea rapidă a capacităţii de 
vizualizare. În plus, datorită focalizării asupra unei scene 
frumoase din viaţa ta, tu vei atrage şi în viitor astfel de momente 
sublime. 


Ziua 159 - Vineri 

Puterea Supremă a Universului furnizează toate lucrurile, iar 
legea atracției este managerul care distribuie aceste lucruri. Tu 
reprezinţi un punct central al creaţiei terestre, iar Universul nu 
poate manifesta creaţiile tale în lumea ta fizică decât prin 
intermediul tău. 

Ce sistem minunat! 


Ziua 160 - Sâmbătă 
Astăzi este cea mai bună zi din viaţa ta de până acum! 


Ziua 161 - Duminică 
„Cine cunoaşte, vede.” 
JOHANN WOLFGANG VON GOETHE (1749 - 1832) 


Ziua 162 - Luni 

Monitorizează încontinuu ceea ce simţi. Lasă sentimentele tale 
să curgă liber, ca un râu, şi nu te crampona de viaţă într-o 
manieră tensionată. Sentimentele tale îţi vor spune întotdeauna 
dacă eşti relaxat şi curgător ca un râu sau dacă ai acumulat 
tensiuni în interiorul tău. 

O modalitate excelentă de a te elibera de tensiuni constă în a 
lua decizia de a dărui tot ce este mai bun în tine în orice situaţie 
te-ai afla. Atunci când dăruieşti tot ce este mai bun în tine, tu te 
deschizi şi îi permiţi fluxului Universului să curgă prin tine. O, şi 
te simţi atât de bine! 


Ziua 163 - Marţi 

— Rhonda Byrne — 


O viaţă trăită în echilibrul dintre minte şi inimă este o viaţă 
trăită în beatitudine. Atunci când mintea şi inima sunt 
echilibrate, corpul se simte într-o armonie perfectă. La fel devine 
şi viaţa ta. 


Ziua 164 - Miercuri 

Emite gânduri bune. Rosteşte cuvinte amabile. Acţionează cu 
bunătate. Fă astfel încât bunătatea să devină starea ta naturală 
de spirit, prin gândurile, prin cuvintele şi prin acţiunile tale. 
Există diferite nivele ale bunătăţii, şi este interesant de remarcat 
că ceea ce oamenii numesc „rău” nu este altceva decât absența 
bunătăţii. Practic, nu există o sursă a răului. Există doar absenţa 
bunătăţii. 

Există O Singură Putere, iar aceasta este în totalitate pozitivă 
şi bună. 


Ziua 165 - Joi 

Foloseşte-ţi puterea voinţei pentru a face acele lucruri care îţi 
pot schimba viaţa. Practică zilnic principiile Secretului. Foloseşte- 
ţi puterea voinţei şi decide-te să TRAIEŞTI concret aceste 
principii. Aplică toate legile naturii în beneficiul tău. Cultivă 
disciplina pentru a practica aceste lucruri în fiecare zi. 

Tu eşti singurul care îşi poate întări propria voinţă. 
Schimbările care se vor produce în viaţa ta vor fi direct 
proporţionale cu dorinţa ta fermă ca ele să se producă. 


Ziua 166 - Vineri 

Ştiinţa ne învaţă că energia nu poate fi creată sau distrusă. Ea 
nu poate decât să îşi schimbe forma în care există. Noi suntem 
alcătuiți din energie. De aceea, noi nu putem fi creaţi sau 
distruşi, dar ne putem schimba forma. 

Majoritatea oamenilor se tem de moarte, dar realitatea este 
că noi suntem viaţa eternă care îşi schimbă din când în când 
forma exterioară. 


Ziua 167 - Sâmbătă 
Nu există nici măcar un singur caz în istoria umanităţii în care 
ura să fi atras bucurie în viaţa vreunei fiinţe umane. Ura îi 

— Învăţături zilnice — 


distruge întotdeauna pe cei care o acumulează în mintea şi în 
corpul lor. Dacă umanitatea s-ar elibera de ură, de teamă şi de 
resentimente, niciun dictator nu ar mai putea apărea vreodată, 
iar pacea ar domni pretutindeni. 

Pacea nu poate fi instaurată pe Pământ decât atunci când 
începem să o instaurăm în noi înşine. 


Ziua 168 - Duminică 

„Mintea care gândeşte pozitiv se află întotdeauna în armonie 
cu ea însăşi, în timp ce mintea care gândeşte negativ se află 
întotdeauna într-o stare de dizarmonie, pierzându-şi astfel cea 
mai mare parte din putere... Într-o minte orientată pozitiv, toate 
acţiunile sistemului mental operează armonios şi sunt focalizate 
asupra obiectului de interes, în timp ce într-o minte orientată 
negativ, aceleaşi acţiuni sunt haotice, agitate, nervoase, 
tulburate, mişcându-se încolo şi încoace, adeseori fără nicio 
direcţie. De aceea, se înţelege de la sine că mintea orientată 
pozitiv reuşeşte în tot ceea ce îşi propune, în timp ce mintea 
orientată negativ eşuează invariabil.” 

CHRISTIAN D. LARSON (1874 - 1954) 

Despre forțele tale şi despre cum le poți folosi 


Ziua 169 - Luni 

Legea atracției nu cunoaşte timpul trecut sau cel viitor, ci doar 
timpul prezent. De aceea, nu-ţi mai descrie viaţa pe care ai trăit- 
o altădată ca fiind plină de dificultăţi, de greutăţi sau de durere, 
ori într-o altă manieră negativă. 

Aminteşte-ţi că legea operează doar la timpul prezent. De 
aceea, atunci când vorbeşti despre viaţa ta din trecut descriind-o 
într-o manieră negativă, legea acceptă cuvintele tale şi îţi 
retrimite aceleaşi suferinţe chiar ACUM. 


Ziua 170 - Marţi 

Procesul creaţiei este identic pentru tot ceea ce există, 
indiferent dacă doreşti să atragi ceva pozitiv sau să elimini ceva 
negativ din viaţa ta. 

Dacă ai un obicei la care doreşti să renunţi sau dacă doreşti să 
te eliberezi de o altă situaţie negativă din viaţa ta, focalizează-te 
asupra aspectelor pe care ţi le doreşti. Altfel spus, imaginează-ţi 

— Rhonda Byrne — 


că trăieşti chiar acum în starea pe care ţi-o doreşti şi că te-ai 
eliberat deja de obiceiul prost sau de situaţia negativă. 
Imaginează-ţi cât mai multe scene în care situaţia negativă cu 
care te confrunţi în prezent nu mai există. Imaginează-ţi că eşti 
fericit şi liber. Elimină din mintea ta orice imagine asociată cu 
situaţia negativă în cauză. Imaginează-ţi că te afli deja în starea 
pe care ţi-o doreşti, chiar acum. 


Ziua 171 - Miercuri 

În fiecare zi, fă-i fericiţi pe cei din jurul tău, indiferent dacă 
este vorba de membrii familiei, de prieteni, de colegii de muncă 
sau de străini. Oferă-le un zâmbet, un cuvânt bun, un 
compliment, sau ajută-i într-un fel sau altul, astfel încât să se 
simtă fericiţi! Fă tot ce îţi stă în puteri pentru a te asigura că toţi 
cei care îţi ies în cale vor avea o zi mai bună pentru simplul 
motiv că s-au întâlnit cu tine. La prima vedere, această atitudine 
nu pare legată de viaţa ta personală, dar crede-mă, ea este 
absolut inseparabilă de ea, datorită legii cosmice. 

Ori de câte ori oferi o bucurie cuiva, tu atragi aceeaşi stare de 
bucurie către TINE. Cu cât vei oferi mai multă bucurie celorlalţi, 
cu atât mai mult o vei atrage către tine. 


Ziua 172 - Joi 

Mulţi oameni ţin un regim alimentar şi slăbesc, dar după 
aceea pun la loc greutatea pierdută. Explicaţia este simplă: ei s- 
au focalizat asupra pierderii în greutate, nu asupra greutăţii 
perfecte. 

Omul atrage întotdeauna lucrul asupra căruia se focalizează 
cel mai intens. Aşa acţionează legea. 


Ziua 173 - Vineri 

Concentrează-ţi atenţia asupra lucrurilor minunate din viaţa 
ta, iar dacă mintea ta începe să critice anumite aspecte ale tale, 
izgoneşte aceste gânduri. Reorientează-ţi imediat mintea asupra 
lucrurilor minunate din viaţa ta. In acest fel, vei atrage o 
abundență de noi lucruri minunate. 

Fii bun cu tine însuţi, căci meriţi acest lucru! 


— Învăţături zilnice — 


Ziua 174 - Sâmbătă Ă 

Fiecare om îşi creează propria viaţă. In schimb, noi nu putem 
interveni în mod creator în viaţa unei alte persoane decât dacă 
persoana respectivă solicită în mod conştient acelaşi lucru pe 
care i-l dorim noi. Spre exemplu, dacă cineva doreşte să se 
însănătoşească, cei din jurul lui îl pot ajuta focalizându-se asupra 
sănătăţii şi bunăstării sale. Energia pozitivă a gândurilor lor va fi 
receptată de bolnav deoarece şi el a cerut acelaşi lucru, şi ea îl 
va ajuta enorm. 


Ziua 175 - Duminică 

„Noi vorbim adeseori de Legea Gravitaţiei, pe care 
considerăm că o înţelegem din punct de vedere ştiinţific, dar 
ignorăm o altă lege la fel de minunată a manifestării: /egea 
atracției care acţionează în lumea gândurilor. Noi suntem 
familiarizați cu minunata manifestare a legii care atrage şi 
susţine laolaltă atomii din care este alcătuită materia, 
recunoaştem puterea care atrage corpurile de Pământ şi care 
menţine corpurile cereşti pe orbitele lor, dar închidem ochii în 
faţa atotputernicei legi care atrage către noi lucrurile pe care ni 
le dorim sau de care ne temem, construindu-ne astfel o viaţă 
sublimă sau de coşmar. 

Atunci când vom ajunge să înţelegem că gândul este o forţă 
sau o manifestare a energiei care are o putere magnetică de 
atracţie, noi vom realiza enorm de multe lucruri din viaţa 
noastră, pe care până atunci nu le-am înţeles.” 

WILLIAM WALKER ATKINSON (1862 - 1932) Vibraţia gândului 


Ziua 176 - Luni 

Cunoaşte-te pe tine însuţi! Contemplă maniera în care 
manifeşti diferite lucruri minore şi sesizează ce simţi. Gândeşte- 
te cât de uşor apar acestea în viaţa ta. Practic, te gândeşti o 
singură dată la ele, după care nu te mai gândeşti deloc, iar ele 
se manifestă. 

Explicaţia este simplă: atunci când vine vorba de lucrurile 
minore, tu nu emiţi gânduri de îndoială şi nu rosteşti cuvinte care 
intră în contradicţie cu ceea ce îţi doreşti; de aceea, legea 
atracției poate manifesta cu uşurinţă aceste lucruri. 

— Rhonda Byrne — 


Ziua 177 - Marţi 

Pentru a înţelege puterea şi magia recunoştinţei, este absolut 
necesar să o experimentezi singur. De aceea, ia decizia de a găsi 
zilnic o sută de lucruri pentru care te simţi recunoscător. 

Dacă vei practica zilnic acest exerciţiu, nu va trece mult până 
când recunoştinţa va deveni starea ta naturală de spirit. In acel 
moment, vei descoperi unul din cele mai mari secrete ale vieţii. 


Ziua 178 - Miercuri 

Cum poţi dinamiza la maxim procesul de creaţie a realităţii pe 
care ţi-o doreşti? Simplu: cere întotdeauna şi pentru alţii ceea ce 
ceri pentru tine. De fapt, cel mai simplu ar fi să ceri aceste 
lucruri pozitive pentru TOATA lumea, deci implicit şi pentru tine. 
Cere-i Universului o viaţă bună pentru toată lumea, pace pentru 
toată lumea, abundență pentru toată lumea, sănătate pentru 
toată lumea, iubire pentru toată lumea şi fericire pentru toată 
lumea. 

Atunci când ceri ceva pentru alţii, ceea ce ceri se întoarce la 
tine, pentru că legea acţionează pentru TOATA lumea. 


Ziua 179 - Joi 

Legea atracției nu poate schimba nicio situaţie din viaţa ta pe 
care o deteşti, întrucât respingerea sau ura împiedică 
schimbarea. Legea ne oferă întotdeauna vibrația pe care 
emitem; de aceea, atunci când respingem ceva, legea ne oferă 
exact lucrul pe care îl respingem, şi astfel, nu vom putea scăpa 
de el. lubirea este singura cale de a ieşi din acest impas. 

Dacă te vei focaliza complet asupra lucrurilor pe care le 
iubeşti, viaţa ta va deveni din ce în ce mai frumoasă pe zi ce 
trece. 


Ziua 180 - Vineri 

Criticismul se insinuează adeseori în gândurile noastre într-o 
manieră extrem de subtilă. lată câteva exemple de criticism, 
care te pot ajuta să realizezi cât de subtil se poate manifesta 
acesta, astfel încât să îl poţi elimina complet din gândurile tale: 

Vremea este mizerabilă astăzi. 

Traficul este îngrozitor. 

Am o slujbă foarte neplăcută. 

— Învăţături zilnice — 


O, nu, cât de mare este coada la casă! 

Persoana asta întârzie întotdeauna. 

Cât timp mai trebuie să aştept ca să mi se ia comanda? 

Motociclistul acela este nebun. 

Este prea cald aici. 

Sunt lăsat prea mult timp să aştept la telefon! 

Aceste afirmaţii par banale, dar legea atracției le ascultă 
întotdeauna. Descoperă în orice circumstanţă ceva de apreciat, 
un motiv pentru care să te simţi recunoscător. 


Ziua 181 - Sâmbătă 

Procesul prin care îţi manifeşti realitatea în care trăieşti este 
întotdeauna acelaşi, indiferent de ceea ce manifeşti. El este 
descris amănunţit în cartea Secretul (şi în filmul cu acelaşi 
nume). De aceea, dacă nu îţi este limpede cum acţionează acest 
mecanism, uită-te din nou şi din nou la film sau reciteşte cartea 
până când mintea ta devine limpede. În acest fel, vei integra din 
ce în ce mai profund principiile Secretului în conştiinţa şi în viaţa 
ta, şi vei şti cum trebuie să acţionezi de acum înainte. 


Ziua 182 - Duminică 

„Începe prin a instaura pacea în propria ta fiinţă, şi astfel le-o 
vei putea dărui şi celor din jur.” 

THOMAS À KEMPIS (1380 -1471) /mitarea lui Christos 


Ziua 183 - Luni 

Imaginează-ţi că sentimentele tale pozitive sunt ca picăturile 
de ploaie, iar corpul tău este ca un cazan în care se acumulează 
apa. 

Dacă vei avea grijă să emiţi cât mai multe sentimente pozitive 
cu putinţă, cazanul se va umple şi se va revărsa. In schimb, dacă 
nu vei cultiva aceste emoţii pozitive, nivelul apei din cazan va 
scădea lent, până când în acesta nu vor mai rămâne decât 
noroiul şi mâlul. Sentimentele negative indică întotdeauna faptul 
că apa din cazanul bunăstării tale a scăzut şi că în acesta nu au 
mai rămas decât noroiul şi mâlul. Totodată, ele reprezintă un 
avertisment că trebuie să îţi umpli din nou cazanul cu emoţii 
pozitive, până când apa se va revărsa din el. Fă acest lucru în 
fiecare zi şi lasă bunăstarea să curgă liber în viaţa ta. 

Ziua 184 - Marţi 

Fiecare pas pozitiv pe care îl faci îţi transformă fiinţa. Dacă vei 
pune cu perseverenţă în practică principiile pe care le-ai învăţat, 
vei fi uimit cât de rapid se va produce în viaţa ta transformarea 
în bine. Mai mult decât atât, această transformare îţi va oferi o 
bucurie indescriptibilă. Nu poţi cunoaşte această bucurie decât 
prin experienţă, dar odată ce ai cunoscut-o, nu te vei mai 
întoarce niciodată înapoi. 


Ziua 185 - Miercuri 

Tu nu poţi spune în niciun context că legea atracției nu 
funcţionează. Ea funcţionează întotdeauna. Chiar dacă nu dispui 
de ceea ce îţi doreşti, acest lucru se datorează felului în care te 
foloseşti de legea atracției. Tu însuţi eşti cel care îşi creează 
realitatea, inclusiv aceea în care nu dispui de ceea ce îţi doreşti. 
Legea nu face decât să reacționeze la gândurile şi la 
sentimentele tale. 

Dacă vei înţelege acest lucru, îţi vei putea redirecţiona 
incredibila putere prin care poţi atrage tot ceea ce îţi doreşti în 
viaţa ta. 


Ziua 186 - Joi 

Lasă-te dus de val şi nu opune niciodată rezistenţă, chiar dacă 
te confrunţi cu o provocare. Focalizează-ţi mintea asupra 
rezultatului dorit şi continuă să te laşi în voia valului, mai presus 
de orice negativitate. Imaginează-ţi că te afli sus pe cer şi că 
pluteşti liber, privind în jos către micuțul punct al negativităţii. În 
acest fel, te poţi detaşa cu uşurinţă de negativitate şi o poţi 
vedea în adevăratul ei context. 

Acest proces simplu te va feri de orice situaţie negativă. 


Ziua 187 - Vineri 

Incepe-ţi ziua simțind o stare de recunoştinţă. 

Fii recunoscător pentru patul în care ai dormit, pentru 
acoperişul pe care îl ai deasupra capului, pentru covorul sau 
podeaua pe care o ai sub picioare, pentru apa care curge la 
robinet, pentru săpun, pentru duş, pentru pasta de dinţi, pentru 

haine, pentru pantofi, pentru frigiderul care îţi răceşte 
alimentele, pentru maşina pe care o conduci, pentru slujba pe 
care o ai, pentru prieteni. Fii recunoscător pentru magazinele 
care îţi permit să îţi procuri cu atâta uşurinţă lucrurile care îţi 
sunt necesare sau pe care ţi le doreşti, pentru restaurante, 
pentru utilităţi şi pentru aparatele electrice care fac ca viaţa ta 
să fie atât de uşoară. Fii recunoscător pentru revistele şi pentru 
cărţile pe care le citeşti, pentru scaunul pe care stai şi pentru 
asfaltul pe care calci. Fii recunoscător pentru vreme, pentru 
soare, pentru cerul de deasupra capului, pentru păsări, pentru 
copaci, pentru iarbă, pentru ploaie şi pentru flori. 
Mulţumesc, mulţumesc, mulţumesc! 


Ziua 188 - Sâmbătă 

Dacă ţi se oferă o oportunitate, tu nu o poţi rata, orice-ai face, 
pentru că Universul ţi-o va prezenta din nou şi din nou. Dacă te 
gândeşti că ai ratat o oportunitate, tu nu te simţi bine, şi astfel 
nu vei mai sesiza noile oportunităţi pe care ţi le oferă Universul. 
De aceea, nu-ţi pierde credinţa. Oportunităţile de care dispune 
Universul sunt nelimitate, la fel ca şi modalităţile sale de a-ţi 
atrage atenţia. 

La momentul potrivit, tu vei sesiza oportunităţile care ţi se 
oferă. 


Ziua 189 - Duminică 

„Toţi oamenii pot fi măreţi... pentru că toţi oamenii îşi pot sluji 
semenii. Nu îţi trebuie o diplomă universitară pentru a fi de folos. 
Nu trebuie să acorzi corect subiectul cu predicatul pentru a-ţi 
ajuta semenii. Tot ce îţi trebuie în acest scop este o inimă plină 
de iubire, un suflet născut din dragoste.” 

DR. MARTIN LUTHER KING JR. (1929 - 1968) 


Ziua 190 - Luni 

Pentru a primi ceva bun de la viaţă, trebuie să începi prin a te 
pune pe frecvenţa bunătăţii. Dacă doreşti să te racordezi în 
permanenţă la această frecvenţă a bunătăţii, emite numai 
gânduri bune, rosteşte numai cuvinte amabile şi fă numai fapte 
bune. 

Ziua 191 - Marţi 

Răspunsurile exacte la toate întrebările tale există în interiorul 
tău. De aceea, este foarte important să descoperi singur aceste 
răspunsuri, să ai încredere în tine însuţi şi în ceea ce reprezinţi. 
Cartea şi filmul intitulate Secretul te pot ajuta să înţelegi mai 
bine puterea care există în interiorul tău, să devii conştient de ea 
şi să începi astfel să te foloseşti de ea. 

Pune întrebarea la care doreşti să primeşti răspuns, după care 
rămâi perfect focalizat, căci răspunsul la ea îţi poate parveni în 
orice moment. 


Ziua 192 - Miercuri 

Îţi mai aminteşti de cele trei maimuțe înțelepte? 

Nu vedea nimic rău. 

Nu asculta nimic rău. 

Nu rosti nimic rău. 

Altfel spus: nu privi negativitatea, nu asculta cuvinte negative 
şi nu le rosti. 

Cu siguranţă, cele trei maimuțe erau extrem de înțelepte! 


Ziua 193 - Joi 

Mulţumesc! Mulţumesc! Mulţumesc! 

Dacă este rostit în mod repetat, cu o trăire interioară intensă, 
acest cuvânt simplu îţi poate îmbunătăţi viaţa într-o măsură mai 
mare decât îţi poţi imagina la ora actuală. Cuvântul nu trebuie 
rostit însă fără expresie, ci trebuie dublat cu un sentiment 
profund de recunoştinţă în inima ta. 

Atunci când cineva îţi spune „Mulţumesc” fără să simtă o 
stare reală de recunoştinţă, nici tu nu simţi nimic. În schimb, 
atunci când cineva îţi spune „Mulţumesc” din inimă, te umpli 
automat de iubire şi de bucurie. Cuvintele sunt aceleaşi, dar 
atunci când ele sunt susţinute de o recunoştinţă profundă, orice 
om le poate simţi instantaneu efectul la nivel energetic. 

Atunci când rosteşti cuvântul „Mulţumesc” cu o trăire 
interioară intensă, tu îi dai viaţă. 


Ziua 194 - Vineri 
In cazul în care cauţi un partener de cuplu perfect, calea cea 

mai sigură de a descoperi adevărata fericire constă în a te 
abandona în faţa Universului. Lasă-l pe acesta să aducă iubirea 
în viaţa ta şi lasă-te condus de el către persoana care ţi se 
potriveşte cel mai bine. Altfel spus, dă-te la o parte (nu sta în 
calea Universului) şi fii receptiv la posibilităţile pe care ţi le oferă 
el. 

Din perspectiva noastră limitată, noi nu putem vedea tabloul 
de ansamblu. In schimb, din perspectiva sa nelimitată, Universul 
ştie cel mai bine cu cine ne potrivim cu adevărat. 


Ziua 195 - Sâmbătă 

Stresul, grijile şi anxietatea se nasc din proiectarea gândurilor 
noastre asupra viitorului şi din imaginarea unor situaţii negative. 
Asta înseamnă să te focalizezi asupra unei realităţi pe care nu ți- 
o doreşti! Dacă sesizezi că mintea ta se proiectează în viitor într- 
o manieră negativă, focalizează-te cu atât mai intens asupra 
MOMENTULUI PREZENT. Readu-ţi în permanenţă mintea asupra 
acestui moment prezent. 

Foloseşte-ţi întreaga putere a voinţei şi focalizează-ţi mintea 
asupra momentului prezent, căci nu poţi găsi starea de pace 
interioară decât în acest moment. 


Ziua 196 - Duminică 

„Cuvintele rostite cu bunătate creează o stare de încredere. 
Gândurile născute din bunătate creează o stare de profunzime 
interioară. Acţiunile dublate de bunătate dau naştere iubirii.” 

LAO-TSE (c. Sec. IV î.Ch.) 


Ziua 197 - Luni 

Cultivi cumva următorul gând? 

„Nu am bani de dăruit, dar atunci când voi avea, îi voi dărui.” 
Dacă da, înseamnă că nu vei avea niciodată bani. Cea mai rapidă 
cale de a atrage banii în viaţa ta constă în a-i dărui. De aceea, 
dacă doreşti mai mulţi bani, începe prin a dărui din banii pe care 
îi ai. Este suficient să dăruieşti zece lei, cinci, sau chiar un singur 
leu. Nu contează suma pe care o dăruieşti sau persoana căreia îi 
dăruieşti, ci gestul în sine! 

Ziua 198 - Marţi 

Cu cât vei practica mai intens starea de recunoştinţă, cu atât 
mai profund o vei simţi în inima ta, iar acesta este marele secret. 
Cu cât vei simţi o stare de recunoştinţă mai intensă şi mai 
sinceră, cu atât mai fericit te vei simţi în toate domeniile vieţii. 

Priveşte ce se întâmplă în viaţa ta atunci când practici zilnic 
recunoştinţa faţă de toate situaţiile în care te găseşti. 


Ziua 199 - Miercuri 

Atunci când ceri ceva pentru tine, cere simultan acelaşi lucru 
şi pentru restul lumii. 

Dacă soliciţi ceva bun pentru tine, solicită acelaşi lucru şi 
pentru restul lumii. Dacă soliciţi prosperitate pentru tine, solicită 
prosperitate şi pentru restul lumii. Dacă soliciţi sănătate pentru 
tine, solicită sănătate şi pentru restul lumii. Dacă soliciţi bucurie 
pentru tine, solicită bucurie şi pentru restul lumii. Dacă soliciţi 
iubire şi armonie pentru tine, solicită iubire şi armonie şi pentru 
restul lumii. 

Pare o tehnică minoră, dar rezultatele ei sunt excepţionale. 


Ziua 200 - Joi 

Adeseori, atunci când ceva se schimbă în viaţa noastră, noi 
opunem o rezistenţă incredibilă în faţa schimbării. Ori de câte ori 
văd că se apropie o schimbare în viaţa lor, oamenii se tem că ea 
va fi negativă. Este foarte important să înţelegi că ori de câte ori 
în viaţa ta se produce o schimbare majoră, ea este spre binele 
tău. Universul nu suportă vidul; de aceea, atunci când ceva 
dispare, el este imediat înlocuit cu altceva. De aceea, ori de câte 
ori în viaţa ta se produce o schimbare, relaxează-te, amplifică-ţi 
credinţa şi conştientizează faptul că schimbarea ESTE SPRE 
BINELE TĂU. 

Ceva frumos şi măreț se îndreaptă către tine! 


Ziua 201 - Vineri 

Dacă doreşti să atragi în viaţa ta o slujbă mai bună sau orice 
altceva mai bun decât ai acum, este foarte important să înţelegi 
cum funcţionează legea atracției. 

Pentru a atrage în viaţa ta ceva mai bun, trebuie să îţi 
imaginezi mental acest lucru şi să trăieşti în această imagine 

mentală ca şi cum ea ar fi deja reală. În schimb, dacă te plângi 
de slujba (sau de situaţia) ta actuală, continuând astfel să te 
focalizezi asupra negativităţii, tu nu vei atrage niciodată o slujbă 
(sau o situaţie) mai bună în viaţa ta. De aceea, caută 
întotdeauna motivele care te fac să te simţi recunoscător pentru 
actuala ta slujbă. Dacă sunt sincere, toate aceste motive vor 
contribui la găsirea unei slujbe mai bune. Aşa funcţionează 
legea! 


Ziua 202 - Sâmbătă 

Dacă vei privi maşina unui om, vei afla multe despre 
proprietarul ei. Maşinile care strălucesc de curăţenie arată că 
proprietarii lor le apreciază. În schimb, cele foarte murdare arată 
că nu sunt apreciate de proprietarii lor. Atunci când îşi apreciază 
maşina, proprietarul acesteia atrage astfel către sine o maşină 
mai bună. 

Dacă nu o apreciază, el nu atrage o maşină mai bună, ci 
rămâne cu cea pe care o are. 

Aprecierea pentru lucrurile care există deja în viața ta 
echivalează cu folosirea inteligentă a legii atracției. 


Ziua 203 - Duminică 

„la decizia să îţi păstrezi entuziasmul, puterea şi fermitatea pe 
care le simţi în cea mai însorită zi a prosperității tale, inclusiv în 
cea mai întunecată zi a unei mari încercări. Nu te simţi 
dezamăgit chiar dacă lucrurile din viaţa ta par dezamăgitoare. 
Focalizează-ţi în continuare privirea minţii asupra viitorului tău 
luminos indiferent de circumstanţele, condiţiile şi evenimentele 
actuale din viaţa ta. Nu-ţi pierde credinţa atunci când lucrurile 
par să meargă prost. Păstrează-ţi netulburat hotărârea iniţială de 
a reuşi în tot ceea ce ţi-ai propus... 

Omul care nu îşi pierde firea atunci când se confruntă cu 
situaţii neplăcute devine din ce în ce mai puternic, până când 
realitatea începe să asculte de voinţa lui. Mai devreme sau mai 
târziu, el capătă întreaga putere de care are nevoie pentru a 
reuşi. Fii întotdeauna puternic, şi astfel vei deveni din ce în ce 
mai puternic.” 

CHRISTIAN D. LARSON (1874 - 1954) 

Despre forțele tale şi despre cum le poți folosi 

Ziua 204 - Luni 

Legea atracției poate fi comparată cu un aparat xerox uriaş; 
ea fotocopiază tot ceea ce există în mintea noastră şi ne trimite 
această fotografie sub forma circumstanțelor şi evenimentelor 
din viaţa noastră. In acest fel, noi avem tot timpul parte de un 
feedback perfect referitor la vibraţiile pe care le emitem. Spre 
exemplu, dacă nu dispui de suficienţi bani, este limpede că 
trebuie să îţi creezi mai multă abundență în plan mental, astfel 
încât legea să o poată fotocopia pentru a ţi-o trimite. 


Ziua 205 - Marţi 

Indiferent dacă gândurile tale se focalizează asupra unei 
realităţi fizice sau doar asupra uneia imaginare, asupra vieţii pe 
care o trăieşti la ora actuală sau asupra aceleia pe care ţi-ai dori 
să o trăieşti, legea atracției reacţionează la aceste gânduri. Cu 
alte cuvinte, ea nu face nicio diferenţă între realitatea curentă şi 
cea imaginată. 

inţelegi acum cât de mare este puterea imaginaţiei tale? 


Ziua 206 - Miercuri 

lată patru principii fundamentale pe care le poţi aplica pentru 
a manifesta mai mulţi bani în viaţa ta cu ajutorul legii atracției: 

1. Emite zilnic mai multe gânduri legate de abundență decât 
legate de lipsuri. 

2. Simt-te fericit chiar acum, chit că nu ai bani. 

3. Fii recunoscător pentru tot ceea ce ai acum. 

4. Dăruieşte-le celor din jur tot ce este mai bun în tine. 

Patru paşi uşori. Poţi să-i faci dacă îţi doreşti suficient de mult. 


Ziua 207 - Joi 

Legea atracției nu a dat niciodată greş, şi nu poate da greş 
nici în cazul tău. Pur şi simplu, ea nu dă greş niciodată. Dacă 
realitatea ta nu corespunde aspirațiilor tale, acest lucru nu arată 
altceva decât că nu te foloseşti în mod corect de lege. 

Legea este infailibilă. De aceea, dacă vei opera într-o armonie 
perfectă cu ea, tu vei obţine rezultatele pe care ţi le doreşti! 


— 60 — 


— Învăţături zilnice — 


Ziua 208 - Vineri 

Uneori, atunci când nu avem curajul de a ne schimba, 
întreaga realitate din jurul nostru se schimbă, direcţionându-ne 
astfel către o cale nouă. 

Nimeni nu se poate împotrivi procesului de creştere, întrucât 
la baza acestuia stă principiul universal al evoluţiei. 


Ziua 209 - Sâmbătă 

Nu există nimic ce nu poţi face. Dacă vei face tot ceea ce 
trebuie, în ordinea corectă, mai devreme sau mai târziu vei 
putea să obţii tot ceea ce îţi doreşti. incepe întotdeauna prin a-ţi 
trăi visele în interior, cât mai complet şi mai amănunţit cu 
putinţă. În acest fel, acestea se vor manifesta în viaţa ta 
exterioară. Dacă vei ajunge la o armonie interioară desăvârşită, 
tu vei atrage toate lucrurile de care vei avea nevoie pentru ca 
visul tău să se transforme în realitate. 

Aşa funcţionează legea. Orice creaţie din viaţa ta începe în 
interiorul tău. 


Ziua 210 - Duminică 

„Urmăreşte să fii întotdeauna primul: primul care acceptă, 
primul care zâmbeşte, primul care spune o vorbă bună şi primul 
care iartă.” 

ANONIM 


Ziua 211 - Luni 

Cuvintele tale ascund o mare putere. Ele nu sunt altceva 
decât gânduri dublate de o putere suplimentară. De aceea, fii 
conştient de tot ceea ce spui. Observă-ţi cu atenţie cuvintele. 
Momentul în care începi să devii conştient de ele chiar în timp ce 
le rosteşti este de-a dreptul spectaculos. El arată că devii din ce 
în ce mai conştient de tine însuţi. Da! 


Ziua 212 - Marţi 
Universul infinit poate fi comparat cu Soarele nostru. Natura 
Soarelui îl face pe acesta să dăruiască lumină şi viaţă. Practic, 


— 61 — 


— Rhonda Byrne — 


Soarele nu ar putea exista sau nu ar fi un Soare dacă ar înceta 
să mai dăruiască lumină şi viaţă. li poţi imagina Soarele 
trezindu-se într-o dimineaţă şi spunându-şi: „M-am săturat să 
mai dăruiesc lumină şi viaţă!”? In clipa în care ar înceta să mai 
ofere aceste lucruri, el ar înceta să mai existe. Ei bine, Universul 
infinit poate fi comparat din acest punct de vedere cu Soarele. 
Esenţa şi natura lui este să dăruiască. In caz contrar, el nu ar 
putea exista. 

Atunci când ne aflăm în armonie cu Legile Universului, noi 
experimentăm automat bucuria darurilor pe care ni le oferă el. 


Ziua 213 - Miercuri 

Este foarte important să îţi aduci aminte că tu emiţi o 
frecvenţă de vibraţie în fiecare clipă. Dacă doreşti să modifici 
circumstanţele exterioare şi să îţi schimbi viaţa în bine, tu 
trebuie să începi prin a-ţi schimba această frecvenţă de vibraţie 
interioară. Singurele modalităţi prin care poţi face acest lucru 
sunt: gândurile pozitive, emoţiile pozitive şi faptele bune. 

Cu cât frecvenţa ta devine mai înaltă, cu atât mai frumoasă 
devine viaţa ta. 


Ziua 214 - Joi 

Dacă nu te afli în armonie cu legea, tu experimentezi diferite 
lipsuri, însă această experienţă este creată chiar de tine. 
Universul nu face altceva decât să dăruiască, dar tu trebuie să 
înveţi să te pui în armonie cu el, iar cea mai simplă cale de a 
face acest lucru constă în a emite gânduri bune, în a rosti 
cuvinte amabile şi în a face fapte bune. 


Ziua 215 - Vineri 

Universul este absolut îndrăgostit de tine. Oricâte greşeli ai 
face, în orice etapă din viaţa ta te-ai afla, şi orice ai gândi tu 
însuţi despre tine, Universul te iubeşte pentru totdeauna. 


Ziua 216 - Sâmbătă 

Ce anume îţi doreşti cu adevărat de la viaţă? 

Ce rezultate doreşti să obţii? Sarcina ta este să te focalizezi 
mental asupra rezultatelor pe care doreşti să le obţii, ca şi cum 

le-ai fi obţinut deja. Aceasta este sarcina ta. Cât despre FELUL ÎN 
CARE vei obţine aceste rezultate, aceasta este sarcina 
Universului. Foarte mulţi oameni cad în această capcană şi 
încearcă să îşi imagineze cum vor primi ceea ce îşi doresc. 

lată un exemplu simplu. Să spunem că cineva doreşte să 
meargă la o facultate scumpă. De aceea, el încearcă să îşi 
imagineze de unde poate obţine banii necesari. Insă scopul este 
să ajungă la acea facultate. De aceea, el trebuie să se focalizeze 
pe învăţarea la acea facultate - asta e treaba lui. 

Focalizează-te asupra rezultatului dorit şi lasă Universul să îşi 
folosească resursele infinite pentru a ţi-l aduce la picioare. 


Ziua 217 - Duminică 

„Asemeni unei pietre aruncate în apă, gândul produce valuri şi 
unde, care se răspândesc în întregul ocean mental. Există totuşi 
o diferenţă: valurile produse în apă nu se răspândesc decât la 
suprafaţa acesteia, în toate direcţiile, în timp ce undele generate 
de gânduri se răspândesc dintr-un punct central în toate 
direcţiile, la fel ca razele soarelui.” 

WILLIAM WALKER ATKINSON (1862 - 1932) Vibrația gândului 


Ziua 218 - Luni 

Tu poţi fi o sursă de inspiraţie pentru cineva care trăieşte o 
stare de tristeţe fără a te cobori neapărat pe nivelul lui de 
vibraţie, ci prin ridicarea lui pe nivelul tău luminos şi fericit. 

Este foarte uşor să ştii dacă eşti o sursă de inspiraţie pentru 
cei din jur, întrucât propriile tale sentimente îţi comunică acest 
lucru. Dacă îţi poţi menţine bunăstarea şi fericirea interioară, 
lumina pe care o emiti va fi strălucitoare şi puternică. În clipa în 
care începi să nu te mai simţi bine, este evident că negativitatea 
situaţiei cu care te confrunţi te afectează. De aceea, trebuie să 
faci tot ce îţi stă în puteri pentru a-ţi restabili bunăstarea 
interioară. 

Tu nu le poţi dărui nimic celor din jur dacă bucuria dinlăuntru! 
tău nu străluceşte cu putere. 


Ziua 219 - Marţi 
Indiferent în ce situaţie financiară te afli în momentul prezent, 
tu eşti cel care ai atras-o în viaţa ta, prin gândurile tale. Dacă te 

afli într-o situaţie nedorită, înseamnă că ai atras-o în mod 
inconştient, dar cu siguranţă tu eşti cel care a creat-o. Dacă vei 
înţelege acest mecanism, vei realiza cât de puternice sunt 
gândurile tale. Odată ce ai înţeles acest lucru, nu îţi mai rămâne 
decât să aplici acelaşi mecanism în sens invers, creând exact 
situaţiile pe care ţi le doreşti! 


Ziua 220 - Miercuri 

Dacă îţi vei închide ochii şi dacă vei începe să îţi imaginezi că 
ai bani, precum şi toate lucrurile pe care le vei face cu aceşti 
bani, tu îţi vei crea practic o realitate nouă. Mintea ta 
subconştientă şi legea atracției nu ştiu dacă doar îţi imaginezi 
ceva sau dacă aceasta este realitatea ta curentă. De aceea, ori 
de câte ori îţi imaginezi ceva, legea atracției acceptă aceste 
gânduri şi aceste imagini ca şi cum ar fi reale şi le manifestă în 
viaţa ta. 

Dacă atunci când îţi imaginezi o situaţie, aceasta ţi se pare 
absolut reală, înseamnă că ea a pătruns deja în mintea ta 
subconştientă, iar legea atracției ţi-o va livra cu siguranţă. 


Ziua 221 - Joi 

Ori de câte ori ai facturi de plătit, foloseşte-ţi imaginaţia şi 
inventează tot felul de jocuri mentale. De pildă, imaginează-ţi că 
facturile tale sunt în realitate cecuri, sau că banii pe care îi 
plăteşti reprezintă un dar. Adaugă (în imaginaţie) mai multe 
zerouri la extrasul tău de cont. Descarcă cecul primit de la Banca 
Universului de pe website-ul The Secret şi lipeşte-l pe uşa 
frigiderului, pe oglinda de la baie, sub ecranul televizorului, pe 
uşa cuptorului, pe parbrizul maşinii, pe birou sau pe monitorul 
calculatorului tău. 

inventează tot felul de jocuri mentale ale imaginaţiei care să 
te ajute să îţi infiltrezi subconştientul cu sentimentul abundentei. 


Ziua 222 - Vineri 

Cea mai rapidă modalitate de a primi constă în a dărui, 
întrucât dăruirea este sora geamănă a primirii. Oamenii primesc 
direct proporţional cu cât dăruiesc. De aceea, dăruieşte 
întotdeauna tot ce este mai bun în tine, oriunde te-ai duce. 
Dăruieşte un zâmbet. Oferă un cuvânt de mulţumire. Dăruieşte 

bunătate şi iubire. 
Atunci când dăruieşti ceva, nu te aştepta să primeşti altceva 
la schimb. Dăruieşte din simpla bucurie de a dărui. 


Ziua 223 - Sâmbătă 

Toate religiile de pe planetă ne-au învăţat că trebuie să avem 
CREDINŢA. Credinţa înseamnă să ştii că în momentul în care 
visezi ceva, acest vis îţi este îndeplinit, chiar dacă nu ştii când şi 
cum vei vedea acest lucru cu ochii. Tot ce trebuie să faci este să 
te relaxezi şi să îi permiţi Universului să te ghideze către 
împlinirea visului tău, atrăgându-l către tine. 


Ziua 224 - Duminică 

„Tot ce suntem noi este rezultatul gândurilor noastre... Dacă 
cineva rosteşte cuvinte sau emite gânduri negative, durerea îl 
urmează inevitabil... În schimb, dacă el rosteşte cuvinte sau 
emite gânduri bune, fericirea îl urmează la fel ca o umbră şi nu îl 
mai părăseşte niciodată.” _ 

BUDDHA (c. 563 - c. 483 l.Ch.) Versete/e gemene 


Ziua 225 - Luni 

În lumea spirituală totul există deja. De aceea, ceea ce îţi 
doreşti există deja la acest nivel. 

De fapt, a existat dintotdeauna, întrucât în lumea spirituală nu 
există timp. Această idee este greu de înţeles de către mintea 
noastră limitată, dar dacă te vei strădui să o înţelegi, vei realiza 
că de vreme ce ceea ce îţi doreşti există deja, acest lucru îţi este 
oferit chiar în clipa în care îl ceri. Pentru a atrage această 
realitate din lumea spirituală în cea materială, tot ce îţi mai 
rămâne de făcut este să emiţi în permanenţă aceeaşi vibraţie, la 
unison cu dorinţa ta. Aşa cum spuneam, tu nu trebuie să creezi 
realitatea pe care ţi-o doreşti, întrucât aceasta există deja. 

Fii una cu vibrația realităţii pe care ţi-o doreşti, şi astfel o vei 
atrage în lumea materială prin intermediul legii atracției. 


Ziua 226 - Marţi 
Atunci când critici sau dai vina pe o situaţie sau pe o 
persoană, observă cum te simţi. Sentimentul negativ pe care îl 

simţi îţi arată limpede că te afli în plin proces de atragere a 
negativităţii în viaţa ta. Fii atent la mesajele infailibile pe care ţi 
le transmite Universul prin intermediul sentimentelor tale. 

Niciun sentiment mai prejos de starea de bunăstare nu merită 
să fie cultivat. 


Ziua 227 - Miercuri 

lată câteva întrebări pe care merită să ţi le pui din când în 
când pentru a verifica în ce măsură canalele tale receptive sunt 
deschise: 

Accepţi cu uşurinţă complimentele? Accepţi cu uşurinţă 
darurile neaşteptate? Accepţi ajutorul atunci când acesta îţi este 
oferit? Accepţi ca un prieten să îţi facă cinste cu masa la 
restaurant? 

Aceste întrebări par minore, dar te pot ajuta să îţi dai seama 
în ce măsură ai canalele receptive deschise. Reţine: Universul se 
manifestă prin toate persoanele şi prin toate circumstanţele care 
apar în viaţa ta. 


Ziua 228 - Joi 

Gândurile şi sentimentele tale reprezintă cauza, iar realitatea 
manifestată în viaţa ta reprezintă efectul. De aceea, dacă te 
focalizezi asupra lucrurilor pe care ţi le doreşti, tu ţi-ai îndeplinit 
sarcina. Ceea ce există în interior există deopotrivă în exterior. 
Ceea ce există în interiorul tău există deopotrivă în exteriorul 
tău. 

Reţine: ceea ce există în interiorul tău reprezintă cauza, iar 
realitatea manifestată în exteriorul tău reprezintă efectul. 


Ziua 229 - Vineri 

Dacă eşti nevoit să faci ceva ce pare să intre în contradicţie cu 
ceea ce îţi doreşti, foloseşte-ţi imaginaţia pentru a-ţi transforma 
viziunea. Altfel spus, creează-ţi un cadru mental în care acţiunea 
pe care o întreprinzi să pară că te ajută să îţi îndeplineşti dorinţa. 
Spre exemplu, dacă te afli la volanul vechii tale maşini, 
imaginează-ţi că îţi conduci deja noua maşină. Când îţi scoţi 
portofelul pentru a plăti ceva, imaginează-ţi că acesta este plin 
cu bancnote mari. Joacă-te cu imaginaţia ta şi armonizează tot 
ceea ce faci cu lucrurile pe care ţi le doreşti. 

Reţine: legea atracției nu face nicio diferenţă între realitatea 
fizică şi cea imaginată de tine. 


Ziua 230 - Sâmbătă 

Atunci când am realizat filmul Secretul, mă aflam în plin 
proces de învăţare a legii, aşa că pentru o vreme am continuat 
să fac greşeala de a căuta ajutorul de care aveam nevoie în 
lumea exterioară. Produceam un film al cărui buget era de 
milioane de dolari, iar atunci când am început filmările aveam 
datorii foarte mari. Indiferent de uşile la care băteam, ajutorul 
dorit refuza însă să apară şi toate uşile îmi erau trântite în nas. 
Greşeala îmi aparţinea, întrucât căutam ajutorul acolo unde 
acesta nu exista. Adevărata putere a Universului se afla în mine, 
nu în exteriorul meu. 

După ce mi-am schimbat perspectiva şi m-am conectat la 
puterea din interiorul meu, focalizându-mă exclusiv asupra ei, i- 
am permis în sfârşit Universului să descopere calea perfectă 
pentru a-mi satisface nevoia. Mi-am concentrat astfel mintea, 
inima şi corpul asupra scopului pe care mi l-am propus, iar 
ajutorul dorit nu a întârziat să apară. 


Ziua 231 - Duminică 

„Cea mai mare descoperire a generaţiei mele este aceea că 
omul îşi poate transforma viaţa prin modificarea atitudinii sale 
mentale.” 

WILLIAM JAMES (1842 - 1910) 


Ziua 232 - Luni 

Atunci când îţi descoperi menirea în viaţă, în inima ta se 
produce o veritabilă explozie de pasiune. Îţi dai seama la modul 
absolut, dincolo de orice îndoială, că aceasta este menirea ta, şi 
nu alta. 


Ziua 233 - Marţi 

Nu există limită pentru creşterea frecvenţei de vibraţie 
interioară, întrucât nu există limită pentru numărul gândurilor 
bune pe care le poţi emite, pentru numărul cuvintelor amabile pe 
care le poţi rosti sau pentru numărul faptelor generoase pe care 

le poţi face. Prin ridicarea frecvenţei tale de vibraţie, tu îţi 
înnobilezi nu doar propria viaţă, ci şi pe aceea a celor din jurul 
tău. Frecvența pozitivă pe care o emană energia ta se 
răspândeşte la fel ca undele concentrice create de o piatră 
aruncată în apa unui lac. In final, ea influenţează întreaga 
planetă şi toate fiinţele care trăiesc pe ea. 

De aceea, atunci când îţi ridici frecvenţa de vibraţie, tu iei cu 
tine întreaga planetă. 


Ziua 234 - Miercuri 

Nicio persoană şi nicio putere din lumea exterioară nu pot fi 
comparate vreodată cu puterea din interiorul tău. Caută această 
putere, întrucât ea cunoaşte calea care ţi se potriveşte cel mai 
bine. 


Ziua 235 - Joi 

Atât timp cât te vei simţi stresat dintr-un motiv sau altul, tu nu 
vei putea atrage ceea ce îţi doreşti către tine. Pentru a reuşi 
acest lucru, tu trebuie să începi prin a elimina din sistemul tău 
stresul şi tensiunile de orice fel. 

Eliberează-te de stres. Aceasta este singura modalitate prin 
care poţi atrage către tine ceea ce îţi doreşti să atragi. Emoţia 
puternică a stresului nu face decât să spună răspicat că NU ai 
încă ceea ce îţi doreşti. Pe de altă parte, stresul şi tensiunile 
echivalează cu o absenţă a credinţei; de aceea, pentru a scăpa 
de stres, tot ce trebuie să faci este să îţi amplifici credinţa! 


Ziua 236 - Vineri 
Credinţa înseamnă să ai încredere în puterea binelui. 
Teama echivalează cu o credinţă în puterea răului. 


Ziua 237 - Sâmbătă 

„Orice ai dori să creezi în viaţa ta, trebuie să începi prin A 
DARUI. Spre exemplu: lţi doreşti iubire? Atunci dăruieşte iubire. 
Îţi doreşti apreciere? Atunci dăruieşte apreciere. lţi doreşti 
înţelegere? Atunci dăruieşte înţelegere. lţi doreşti bucurie şi 
fericire? Atunci dăruieşte bucurie şi fericire. 

Tu ai capacitatea de a dărui atât de multă iubire, apreciere, 

înţelegere, bucurie şi fericire, unui număr atât de mare de 
oameni, în fiecare zi! 


Ziua 238 - Duminică 

„Dacă te-ai decis ce anume doreşti să faci, repetă-ţi de o mie 
de ori pe zi că vei face acest lucru. În acest fel, în scurt timp ţi se 
va deschide în faţă cea mai potrivită cale pentru a-ţi transforma 
intenţia în realitate. Altfel spus, oportunitatea pe care ţi-o doreşti 
îţi va ieşi în cale.” 

CHRISTIAN D. LARSON (1874 - 1954) 

Despre forțele tale şi despre cum le poți folosi 


Ziua 239 - Luni 

Nu lăsa să treacă nicio zi fără a căuta un aspect pozitiv, fără a 
simţi binecuvântările din viaţa ta, fără a lăuda ceva sau pe 
cineva, fără a aprecia şi fără a te simţi recunoscător. 

Fă din îndemnul de mai sus o menire a vieţii tale şi te vei 
minuna de câte binecuvântări îţi vor apărea în viaţă. 


Ziua 240 - Marţi 

Atunci când în viaţa ta apare o schimbare majoră, aceasta te 
forţează să îţi schimbi direcţia. Uneori, calea cea nouă ţi se pare 
dificilă, dar poţi fi absolut convins că ea te conduce către propria 
ta măreție şi către experienţe pe care nu le-ai mai trăit niciodată 
până acum. 

Atunci când contemplăm detaşaţi un eveniment negativ care 
s-a petrecut în trecut, adeseori noi realizăm cât de mult ne-a 
transformat acesta viaţa. Ne dăm astfel seama că evenimentul 
respectiv ne-a orientat către un mod nou de viaţă, pe care la ora 
actuală nu l-am mai schimba pentru nimic în lume. 


Ziua 241 - Miercuri 

Babilonienii din antichitate obişnuiau să practice o lege vitală. 
Acest lucru a stat la baza imensei lor prosperităţi. Ei practicau 
legea zeciuielii, care presupune să dăruieşti o zecime din tot 
ceea ce câştigi. Legea zeciuielii porneşte de la premisa că nu 
poţi primi decât dacă dăruieşti. Babilonienii ştiau foarte bine că 
practicarea acestei legi le permitea să se bucure într-o mai mare 

măsură de fluxul abundenței. 

Dacă porneşti de la premisa că: „Voi dărui doar atunci când 
voi avea mai mulţi bani”, legea zeciuielii afirmă că nu vei avea 
niciodată mai mulţi bani, pentru simplul motiv că nu poţi primi 
decât dacă începi prin a dărui. 

Foarte mulţi dintre oamenii extrem de bogaţi ai planetei şi-au 
acumulat bogăţiile practicând această lege, la care nu au mai 
renunţat apoi niciodată! 


Ziua 242 - Joi 

Dacă îţi contempli viaţa şi simţi o insatisfacţie legată de un 
domeniu sau altul al acesteia, tu vei continua să atragi aceleaşi 
motive de insatisfacţie, întrucât legea universală reflectă înapoi 
către tine exact ceea ce simţi. 

De aceea, minunează-te întotdeauna de propria ta măreție 
interioară! 


Ziua 243 - Vineri 

Indiferent în ce conjunctură ne-am afla, noi ne putem trăi 
viaţa la maxim, făcând tot ceea ce ne stă în puteri pentru a ne 
bucura de ea. Aminteşte-ţi în această direcţie de exemplul lui 
Morris Goodman din filmul The Secret. Morris a zăcut mult timp 
în spital, complet paralizat şi incapabil să facă alte mişcări decât 
să clipească din ochi. Din fericire, el nu şi-a pierdut însă uzul 
minţii, aşa că s-a folosit de aceasta pentru a vizualiza ziua în 
care va putea umbla din nou. lar această zi a venit 

Vizualizează-ţi propria măreție. Imaginează-ţi că te bucuri 
încontinuu şi cultivă această viziune indiferent de circumstanţele 
exterioare! 


Ziua 244 - Sâmbătă 

Tu eşti la fel ca un magnet, atrăgând către tine tot ceea ce 
simţi în interiorul tău. De aceea, devino un magnet al bucuriei. 
Concentrează-ţi toate eforturile în această direcţie. Bucuria este 
un sentiment interior care poate fi simţit indiferent de 
circumstanţele exterioare. 

Pentru a trăi în armonie cu legea, tu trebuie să începi prin a te 
bucura. Numai în acest fel vei putea avea parte de o viaţă plină 
de bucurie. 

Ziua 245 - Duminică 

„Marea majoritate a oamenilor sunt atât de fericiţi cât îşi 
permit singuri să fie.” 

ABRAHAM LINCOLN (1809 - 1865) 


Ziua 246 - Luni 

Oamenii îşi trăiesc întreaga viaţă încercând să adune tot felul 
de bunuri materiale, uitând că cea mai mare comoară între toate 
se află în interiorul lor. Nu mai privi către lumea exterioară. 
Orientează-ţi gândurile şi cuvintele către interiorul tău. Maestrul 
dinlăuntrul tău este cheia care îţi poate oferi accesul către toate 
comorile lumii. 


Ziua 247 - Marţi 
In interiorul tău există un maestru care te călăuzeşte în 
fiecare moment al vieţii tale. Gândeşte singur şi decide singur. 


Ziua 248 - Miercuri 

Corpul tău poate fi comparat cu aparatul de proiecţie a unui 
film. În această analogie, pelicula care trece prin aparat este 
alcătuită din gândurile şi din sentimentele tale. Ceea ce vezi pe 
ecranul vieţii tale este un film proiectat din interiorul tău, pe care 
l-ai produs şi l-ai regizat tu singur. 

Prin alegerea unor gânduri şi a unor sentimente care vibrează 
pe o frecvenţă mai înaltă, tu poţi schimba oricând doreşti filmul 
proiectat pe ecranul vieţii tale. Tu eşti singura persoană din lume 
care controlează ceea ce se petrece în acest film! 


Ziua 249 - Joi 

Ce se întâmplă în filmul vieţii tale? Simţi cumva nevoia să 
aduci anumite modificări scenariului, în legătură cu banii, 
sănătatea sau relaţiile tale? Doreşti să aranjezi altfel secvențele 
filmului? Astăzi este cea mai bună zi pentru a face aceste 
schimbări, întrucât transformările introduse astăzi se vor reflecta 
în filmul proiectat mâine pe ecranul vieţii tale. 

Tu eşti cel care creează filmul vieţii tale, iar scenariul şi regia 

Ziua 250 - Vineri 

Deşi procesul de învăţare nu încetează niciodată, Adevărul 
Vieţii se află în tot ceea ce te înconjoară. El nu poate fi sesizat 
însă decât dacă ai ochi de văzut. Obstacolele care ne împiedică 
să sesizăm acest Adevăr al Vieţii simt ignoranţa şi convingerile 
noastre fixiste. 

Continuă să îţi pui întrebări, să înveţi, să te detaşezi de 
prejudecăţi - şi astfel, Adevărul îţi va fi revelat. 


Ziua 251 - Sâmbătă 

Atunci când afirmi ceva, vorbeşte întotdeauna ca şi cum ai 
dispune deja de ceea ce îţi doreşti. Acest lucru este foarte 
important. Legea răspunde întocmai gândurilor şi cuvintelor tale. 
De aceea, dacă afirmi o realitate la timpul viitor, tu împiedici 
practic manifestarea ei în momentul prezent. 

Cuvintele nu sunt însă suficiente. Este necesar să simţi că 
ceea ce îţi doreşti s-a împlinit. 


Ziua 252 - Duminică 

„Atunci când te simţi inspirat de un scop măreț sau de un 
proiect ieşit din comun, toate gândurile tale ies din matca lor 
obişnuită. Mintea ta îşi transcende astfel limitările, conştiinţa ta 
se dilată în toate direcţiile şi tu te trezeşti într-o lume nouă, mai 
măreaţă şi mai frumoasă. Forţele, facultăţile şi talentele tale 
adormite se trezesc în interiorul tău, iar tu descoperi astfel că 
eşti o persoană cu mult mai măreaţă decât ai fi visat vreodată că 
poţi deveni.” 

PATANJALI YOGA (c. 200 î.Ch.) Sutra-e 


Ziua 253 - Luni 

Dacă vei continua să practici legea atracției, vibraţiile 
gândurilor şi sentimentelor tale vor continua să crească pe 
frecvenţe din ce în ce mai înalte. Nu există nicio limită 
superioară pentru aceste vibrații. Cu cât ele vibrează pe 
frecvenţe mai înalte, cu atât mai sublimă devine viaţa ta. 
Procesul avansează însă pas cu pas. De aceea, nu te poţi înălța 

către această viaţă superioară decât etapă cu etapă. 

De acea, simte-te cât poţi de bine în fiecare zi. Emite cât mai 
multe gânduri bune în fiecare zi, şi astfel vei ajunge la această 
viaţă sublimă. 


Ziua 254 - Marţi 

Dacă doreşti să controlezi perfect legea, trebuie să înveţi mai 
întâi să te controlezi perfect pe tine însuţi. Controleazăcţi 
gândurile şi emoţiile, şi astfel vei deveni maestrul legii atracției, 
pentru simplul motiv că vei deveni propriul tău maestru. 


Ziua 255 - Miercuri 

Niciun om nu ar fi dispus să facă ceva neplăcut sau să atragă 
în mod deliberat o situaţie pe care nu şi-o doreşte. Din păcate, 
de-a lungul istoriei, marea majoritate a oamenilor au suferit din 
cauza durerii, tristeţii şi pierderilor, pentru simplul motiv că nu 
au fost conştienţi de legea care le guverna viaţa. 

La ora actuală, cursul istoriei s-a schimbat. Tot mai mulţi 
oameni cunosc astăzi legea atracției, putând să îşi creeze singuri 
viaţa pe care şi-o doresc. Aplicând legea, tu schimbi practic 
istoria! 


Ziua 256 - Joi 

Sarcina ta este de a te perfecționa pe tine şi propria ta viaţă, 
pe nimeni altcineva. Atunci când acţionezi la unison cu legea, 
nimeni nu se poate interpune între tine şi Univers. Ori de câte ori 
crezi că altcineva se poate interpune între tine şi împlinirea 
dorințelor tale, tu aluneci automat în jos, către negativitate. 
Focalizează-te întotdeauna exclusiv asupra creării realităţii pe 
care ţi-o doreşti. 

Tu eşti centrul tuturor intervențiilor divine în viaţa ta, iar 
partenerul tău este însuşi Universul. De aceea, nimeni nu îţi 
poate bloca propriile creaţii. 


Ziua 257 - Vineri 

Dacă nu eşti sigur pe ce cale trebuie să o apuci, aminteşte-ţi 
că în interiorul tău există cineva care ştie şi care te poate călăuzi 
către calea cea mai bună pentru tine. Tot ce trebuie să faci este 

să întrebi, să crezi că vei primi răspunsul dorit, iar apoi să aştepţi 
într-o stare de luciditate acest răspuns. Puterea Supremă a 
Universului te însoţeşte la fiecare pas. De aceea, nu trebuie să 
faci altceva decât să te bazezi pe această putere şi să ceri ceea 
ce îţi doreşti. 


Ziua 258 - Sâmbătă 

Banii vor veni la tine numai atunci când nu vei mai simţi lipsa 
lor. Sentimentul că îţi lipsesc banii se naşte din convingerea că 
nu ai suficienţi bani, care creează exact această realitate. 

Tu îţi creezi întotdeauna propria realitate. În privinţa banilor, 
tu creezi fie absenţa lor, fie primirea lor din belşug. 


Ziua 259 - Duminică 

„Destinul nostru nu este schiţat de o putere exterioară, ci de 
noi înşine. Tot ceea ce gândim şi tot ceea ce facem în momentul 
prezent determină ceea ce se va întâmpla în viitor în viaţa 
noastră. 

Nu există nimic în viaţa ta care să nu poată fi modificat, 
transformat sau îmbunătăţit de tine, dacă vei învăţa cum pot fi 
controlate propriile tale gânduri.” 

CHRISTIAN D. LARSON (1874 - 1954) 

Despre forțele tale şi despre cum le poți folosi 


Ziua 260 - Luni 

Cu cât te cramponezi mai tare de o realitate pe care te temi 
că o vei pierde, cu atât mai mult o îndepărtezi singur de tine. 
Gândurile tale simt pline de teamă şi dacă vei continua să le 
cultivi, lucrul de care te temi cel mai tare se va îndeplini. 

Nu te teme niciodată de nimic. Gândeşte-te numai la ceea ce 
îţi doreşti. În acest fel, te vei simţi mult mai bine! 


Ziua 261 - Marţi . 

Adevărul te va elibera. Intreaga durere şi suferință din lume 
au apărut de la oameni care nu cunoşteau legile imuabile ale 
Universului. Principiile dezvăluite în Secretul le-au fost dăruite 
oamenilor pentru ca aceştia să îşi poată demonstra singuri 
modul în care funcţionează legea cosmică. Fă şi tu această 

demonstraţie, iar adevărul te va elibera. 


Ziua 262 - Miercuri 

Convingerile sunt create de cultivarea repetată a aceloraşi 
gânduri. În cele din urmă, aceste gânduri se transformă în 
convingeri. Convingerile reprezintă o emisie personală pe 
aceeaşi frecvenţă; de aceea, ele reprezintă principalul factor de 
creaţie în viaţa noastră prin intermediul legii atracției. Legea 
atracției răspunde întotdeauna la ceea ce crezi! 

Aşa se explică de ce, dacă doreşti să îţi creezi o realitate 
nouă, tu trebuie mai întâi să ceri şi să crezi, după care vei primi 
realitatea pe care ţi-o doreşti. 


Ziua 263 - Joi 

Adevărata ta natură interioară este iubirea, iar cea mai bună 
dovadă în această direcţie este că rezerva de iubire de care 
dispui în interiorul tău este nelimitată. Niciun om nu dispune de 
mai puţină iubire sau de o limită superioară a iubirii pe care o 
poate manifesta în exterior. 

Puterea nelimitată a iubirii declanşează automat legea 
atracției - cea mai puternică forţă magnetică din Univers. 


Ziua 264 - Vineri 

Dacă un om se focalizează asupra bolii de care suferă, el 
atrage şi mai multă boală. Invers, dacă omul se focalizează mai 
mult asupra sănătăţii decât asupra bolii, legea atracției îl ascultă 
şi îl ajută să îşi îmbunătăţească starea de sănătate. Principiile 
legii atracției reprezintă un instrument extrem de eficient prin 
care putem declanşa puterea noastră de autovindecare, putând 
fi folosite în sprijinul minunatelor proceduri medicale disponibile 
la ora actuală în lume. 

Reţine: dacă puterea de vindecare nu ar exista deja în 
interiorul nostru, nimeni nu s-ar putea vindeca vreodată de 
boală. 


Ziua 265 - Sâmbătă 
Dacă soliciţi o schimbare benefică în viaţa ta, dar în adâncul 
fiinţei tale nu crezi că vei avea parte de ea pentru că este prea 

profundă sau prea măreaţă, înseamnă că îţi întârzii singur 
îndeplinirea dorinţei. Timpul necesar împlinirii dorinţei tale 
depinde de percepţia ta asupra măreției realităţii pe care ţi-ai 
propus să o atragi în viaţa ta. Această percepţie este subiectivă. 
Universul nu cunoaşte mărimea, şi nici timpul. In mintea 
cosmică, totul există la momentul prezent! 


Ziua 266 - Duminică 

„Un gând foarte puternic sau emis încontinuu ne transformă 
într-un centru de atracţie pentru toate gândurile corespondente 
emise de alţi oameni. În lumea gândurilor, principiile similare se 
atrag. Aşa se face că fiecare culege ceea ce a semănat... 

Omul care s-a umplut de lubire vede pretutindeni lubirea şi o 
atrage din toate direcţiile. Cel care s-a umplut de Ură nu vede 
nicăieri altceva decât Ură. La fel, cel care nu se gândeşte decât 
la Luptă va avea parte de nenumărate Lupte, până când se va 
sătura de ele. Telegraful fără fir al Minţii face ca toţi oamenii să 
primească exact lucrurile la care se gândesc.” 

WILLIAM WALKER ATKINSON (1862 - 1932) Vibrația gândului 


Ziua 267 - Luni 

Tu ai grijă tot timpul ca maşina ta să aibă la dispoziţie benzina 
de care are nevoie. Ai însă aceeaşi grijă să te alimentezi singur 
cu gândurile bune şi cu emoţiile pozitive de care ai nevoie pentru 
a funcţiona în condiţii corespunzătoare? 

Tu nu vei putea ajunge la destinaţia dorită (în viaţă) decât 
dacă te vei alimenta cu combustibilul necesar, într-o cantitate 
suficientă. 


Ziua 268 - Marţi _ 

Tu primeşti în fiecare zi mii de mesaje de la Univers. Învață să 
devii conştient de această comunicare cu Universul, care ţi se 
adresează şi te călăuzeşte în fiecare clipă. In viaţa ta nu există 
accidente şi coincidenţe. Orice semn pe care îl observi, orice 
cuvânt pe care îl auzi, orice culoare, miros, sunet, eveniment sau 
situaţie din viaţa ta reprezintă tot atâtea modalităţi prin care 
Universul îţi vorbeşte, iar tu eşti singurul care poate înţelege 
semnificaţia acestor mesaje pentru tine. 

Foloseşte-ţi ochii pentru a vedea şi urechile pentru a asculta! 

Foloseşte-ţi toate simţurile, căci Universul îţi transmite mesajele 
sale prin intermediul tuturor! 


Ziua 269 - Miercuri 

A-ţi aminti să îţi aminteşti înseamnă a-ţi aminti să fii conştient. 
Aminteşte-ţi chiar acum să fii conştient în acest moment. A fi 
conştient înseamnă a vedea tot ce există în jurul tău, a auzi 
toate sunetele din jurul tău, a simţi tot ce te înconjoară şi a fi în 
întregime focalizat asupra lucrului pe care îl faci în momentul de 
faţă. 

Marea majoritate a oamenilor atrag în viaţa lor realităţi pe 
care nu şi le doresc deoarece nu sunt conştienţi de gândurile 
care le trec prin minte şi care se referă fie la trecut, fie la viitor. 
Ei nu îşi dau seama că sunt hipnotizaţi de aceste gânduri, motiv 
pentru care îşi trăiesc viaţa în inconştienţă. 

Atunci când îţi aminteşti să fii conştient, devii imediat 
conştient. Tot ce trebuie să faci este să îţi aminteşti că trebuie să 
îți aminteşti! 


Ziua 270 - Joi 

A avea dorinţe înseamnă să fii la unison cu legea. Omul atrage 
către sine tot ceea ce îşi doreşte. A avea nevoie de ceva 
înseamnă a încălca legea. Nimeni nu poate atrage ceea ce simte 
că are nevoie dacă percepe această nevoie ca fiind ceva urgent 
sau disperat, întrucât aceste emoţii sunt bazate pe teamă. Acest 
tip de „nevoi” îndepărtează realitatea dorită de el. 

Doreşte-ţi orice, dar nu simţi nicio nevoie. 


Ziua 271 - Vineri 

lată paşii necesari ai procesului de creaţie: 

Pasul 1 - Cere. Altfel spus, clarifică-ţi cât mai precis ceea ce îţi 
doreşti. Aminteşte-ţi că în clipa în care ceri ceva, obiectul 
solicitării tale se naşte deja în lumea spirituală. Solicitarea este 
pasul activ al procesului de creaţie. 

Pasul 2 - Crede. Conştientizează în profunzimile fiinţei tale că 
ceea ce ai cerut îţi aparţine deja. Credinţa ta deschide calea 
pentru materializarea dorinţei tale, adică pentru coborârea ei din 
lumea spirituală în cea materială. Credinţa este pasul pasiv al 
procesului de creaţie. 

Pasul 3 - Primeşte. Dacă eşti absolut convins că ai primit deja 
ceea ce îţi doreşti, vei primi cu siguranţă acest lucru. Această 
etapă este consecinţa primilor doi paşi, cel activ şi cel pasiv, 
care alcătuiesc împreună o creaţie desăvârşită. 

Procesul de creaţie poate fi comparat cu o baterie. El are un 
pol pozitiv şi activ, respectiv un pol negativ şi pasiv. Tot ce 
trebuie să faci este să conectezi cei doi poli pentru a obţine 
electricitatea (puterea). 


Ziua 272 - Sâmbătă 

Fericirea este o stare de spirit care se naşte din interior. Legea 
atracției afirmă că dacă doreşti să obţii ceva în lumea exterioară, 
tu trebuie mai întâi să devii acel ceva în interiorul tău. 

În momentul de faţă, tu faci o alegere: fie optezi pentru a te 
simţi fericit, fie te foloseşti de un pretext pentru a nu te simţi 
fericit. Legea nu ţine însă cont de pretexte! 


Ziua 273 - Duminică 

Înţelepciunea nu poate fi primită, noi trebuie să o descoperim 
singuri, în urma unei călătorii pe care nimeni altcineva nu o 
poate face în locul nostru.” 

MARCEL PROUST (1871 - 1922) 

În căutarea timpului pierdut 


Ziua 274 - Luni 

Noi nu putem cunoaşte toate posibilităţile care ni se deschid 
în viitor, dar puterea supremă a Universului poate face acest 
lucru. Spre exemplu, tu poţi fi convins că un partener de cuplu 
este potrivit pentru tine, chiar dacă acesta nu este. De aceea, 
chiar dacă soliciţi o relaţie armonioasă, fericită şi plină de iubire 
cu o anumită persoană, dacă Universul consideră că aceasta nu 
îţi va aduce fericirea, el nu o atrage către tine. 

Cere întotdeauna o relaţie armonioasă, fericită şi plină de 
iubire, iar apoi permite-i Universului să atragă către tine 
partenerul perfect - oricine ar fi acesta. 


Ziua 275 - Marţi 
Cea mai rapidă modalitate de a deveni Stăpânul propriilor 

gânduri şi emoţii constă în a avea parte de provocări. Dacă viaţa 
ta se derulează lin, tu nu dispui de aceleaşi oportunităţi de a-ţi 
dezvolta puterea interioară şi de a deveni astfel Stăpânul 
propriilor gânduri şi emoţii. 

După cum vezi, chiar şi încercările vieţii reprezintă o 
binecuvântare mascată! 


Ziua 276 - Miercuri 

Dacă refuzi să mai fii sclavul emoţiilor şi gândurilor tale, astfel 
încât acestea să nu se mai poată manifesta fără consimţământul 
tău, înseamnă că ai devenit stăpânul propriei tale fiinţe, iar acest 
lucru va face ca întreaga ta viaţă exterioară să se schimbe. Vei 
deveni astfel Stăpânul legii, iar viaţa ta va reflecta acest lucru. 


Ziua 277 - Joi 

Pentru a declanşa puterea bunăstării prin intermediul 
vizualizării, imaginează-ţi că fiecare inspiraţie te umple cu o 
energie pură, alb-strălucitoare, care te iluminează din interior. 
Imaginează-ţi că întregul tău corp se umple cu această energie 
frumoasă, care îţi încarcă cu lumină toate celulele, până când 
întregul tău corp ajunge să strălucească la fel ca o stea. 


Ziua 278 - Vineri 

Tu reprezinţi o versiune miniaturală a Universului, respectiv 
un microcosmos. De aceea, dacă te vei cunoaşte pe tine însuţi, 
tu vei cunoaşte practic întregul Univers. 

„Cunoaşte-te pe tine însuţi”, a spus Platon. 


Ziua 279 - Sâmbătă 

Partea cea mai frumoasă a legii atracției este că noi putem şti 
în ce stadiu ne aflăm în fiecare moment al existenţei noastre şi 
în fiecare situaţie în care ne aflăm. Lumea exterioară şi viaţa 
noastră ne transmit în permanenţă un feedback complet referitor 
la câmpul nostru energetic. De aceea, atunci când câmpul nostru 
de energie se schimbă datorită gândurilor şi sentimentelor 
noastre pozitive, schimbările care se produc în viaţa noastră sunt 
adeseori spectaculoase. 

Ele fac ca fiecare etapă şi fiecare efort pe care l-am depus să 

fie întru totul justificate, întrucât nimic nu este mai sublim decât 
să trăieşti în armonie cu Universul. 


Ziua 280 - Duminică 

„Cei mai mulţi dintre oameni trăiesc - la nivel fizic, intelectual 
sau moral - într-un cerc extrem de limitat al fiinţei lor potenţiale. 
Ei se folosesc doar de un fragment infim al conştiinţei lor sau al 
resurselor lor sufleteşti, putând fi comparaţi din acest punct de 
vedere cu un om care se obişnuieşte să nu îşi folosească decât 
degetul mic de la una din mâini. Marile crize şi situaţii de urgenţă 
prin care trecem ne reamintesc cât de mari sunt resursele de 
care dispunem, întrucât în astfel de situaţii suntem nevoiţi să ne 
folosim de o putere mult mai mare decât în mod obişnuit pentru 
a ieşi din criză.” 

WILLIAM JAMES (1842 - 1910) 


Ziua 281 - Luni 

Motivul pentru care punctul nostru de putere este „momentul 
prezent” este că „momentul prezent” este singurul în care 
putem emite gânduri noi şi în care putem simţi emoţii noi. Noi nu 
putem emite un gând peste 30 de secunde, la fel cum nu putem 
simţi o emoție acum două ore. Noi nu putem simţi decât ACUM. 
De aceea, momentul prezent reprezintă punctul nostru de 
putere. 

În faţă te aşteaptă tot restul vieţii tale! 


Ziua 282 - Marţi 

Schimbarea într-o ţară începe întotdeauna cu o persoană. 
Toate ţările reflectă la nivel colectiv starea de spirit (de pace sau 
de agitaţie) a cetăţenilor lor. De aceea, atunci când un singur 
individ se transformă, el îi influenţează pe toţi ceilalţi. Un singur 
om are puterea de a schimba situaţia din ţara sa prin iubirea 
profundă şi prin pacea interioară pe care le simte. Nimeni nu 
poate aduce însă pacea şi bunăstarea în ţara sa dacă nu începe 
prin a cuceri aceste vibrații în propria sa viaţă. Acum înţelegi? Tu 
nu poţi dărui ceea ce nu ai. 

Sarcina fiecărui individ este de a atrage armonia în propria sa 
viaţă. În acest fel, el devine un dar sublim pentru ţara sa şi 
pentru lumea întreagă. 

Ziua 283 - Miercuri 

Nimeni nu este predestinat să trăiască în sărăcie. Toţi oamenii 
au capacitatea înnăscută de a-şi schimba viaţa aşa cum doresc. 

Legea atracției este o lege a creaţiei şi ea le permite tuturor 
oamenilor să îşi creeze viaţa pe care şi-o doresc. Orice om are 
propriile sale încercări particulare de depăşit, dar şi 
oportunitatea de a realiza orice îşi doreşte - şi de a schimba totul 
în viaţa sa. 


Ziua 284 - Joi 

Viitorul este creat de gândurile, cuvintele şi acţiunile noastre. 
Astfel, el echivalează cu culegerea recoltei rezultate în urma 
seminţelor pe care le-am plantat în trecut, indiferent dacă aceste 
seminţe simt bune sau rele. Orice gând pe care îl emitem, orice 
cuvânt pe care îl rostim şi orice acţiune pe care o întreprindem 
reprezintă o sămânță care va produce anumite rezultate în 
viitorul nostru. 

De aceea, dacă doreşti să îţi construieşti un viitor luminos, 
emite cât mai multe gânduri bune, rosteşte cât mai multe 
cuvinte amabile şi asigură-te că toate acţiunile tale se nasc din 
bunătate. 

Viitorul tău depinde de această atitudine. 


Ziua 285 - Vineri 

Dacă doreşti să atragi o anumită schimbare benefică în viaţa 
ta, nu trebuie să îţi imaginezi CUM se va produce aceasta. Tot ce 
trebuie să faci este să îi ceri Universului ceea ce îţi doreşti, să te 
focalizezi asupra rezultatului final, să îţi imaginezi că l-ai obţinut 
deja, să crezi acest lucru cu toată fiinţa ta şi să te simţi 
recunoscător pentru el. 

Sarcina ta este să emiţi dorinţa pe care o ai în plan vibratoriu 
şi să laşi Universul să o materializeze. 


Ziua 286 - Sâmbătă 

Dacă vei trăi la unison cu puterea, cu iubirea şi cu bucuria 
dinlăuntrul tău, tu vei inspira milioane de oameni. 

Urmează-ţi propria cale. Urmează-ţi propriul adevăr. Urmează- 

ţi propria inimă. Urmează-ţi propria fericire lăuntrică, şi permite- 
le celorlalţi oameni să îşi urmeze căile lor, indiferent care ar fi 
acestea. Caută binele în toate persoanele şi în toate situaţiile, şi 
lasă iubirea şi bucuria ta să strălucească zilnic asupra lumii 
exterioare. 


Ziua 287 - Duminică 

„Recunoştinţa nu este doar cea mai sublimă dintre toate 
virtuțile, ci şi mama tuturor celorlalte.” 

MARCUS TULLIUS CICERO (106 - 43 î.Ch.) 


Ziua 288 - Luni 

Starea actuală a planetei noastre reflectă perfect, la fel ca o 
oglindă, gândurile şi emoţiile umanităţii la nivel colectiv. 
Dizarmonia la care asistăm pe planeta noastră reflectă 
dizarmonia care există în interiorul fiecăruia dintre noi. Legătura 
dintre planetă şi umanitate nu poate fi ruptă de nimeni şi de 
nimic. Lumea exterioară şi planeta noastră nu se vor schimba 
decât atunci când toţi oamenii vor începe să se transforme în 
interiorul lor. 

Un singur om reprezintă o sursă de inspiraţie pentru foarte 
mulţi alţii, care pot inspira la rândul lor mii de alte persoane. Mai 
departe, aceste mii de oameni pot inspira milioane, iar apoi 
miliarde de fiinţe. Aceasta este singura manieră în care vom 
putea instaura armonia pe planeta noastră. 


Ziua 289 - Marţi 

Nu este suficient să cunoşti principiile descrise în Secretul; 
mai trebuie să le şi APLICI, şi asta fără încetare, zi după zi. 
Aceste principii trebuie TRAITE. Pas cu pas, tu poţi deveni 
stăpânul gândurilor şi emoţiilor tale, şi implicit stăpânul propriei 
tale vieţi. 

Nu există nimic mai important decât acest lucru, căci întreaga 
ta viaţă viitoare depinde de el. 


Ziua 290 - Miercuri 
intreabă-te dacă astăzi ai emis mai multe gânduri pozitive 
decât negative. Intreabă-te dacă astăzi ai rostit mai multe 

cuvinte pozitive, de apreciere, recunoştinţă şi iubire, decât 
cuvinte negative. Întreabă-te dacă astăzi ai făcut mai multe 
fapte bune, bazate pe apreciere, amabilitate şi iubire, decât 
fapte rele. 

În fiecare moment al zilei, în faţa ta se deschid două cărări. 
Alege întotdeauna cărarea binelui. 


Ziua 291 - Joi 

Dacă cineva îţi spune ceva urât, nu reacţiona, învaţă să rămâi 
calm şi senin indiferent de ceea ce se întâmplă în jurul tău. 

Dacă îţi vei putea păstra pacea şi bucuria interioară în orice 
situaţie te-ai afla, tu vei deveni stăpânul destinului tău. 


Ziua 292 - Vineri 

Nu este grozav că nu îţi poţi controla din exterior propriul 
destin? Să încerci să controlezi lumea exterioară pare imposibil, 
întrucât ar fi atât de mult de muncit şi de fapt e imposibil, 
conform legii atracției. 

Pentru a schimba lumea, tot ce trebuie să faci este să îţi 
controlezi gândurile şi sentimentele interioare. In acest fel, 
lumea exterioară se va schimba în acord cu ele. 


Ziua 293 - Sâmbătă 

Reţine: atunci când critici ceva sau pe cineva, tu nu dai 
dovadă de recunoştinţă. Atunci când condamni ceva sau pe 
cineva, tu te dovedeşti nerecunoscător. Atunci când te plângi 
sau te lamentezi, tu dai dovadă de nerecunoştinţă. 

La fel, atunci când te simţi tensionat, agitat sau într-o stare de 
proastă dispoziţie. 

Recunoştinţa îţi poate transforma întreaga viaţă. Nu cumva 
laşi diferite lucruri minore să stea în calea transformării tale şi a 
vieţii pe care ţi-o doreşti? 


Ziua 294 - Duminică 

„Indiferent ce ţi se întâmplă, bucură-te. Fii fericit pentru că te 
afli aici, într-o lume atât de frumoasă, în care există atâtea 
aspecte sublime... Fii pur şi simplu fericit, şi astfel vei deveni din 
ce în ce mai fericit. Universul îţi va oferi noi şi noi motive pentru 

a te simţi fericit. Puterea răsăritului este uriaşă, îndeosebi cea a 
răsăritului din interiorul fiinţei umane. Ea poate schimba orice, 
transfigurând totul până când devine la fel de frumos ca şi ea. 
De aceea, bucură-te, şi astfel destinul tău se va schimba. O viaţă 
nouă va începe pentru tine, iar tu vei păşi într-un viitor nou.” 
CHRISTIAN D. LARSON (1874 - 1954) 
Pur şi simplu bucură-te 


Ziua 295 - Luni 

Recunoştinţa este una din modalităţile cele mai uşoare şi mai 
eficiente de a-ţi transforma viaţa. Dacă vei deveni profund 
recunoscător, tu vei atrage către tine toate lucrurile care îţi sunt 
necesare, oriunde te-ai duce şi orice ai face. 

De fapt, fără recunoştinţă nimic nu se poate schimba 
vreodată. Viaţa ta nu se va schimba decât în măsura în care vei 
începe să te simţi recunoscător. Dacă te simţi recunoscător doar 
într-o mică măsură, viaţa ta se va schimba într-o mică măsură. 
Dacă te simţi recunoscător într-o mare măsură, viaţa ta se va 
schimba într-o mare măsură. Depinde numai de tine. 


Ziua 296 - Marţi 

Este posibil să te simţi fericit şi bucuros aproape tot timpul. 
Priveşte-i pe copiii mici şi contemplă starea lor naturală de 
fericire. Ai putea spune că ei sunt liberi şi nu au motive de 
îngrijorare, dar la fel de liber eşti şi tu! Numai de tine depinde 
dacă alegi îngrijorarea sau bucuria. Indiferent ce ai alege, 
aceasta este realitatea pe care o vei atrage în viaţa ta. Grijile 
atrag noi griji, în timp ce bucuria atrage şi mai multă bucurie. 


Ziua 297 - Miercuri 

Modalitatea cea mai eficientă prin care părinţii îşi pot ajuta 
copiii să cultive gânduri pozitive constă în a fi ei înşişi un 
exemplu de pozitivitate şi de iubire. Atunci când părinţii se 
focalizează asupra acestor vibrații înalte, copiii le absorb în mod 
natural. 

În mod similar, cu cât ne vom focaliza mai mult asupra 
bucuriei şi a iubirii, cu atât mai mult îi vom inspira pe toţi cei din 
jurul nostru. 

Ziua 298 - Joi 

Frecvenţele negative nu pot conduce la nimic bun. Indiferent 
ce dorinţă ai, emite întotdeauna pe o frecvenţă de vibraţie 
pozitivă. În acest scop, priveşte totul CU ALŢI OCHI, cu ochi plini 
de recunoştinţă, cu ochi pozitivi, cu ochi care nu văd altceva 
decât binele. 

Modifică-ţi viziunea şi începe astfel să vezi limpede. Vei 
constata imediat că viaţa este spectaculos de frumoasă. 


Ziua 299 - Vineri 

Aminteşte-ţi tot timpul să verifici ce simţi de-a lungul zilei. 
Verifică-ţi corpul şi asigură-te că acesta este relaxat. Dacă 
sesizezi vreo tensiune, fă o mică pauză şi relaxează-ţi întregul 
corp. Scopul pe care ar trebui să îl urmăreşti în permanenţă este 
pacea interioară a corpului şi a minţii, care te pune instantaneu 
la unison cu Universul. 


Ziua 300 - Sâmbătă 

Ţi-ai stabilit vreo intenţie pentru ziua de azi, sau ai de gând să 
te laşi guvernat de gândurile tale de ieri? lată câteva fraze care 
te pot ajuta să îţi începi altfel ziua: 

Binele se îndreaptă astăzi către mine din toate direcţiile. 

Toate dorințele mele se vor îndeplini astăzi. 

Magia şi miracolele mă vor însoți astăzi oriunde m-aş duce. 

îţi doresc o zi minunată! 


Ziua 301 - Duminică 

„Oamenii nu sunt prizonierii destinului, ci doar ai propriei lor 
minţi.” 

FRANKLIN D. ROOSEVELT (1882 -1945) 


Ziua 302 - Luni 

Dacă membrii unei întregi familii îşi creează un panou al 
realizării (al viitorului pe care şi-l doresc), este important ca 
fiecare dintre ei să își dorească să se implice în această 
activitate. Participarea la crearea panoului trebuie să fie o 
distracţie pentru toată lumea. Fiecare membru al familiei poate 

pune pe panou ceea ce îşi doreşte de la viitor, fără nicio 
restricţie şi fără nicio rezervă. Astfel, pe panou pot fi lipite 
cuvinte, desene şi fotografii. Membrii familiei care participă cel 
mai activ la această activitate vor fi automat cei care se vor 
focaliza cel mai des asupra panoului, manifestând astfel cel mai 
rapid lucrurile dorite în viaţa lor. Cu cât vor investi mai multă 
energie în acest demers, cu atât mai rapid vor manifesta 
lucrurile dorite. 

O inimă care arde de pasiune şi de entuziasm emite o putere 
magnetică uriaşă. 


Ziua 303 - Marţi 

Atunci când o maşină se învecheşte, nemaicorespunzând 
scopului său, noi suntem suficient de inteligenţi pentru a o 
înlocui cu un model mai nou şi mai performant. Renunţăm astfel 
fără regrete la maşina veche şi ne aşezăm confortabil la volanul 
noii noastre maşini, continuând să călătorim cu aceasta. 

In mod similar, atunci când vechiul vehicul al corpului nu mai 
corespunde scopului său, conştiinţa noastră este suficient de 
inteligentă pentru a renunţa fără regrete la el, înlocuindu-l cu un 
model nou, mai performant, după care îşi continuă călătoria în 
noul vehicul. La fel ca o maşină, corpul uman nu este altceva 
decât un vehicul, în timp ce tu eşti şoferul etern. 

Energia nu poate fi creată sau distrusă. Ea nu face altceva 
decât să îşi modifice forma. 


Ziua 304 - Miercuri 

Gândeşte-te la toate lucrurile bune din viaţa ta. Urmăreşte 
acum să realizezi că tu singur le-ai atras către tine. Gândurile şi 
sentimentele tale au pus în mişcare energiile Universului, 
aducându-ţi toate aceste lucruri care te-au desfătat. 

Tu eşti o fiinţă foarte puternică. 


Ziua 305 - Joi 

incercarea de a schimba pe altcineva reprezintă o pierdere de 
timp. Însuşi gândul de a schimba pe altcineva are la bază 
premisa că acesta nu este suficient de bun aşa cum este, fiind 
implicit un gând bazat pe o judecată critică şi pe dezaprobare. 
Nefiind bazat pe iubire şi pe apreciere, el nu poate avea alt 

rezultat decât separarea dintre tine şi persoana respectivă. 

Dacă doreşti să te bucuri de prezenţa cuiva, tu trebuie să 
începi întotdeauna prin a căuta aspectele sale pozitive, astfel 
încât acestea să se manifeste într-o măsură din ce în ce mai 
mare. Dacă nu vei mai căuta decât calităţile oamenilor, vei 
rămâne uimit de ceea ce vei descoperi. 


Ziua 306 - Vineri 

Tu eşti singurul responsabil pentru frecvenţa de vibraţie pe 
care o emiţi şi care este determinată de gândurile, de 
sentimentele, de cuvintele şi de acţiunile tale. Dacă vei gândi, 
dacă vei vorbi şi dacă vei acţiona din perspectiva iubirii, a 
bunătăţii şi a compasiunii, frecvenţa ta de vibraţie va deveni din 
ce în ce mai înaltă. Adevărata ta menire în viaţă constă în a-ți 
ridica în permanenţă această frecvenţă. Ea generează toate 
rezultatele din viaţa ta, întrucât tot ceea ce vine la tine este 
consecinţa vibraţiei pe care o emiti. 

Totul! 


Ziua 307 - Sâmbătă 

Stabileşte exact ceea ce îţi doreşti. Apoi creează jocuri ale 
imaginaţiei şi pretinde că ai obţinut deja ceea ce îţi doreşti. 
Atunci când practici astfel de jocuri mentale, fii foarte atent la 
ceea ce simţi. De pildă, imaginaţia copiilor este atât de puternică 
încât ei se implică în totalitate în jocurile lor, nu doar la nivelul 
imaginaţiei, ci şi la nivel emoţional. Priveşte-i pe copii cum se 
joacă şi vei învăţa imediat cum trebuie folosită legea Universului 
în avantajul tău. 


Ziua 308 - Duminică 

„Nimic din ceea ce există nu este bun sau rău. Doar 
imaginaţia omului face ca realitatea să devină bună sau rea.” 

WILLIAM SHAKESPEARE (1564 - 1616) Hamlet 


Ziua 309 - Luni 

Reţine: legea atracției nu face diferenţa între realitatea fizică 
şi cea din imaginaţia ta. De aceea, ori de câte ori te foloseşti de 
imaginaţie într-un scop creator, urmăreşte ca imaginea creată să 

ţi se pară cât mai reală. Atunci când imaginile tale mentale ţi se 
vor părea din ce în ce mai reale, poţi fi convins că ele se vor 
manifesta în curând în viaţa ta. 


Ziua 310 - Marţi 

Pentru a atrage o viaţă mai fericită, tu trebuie să devii un 
magnet pentru fericire. Fericirea atrage fericire. A fi un magnet 
pentru fericire înseamnă să te simţi fericit, să emiţi numai 
gânduri fericite şi să acţionezi ca un om fericit. Dacă doreşti să îţi 
intensifici încă şi mai mult acest sentiment de fericire, fă tot ce 
îţi stă în puteri pentru a-i face pe ceilalţi oameni fericiţi. 


Ziua 311 - Miercuri 

Toate situaţiile în faţa cărora opui rezistenţă vor continua în 
viaţa ta. Altfel spus, tu inviţi singur în viaţa ta toate lucrurile pe 
care nu ţi le doreşti cu ardoare. Focalizează-ţi această ardoare 
asupra lucrurilor pe care ti le doreşti şi atrage-le astfel către tine. 

Focalizarea este echivalentă cu procesul de creaţie. Dacă este 
dublată de emoţii, ea devine un proces de creaţie extrem de 
puternic. 


Ziua 312 - Joi 

Majoritatea oamenilor nu realizează cât de multă pasiune 
investesc în lucrurile pe care nu şi le doresc. Ori de câte ori 
vorbeşti cu un prieten şi îi povesteşti în amănunt o situaţie 
„cumplită” prin care ai trecut, tu îţi investeşti pasiunea într-o 
realitate pe care nu ţi-o doreşti. Acelaşi lucru se întâmplă atunci 
când reacţionezi negativ în faţa unui eveniment, afirmând că 
este „teribil” sau „groaznic”. 

Tu eşti o fiinţă minunată şi plină de pasiune. Ai însă grijă să îţi 
investeşti cu înţelepciune această pasiune. 


Ziua 313 - Vineri 

Tu te afli într-o relaţie de parteneriat cu legea atracției, iar 
această relaţie îţi permite să îţi creezi singur propria ta viaţă. Ca 
şi tine, toţi ceilalţi oameni se află într-o relaţie de parteneriat cu 
legea atracției, aşa că îşi creează la rândul lor propria /or viaţă. 
Altfel spus, tu nu te poţi folosi de această lege împotriva liberului 

arbitru al unei alte persoane. Dacă încerci acest lucru, rişti să 
atragi pierderea propriei tale libertăţi de decizie. 


Ziua 314 - Sâmbătă 

Tu nu poţi folosi legea atracției împotriva liberului arbitru al 
unei alte persoane. Dacă vei reflecta profund asupra acestui 
principiu, îndeosebi în legătură cu relaţiile de cuplu, vei ajunge 
inevitabil la concluzia că este foarte bine că legea operează în 
acest fel. În caz contrar, o persoană pe care nu ţi-o doreşti în 
viaţa ta ar putea lua decizia că tu eşti iubirea vieţii sale, 
folosindu-se de lege pentru a-ţi impune acest lucru. Din fericire, 
nimeni nu poate face aşa ceva; deci nici tu. 


Ziua 315 - Duminică 

Orice gând bun pe care îl emiţi, orice emoție pozitivă pe care 
o simţi, orice cuvânt amabil pe care îl rosteşti şi orice acţiune 
bună pe care o întreprinzi îţi ridică automat frecvenţa de vibraţie 
pe o nouă culme. Cu cât îţi vei ridica mai mult această frecvenţă, 
cu atât mai diferită ţi se va părea lumea exterioară, dar şi viaţa 
ta. Forţa pozitivă pe care o vei emite va fi atât de mare încât va 
influenţa întreaga planetă, inclusiv pe toţi locuitorii acesteia. 

Nu numai că te vei ridica pe un nivel superior, dar vei trage 
întreaga lume după tine. 


Ziua 316 - Luni 

Noi suntem fiinţe aflate în plin proces de evoluţie. Cu cât 
creştem mai mult, cu atât mai înaltă devine frecvenţa noastră de 
vibraţie. Atunci când o relaţie de cuplu se sfârşeşte, acest lucru 
arată că cei doi parteneri nu mai sunt pe aceeaşi frecvenţă. Dacă 
frecvențele oamenilor nu mai corespund, legea atracției 
reacţionează automat, separându-i unul de celălalt. Schimbarea 
frecvenţei de vibraţie echivalează cu creşterea; creşterea 
echivalează cu viaţa, iar viaţa este ceva bun. 


Ziua 317 - Marţi 

La ce te gândeşti dimineaţa, atunci când tragi jaluzelele 
pentru ca lumina zilei să pătrundă în camera ta? Dar seara, 
atunci când închizi jaluzelele? La ce te gândeşti atunci când te 

încalţi dimineaţa? Dar atunci când te descalţi seara? Ori de câte 

ori faci astfel de gesturi simple, care de regulă devin mecanice, 

foloseşte-te de puterea Universului şi spune din toată inima: 
„Mulţumesc pentru această zi incredibilă!” 


Ziua 318 - Miercuri 

Tu poţi pune forţele pozitive în mişcare pentru a-ţi netezi 
drumul, dar înainte de a face acest lucru este bine să reflectezi 
profund. Inainte de orice acţiune, imaginează-ţi încheierea ei cu 
succes, fără niciun efort, precum şi starea ta de fericire. Nu trece 
la fapte decât după ce ai făcut acest lucru. 

Forţele pozitive sunt tot timpul alături de tine, gata să te 
susţină, dar mai întâi de toate trebuie să le invoci. 


Ziua 319 - Joi 

Determină-ţi mintea să facă numai ceea ce doreşti tu! Dacă te 
gândeşti cu seriozitate să te eliberezi de toate gândurile 
negative şi să îţi transformi viaţa, iată un exerciţiu simplu, care 
te poate ajuta. In fiecare zi (fără nicio excepţie), notează în scris 
o sută de lucruri pentru care te simţi recunoscător. In acest fel, 
vei prelua controlul asupra minţii tale şi o ve; determina să emită 
gânduri pozitive. Dacă vei proceda astfel în fiecare zi, controlul 
tău asupra proceselor tale mentale va deveni din ce în ce mai 
deplin. 

la hotărârea fermă de a-ţi controla gândurile. Dacă vei 
dobândi controlul asupra minţii tale, tu vei fi propriul Tău Stăpân. 


Ziua 320 - Vineri 

Ori de câte ori te urci într-o maşină, imaginează-ţi timp de 
câteva secunde că ai ajuns cu bine la destinaţie şi că eşti fericit 
şi vesel (semn că totul a decurs bine). Indiferent încotro te 
îndrepţi şi ce fel de mijloc de transport foloseşti, foloseşte-te de 
puterea Universului şi creează-ţi cu ajutorul intenţiei o călătorie 
minunată, într-o siguranţă deplină. 


Ziua 321 - Sâmbătă 
Procesul de creaţie este incredibil de simplu. Dacă ţi se pare 
dificil, acest lucru nu arată altceva decât că nu crezi în el. Reţine: 

tu nu poţi vedea rezultatele dorite decât în măsura în care crezi 
deja în ele! Acest lucru poate fi uneori dificil, mai ales dacă te-ai 
obişnuit toată viaţa să nu crezi decât în lucrurile pe care le vezi. 
In acest caz, va trebui să lucrezi cu seriozitate pentru a-ţi 
reantrena mintea. Va trebui să înveţi să crezi în lumea invizibilă. 
Această credinţă este ÎNSUŞI canalul prin care realitatea 
invizibilă devine vizibilă. 


Ziua 322 - Duminică 
„Fericirea nu există în lucruri, ci în noi.” 
WILHELM RICHARD WAGNER (1813 - 1883) 


Ziua 323 - Luni 

Creează un panou al viitorului pentru copiii tăi şi învaţă-i să 
joace jocul vizualizării. Spune-le că trebuie să îşi imagineze că au 
obţinut deja lucrurile pe care le pun pe panou. Copiii au o 
imaginaţie atât de vie încât astfel de jocuri reprezintă o a doua 
natură pentru ei. In acest fel, ei te vor inspira inclusiv pe tine. 

„Fiţi asemeni copilaşilor cei mici şi credeţi.” Aceste cuvinte au 
fost rostite acum două mii de ani, dar rămân şi astăzi la fel de 
adevărate. 


Ziua 324 - Marţi 

Nimeni nu te poate influenţa prin gândurile sale negative dacă 
tu nu te afli deja pe o frecvenţă de vibraţie negativă. Tu eşti cel 
care îşi stabileşte propria frecvenţă de vibraţie, prin gândurile şi 
sentimentele tale. Cu cât te simţi mai bine, cu atât mai înaltă 
este frecvenţa pe care te afli, şi implicit gândurile la care ai 
acces. In acest caz, gândurile negative ale celorlalţi oameni nu te 
mai pot afecta. 


Ziua 325 - Miercuri 

Dacă doreşti să obţii controlul asupra credinței, tot ce trebuie 
să faci este să înclini balanţa de la gândurile, cuvintele şi 
acţiunile tale născute din „necredinţă”, în favoarea celor născute 
din credință. SINGURUL lucru care te poate împiedica să obţii 
ceea ce îţi doreşti de la viaţă este prevalența gândurilor de tip 
„nu cred”, a cuvintelor care încep cu „nu cred” şi a acţiunilor 

care pornesc de la premisa că nu crezi. 
Bazează-ţi majoritatea gândurilor, cuvintelor şi acţiunilor tale 
pe credinţă, iar legea atracției îţi va da cu siguranţă ascultare. 


Ziua 326 - Joi 

„Oferă servicii mai mari decât contravaloarea lor financiară.” 
WALLACE WATTLES (1860 - 1911) 

Știința de a deveni bogat 


Reţine acest principiu şi nu primi niciodată bani de la cineva 
fără a-i oferi un serviciu mai mare decât contravaloarea sa 
financiară. Acesta este unul din principalele motive pentru care 
oamenii se confruntă cu lipsa banilor, cu eşecurile financiare şi 
cu Slujbele care nu îi satisfac. Oferă o valoare mai mare decât 
suma de bani pe care o primeşti în schimbul ei, deopotrivă la 
slujbă, în afacerea pe care o conduci sau în orice alt domeniu al 
vieţii. 


Ziua 327 - Vineri 

Ai simţit astăzi o stare de recunoştinţă pentru natură? Dacă 
natura nu ţi-ar oferi fără încetare bogăţiile ei, tu nu ai fi astăzi în 
viaţă. Ea îţi oferă o sursă nelimitată de aer pe care îl poţi respira, 
produce suficientă apă pentru nevoile întregii planete, iar fără 
forţa dătătoare de viaţă pe care o oferă soarele, nicio fiinţă nu ar 
putea exista pe Pământ. 

Asta înseamnă dăruirea pură! Cum pot crede unii oameni că 
nu sunt iubiţi? 


Ziua 328 - Sâmbătă 

Atunci când opui rezistenţă împotriva unui aspect al vieţii pe 
care nu ţi-l doreşti, tu îl atragi automat către tine. Rezistenţa 
echivalează cu focalizarea asupra problemei şi atrage după sine 
o rezistenţă din ce în ce mai mare. În loc să opui rezistenţă, mai 
bine fii creativ şi focalizează-ţi energia asupra rezultatului pe 
care ţi-l doreşti. Asta înseamnă să creezi: să te focalizezi asupra 
soluţiilor, nu asupra problemelor. 

Fii creativ, nu defensiv. Focalizează-te asupra soluţiilor, nu 
asupra problemelor. 

Ziua 329 - Duminică 

„Eu cred că oamenii care înţeleg în ce constă puterea 
gândurilor lor pot face absolut orice doresc cu viaţa lor. 

Eu cred că nu doar corpul uman ascultă de controlul minţii, ci 
şi mediul exterior, „norocul”, circumstanţele. Toate acestea pot fi 
schimbate prin înlocuirea gândirii negative cu gândirea pozitivă. 
Eu am convingerea că atitudinea de tip: „Pot şi voi face acest 
lucru” conduce întotdeauna la un succes care i se pare miraculos 
celui care nu se ridică mai presus de atitudinea de tip: „Nu pot”. 

WILLIAM WALKER ATKINSON (1862 - 1932) 

Crezul muncii mele 


Ziua 330 - Luni 

Viaţa ta este un proces de învăţare continuă. Tu nu poţi 
deveni mai înţelept decât învățând în permanenţă. Uneori, este 
nevoie să atragi către tine comiterea unei greşeli majore pentru 
a învăţa o lecţie importantă. In final, tu eşti însă cel care iese în 
câştig, întrucât devii mai înţelept. Inţelepciunea nu poate fi 
cumpărată pe bani. Ea nu poate fi dobândită decât trăindu-ţi 
viaţa. De altfel, ea nu vine niciodată singură, ci este însoţită 
întotdeauna de putere, de curaj, de cunoaştere şi de o stare de 
pace din ce în ce mai profundă. 


Ziua 331 - Marţi 

Dacă nu te-ar susţine iubirea, tu nu ai putea exista ca fiinţă 
umană. Dacă ai elimina toate învelişurile care te înconjoară, unul 
câte unul, ceea ce ar rămâne în final ar fi lumina eternă a 
conştiinţei, a cărei esenţă este iubirea. 

Călătoria vieţii tale presupune eliminarea succesivă a acestor 
straturi exterioare pentru a-ţi găsi esenţa, iar această esenţă nu 
este altceva decât iubirea cea mai pură. 


Ziua 332 - Miercuri 

Orice ai crede în momentul de faţă, tu devii din ce în ce mai 
măreț cu fiecare zi care trece. Niciun om nu poate regresa 
vreodată. Tu nu poţi merge decât înainte şi ascendent. 

Chiar şi atunci când lucrurile nu merg aşa cum ţi-ai dori, 
aminteşte-ţi că astăzi te afli mai departe pe cale decât te-ai aflat 

ieri. 


Ziua 333 - Joi 

Dacă te confrunţi cu o provocare care te face să crezi că 
reprezintă o schimbare negativă în viaţa ta, aminteşte-ţi că tot 
ceea ce ni se întâmplă este spre binele nostru. Nu contează atât 
de mult ceea ce ni se întâmplă, cât felul în care privim şi felul în 
care reacţionăm în faţa acestor evenimente. 

Pentru a putea crea o realitate mai sublimă şi mai măreaţă, 
Universul este nevoit să înlăture vechea realitate. Urmăreşte să 
înţelegi că această schimbare se petrece numai pentru a face loc 
unei realităţi mai satisfăcătoare în viaţa ta. 


Ziua 334 - Vineri 
„EU SUNT capabil să reuşesc în tot ceea ce îmi propun.” 
Acesta este un adevăr absolut. Intrebarea este: tu crezi în el? 


Ziua 335 - Sâmbătă 

lubirea pură nu pune condiţii şi nu cunoaşte limite. Ea nu se 
înfrânează niciodată şi nu se cramponează de nimic. lubirea 
oferă tot timpul şi nu cere niciodată nimic în schimb. Ea 
reprezintă un flux continuu, fără restricţii. Şi mai presus de toate, 
această iubire nelimitată se află înăuntrul tău. 


Ziua 336 - Duminică 

„Sunt ferm hotărâtă să îmi păstrez buna dispoziţie şi fericirea 
în orice situaţie m-aş afla, întrucât experienţa m-a învăţat că cea 
mai mare parte a fericirii sau a suferinţei noastre nu depinde de 
circumstanţele exterioare, ci de atitudinea noastră.” 

MARTHA WASHINGTON (1732 - 1802) 


Ziua 337 - Luni 

la decizia să spui astăzi un cuvânt de apreciere fiecărei 
persoane cu care vei intra în contact. Cu cât vor fi mai mulţi, cu 
atât mai bine. Observă felul în care te simţi la începutul zilei, şi 
mai ales la sfârşitul ei. 

Stabileşte o zi din săptămână ca zi a aprecierii şi repetă acest 

proces în fiecare săptămână, în ziua respectivă. Nu uita niciodată 
să faci acest lucru. Observă apoi ce se întâmplă în viaţa ta! 


Ziua 338 - Marţi 

Toţi oamenii de pe planetă îşi doresc să fie fericiţi. Practic, ei 
îşi doresc ceea ce îşi doresc numai pentru că au convingerea că 
împlinirea dorințelor lor îi va face fericiţi. Indiferent dacă îşi 
doresc sănătate, bani, o relaţie plină de iubire, lucruri materiale, 
realizări, o slujbă, sau orice altceva, la baza dorințelor lor stă 
aspiraţia către fericire. Reţine însă: fericirea este o stare 
interioară. Lucrurile şi realizările exterioare nu pot conduce decât 
la o stare efemeră de fericire, întrucât sunt trecătoare. 

Fericirea permanentă derivă din decizia de a fi fericit în 
permanenţă. Dacă vei opta pentru fericire, tu vei atrage către 
tine acea realitate care te va face fericit. Această realitate este 
doar cireaşa de pe tort, însă tortul este fericirea din interiorul 
tău. 


Ziua 339 - Miercuri 

Dacă ai probleme cu un membru al familiei tale care are o 
atitudine negativă, fă o listă cu toate calităţile pe care le 
apreciezi la el. Include în listă şi recunoştinţa ta adresată 
persoanei respective pentru faptul că te-a ajutat să îţi doreşti 
mai multă pozitivitate în viaţa ta. Intr-adevăr, acesta este darul 
ei pentru tine. Dacă îţi vei focaliza întreaga energie asupra 
aprecierii, te vei expune într-o mai mică măsură în faţa atitudinii 
negative a persoanei în cauză; în plus, vei atrage oameni din ce 
în ce mai pozitivi în viaţa ta. 

Pune-te la unison cu frecvenţa aprecierii, iar legea atracției va 
avea grijă să îţi prezinte numai oameni aflaţi într-o stare de spirit 
pozitivă. 


Ziua 340 - Joi 

Dacă doreşti să ajuţi pe cineva care are probleme de 
sănătate, există o tehnică extrem de eficientă în acest scop. 
Vizualizează persoana respectivă ca fiind perfect sănătoasă, 
fericită şi puternică. Creează o scenă mentală în care apari tu şi 
persoana în cauză, şi contureaz-o în cât mai multe detalii. 
Imaginează-ţi cuvintele pe care le-aţi rosti tu şi ea, sau lucrurile 

pe care le-ar face persoana respectivă şi pe care numai un om în 
putere şi fericit le poate face. Repetă-ţi de cât mai multe ori 
filmul acestei scene, până când acesta devine foarte real pentru 
tine. 

Deşi fiecare îşi creează singur propria viaţă, acest exerciţiu o 
poate ajuta enorm pe persoana bolnavă. 


Ziua 341 - Vineri 

Ai încredere în Puterea Infinită care operează prin tine. 
Aceasta este o putere pozitivă absolută, iar tu o poţi manevra 
aşa cum doreşti prin focalizarea ta mentală. Desigur, pentru a 
putea rezona cu ea, trebuie să emani tu însuţi o frecvenţă de 
vibraţie pozitivă. Ori de câte ori te focalizezi asupra unor aspecte 
negative, tu te deconectezi practic de la Puterea Infinită. 

Există o singură Putere Infinită, iar aceasta nu poate fi folosită 
decât pentru a face bine. 


Ziua 342 - Sâmbătă 

În interiorul tău există o prezenţă vie. Ea reprezintă forţa 
vitală care te-a făcut să respiri pentru prima oară atunci când ai 
venit în această lume. Tot ea respiră şi acum prin tine. Armonia, 
pacea şi iubirea acestei prezenţe vii sunt desăvârşite, iar ea 
există înăuntrul tău. Dacă doreşti să te conectezi cu această 
prezenţă, opreşte-te din ceea ce faci, închide ochii, relaxează-te, 
linişteşte-ţi mintea şi focalizează-te intens în interiorul corpului 
tău, timp de câteva minute. 

Cu cât vei practica mai des acest exerciţiu, cu atât mai 
conştient vei deveni de prezenţa vie din interiorul tău şi de 
armonia, pacea şi iubirea ei. 


Ziua 343 - Duminică 

„Buna dispoziție este absolut indispensabilă pentru 
dezvoltarea superioară a minţit şi a sufletului. Cu cât starea de 
spirit este mai luminoasă şi mai fericită, cu atât mai uşor şi mai 
rapid se poate dezvolta orice talent. Fără nicio exagerare, putem 
spune că buna dispoziţie reprezintă pentru dezvoltarea 
capacităţilor mentale ceea ce reprezintă o zi însorită pentru 
florile câmpului.” 

CHRISTIAN D. LARSON (1874 - 1954) 


— Învăţături zilnice — 


Măreţia din interiorul tău 


Ziua 344 - Luni 

Ce se întâmplă atunci când îţi doreşti să atragi iubirea şi să fii 
fericit? Din păcate, foarte mulţi oameni cad în capcana detaliilor, 
crezând că numai o persoană anume le poate oferi relaţia 
perfectă de cuplu. Universul poate vedea însă oricât de departe 
în viitor şi ştie dacă persoana respectivă îţi va împlini aspiraţia 
către fericire sau se va dovedi un coşmar în viaţa ta. Atunci când 
persoana pe care şi-o doresc în viaţa lor nu le răspunde cu 
iubire, oamenii cred că legea atracției nu funcţionează. În 
realitate, ea funcţionează de minune. Adevărata dorinţă a 
oamenilor este de a atrage iubirea şi fericirea, iar Universul le 
răspunde că: „Această persoană nu îţi poate oferi iubirea şi 
fericirea pe care ţi le doreşti. Te rog, dă-te la o parte din calea 
mea, astfel încât să îţi ofer persoana cea mai potrivită pentru 
tine.” 

Urmăreşte să nu cazi în capcana detaliilor de gen: „cine”, 
„unde”, „când” sau „cum”, căci în acest fel nu faci decât să îţi 
blochezi singur îndeplinirea adevăratei tale dorinţe. 


Ziua 345 - Marţi 

Tu eşti responsabil pentru viaţa pe care o trăieşti. Dacă îţi vei 
asuma responsabilitatea pentru toate greşelile din trecutul tău, 
fără a te simţi însă vinovat pentru ele, vei putea spune că nivelul 
tău de conştiinţă s-a schimbat şi că ai înţeles în ce constă 
adevărul vieţii tale şi mecanismul de funcţionare a legii atracției. 
De pe acest nivel nou de conştiinţă, tu vei începe să atragi 
automat viaţa pe care ţi-o doreşti. 


Ziua 346 - Miercuri 

Marea majoritate a oamenilor nu solicită starea de sănătate 
decât atunci când nu o mai au. Cel mai bine ar fi să soliciţi însă o 
sănătate perfectă în fiecare zi. Foloseşte-te în acest scop de 
puterea intenţiei tale şi vizualizează-te într-o stare de sănătate 
ideală. 

Manifestă-ţi această intenţie inclusiv pentru ceilalţi oameni, nu 
doar pentru tine. 

Ziua 347 - Joi 

Tu îţi creezi singur viitorul prin puterea intenţiilor tale. Intenţia 
nu este altceva decât actul conştient prin care îţi stabileşti chiar 
acum cursul viitorului. Pe baza acestor intenţii prezente, viitorul 
îţi poate aduce o stare de sănătate perfectă, armonie în cadrul 
relaţiilor, fericire, bani, creativitate şi iubire. 

Manifestă-ţi în fiecare zi intenţia şi creează-ţi astfel viitorul. 


Ziua 348 - Vineri 

Chiar dacă citeşti cartea Secretul sau priveşti filmul cu acelaşi 
nume, tu nu poţi recepta decât cunoaşterea care rezonează cu 
frecvenţa ta de la momentul respectiv. Data viitoare când vei citi 
cartea sau când vei privi filmul, tu vei putea absorbi mult mai 
multă cunoaştere, iar acest proces nu încetează niciodată. Vei 
continua să descoperi întotdeauna ceva nou la fiecare nouă 
lectură sau reluare a filmului, iar principiile Secretului îţi vor 
deveni astfel din ce în ce mai limpezi. Explicaţia este simplă: 
conştiinţa ta va continua să se dilate cu fiecare nouă reluare a 
cărţii sau a filmului. 


Ziua 349 - Sâmbătă 

Fii recunoscător astăzi pentru muzica ta preferată, pentru 
filmele care te fac să te simţi bine, pentru telefonul care îţi 
permite să intri în legătură cu oamenii pe care îi iubeşti, pentru 
calculatorul la care lucrezi şi pentru electricitatea care îţi 
iluminează casa. Fii recunoscător pentru avioanele care îţi 
permit să ajungi în scurt timp oriunde doreşti, pentru drumuri şi 
pentru luminile semafoarelor care permit siguranţa în trafic, 
pentru cei care construiesc poduri, pentru cei dragi, pentru copiii 
tăi, pentru animalul de casă şi pentru ochii ce îţi permit să citeşti 
această carte. Fii recunoscător pentru imaginaţia ta, pentru 
faptul că poţi gândi şi vorbi, zâmbi, râde şi respira. Fii 
recunoscător pentru că eşti în viaţă! Fii recunoscător pentru că 
eşti Tu! 

Fii recunoscător pentru existenţa cuvântului care îţi poate 
schimba viaţa şi rosteşte la infinit acest cuvânt: 

Mulţumesc! Mulţumesc! Mulţumesc! 

Ziua 350 - Duminică 

„Nu există datorie cu un grad de obligativitate mai mare decât 
răsplătirea bunătăţii de care ai avut parte.” 

MARCUS TULLIUS CICERO (106 - 43 I.Ch.) 


Ziua 351 - Luni 

Legea este imuabilă şi acţionează cu o precizie maximă. Ea nu 
dă greş niciodată. Atunci când pare că nu funcţionează, poţi fi 
absolut convins că greşeala nu îi aparţine ei, ci ţie. De fapt, 
această veste este cât se poate de bună! Tu ai avut nevoie de 
practică pentru a învăţa să mergi sau să conduci maşina. 

Singurul lucru de care ai nevoie pentru a obţine tot ceea ce îţi 
doreşti este practica! 


Ziua 352 - Marţi 

Jocul Vieţii constă în a-ţi crea modalităţi cât mai eficiente de a 
crede, astfel încât să poţi primi ce ai cerut. Oricât de măreț ar fi 
lucrul pe care îl ceri, bucură-te acum, ca şi cum l-ai fi primit deja. 


Ziua 353 - Miercuri 
Nu există nicio scuză pentru care nu ţi-ai putea acorda astăzi 
două minute pentru a-ţi manifesta intenţia pentru ziua de mâine. 


Ziua 354 - Joi 

Fii creativ şi inventează jocuri mentale eficiente la unison cu 
ceea ce îţi doreşti. De pildă, dacă îţi doreşti să atragi în viaţa ta 
un partener perfect, începe prin a face loc în dulapul tău pentru 
hainele sale. Dacă îţi doreşti să atragi o casă nouă, fă-ţi 
curăţenie în casa actuală, astfel încât să îţi poţi împacheta rapid 
lucrurile când va fi cazul. Dacă îţi doreşti să pleci într-o călătorie, 
scoate-ţi valizele la vedere, înconjoară-te cu imagini ale locului în 
care doreşti să mergi şi suprapune peste ele fotografiile tale. 

Gândeşte-te ce ai face dacă dorinţa ta ar fi îndeplinită, apoi 
începe să acţionezi în mod creativ, ca şi cum ai fi primit deja 
lucrul dorit. 


Ziua 355 - Vineri 

Mulţumesc. Mulţumesc. Mulţumesc. Mulţumesc. 

Mulţumesc. Mulţumesc. Mulţumesc. 

Dacă doreşti să ai imediat parte de o zi mai bună, rosteşte de 
şapte ori la rând cuvântul „mulţumesc”. 


Ziua 356 - Sâmbătă 

Legea atracției acţionează cu precizie. Dacă nu primeşti 
rezultatele pe care ţi le doreşti, greşeala îţi aparţine. În loc să 
creezi realitatea pe care ţi-o doreşti, tu îţi creezi singur realitatea 
pe care nu ţi-o doreşti. In ambele cazuri, tu eşti cel care îşi 
creează singur propria realitate. 

Legea este infailibilă şi răspunde întotdeauna la gândurile şi la 
sentimentele tale. 


Ziua 357 - Duminică 

„Tot ceea ce vedem este umbra lucrurilor pe care nu le 
vedem.” 

DR. MARTIN LUTHER KING JR. (1929 - 1968) 

Măsura omului 


Ziua 358 - LUNI - ZIUA GÂNDURILOR BUNE 

Stabileşte-ţi o temă pentru fiecare zi a săptămânii şi schimbă- 
ţi dramatic viaţa prin aplicarea legii atracției. Dacă preferi, 
începe cu o singură zi din săptămână şi practică în ea tema 
aleasă, până când acest lucru va deveni o obişnuinţă pentru tine. 
In continuare, adaugă o altă zi. Fă aşa cum simţi că este mai 
bine pentru tine, întrucât ceea ce contează este intenţia ta. 

Astăzi este luni, Ziua Gândurilor Bune. Exprimă-ţi intenţia ca 
în toate zilele de luni să nu mai emiţi decât gânduri bune, 
deopotrivă pentru tine şi pentru ceilalţi oameni. Refuză să îţi 
focalizezi atenţia asupra acelor aspecte care nu te ajută să emiţi 
gânduri bune. incă de la începutul zilei, stabileşte-ţi următoarea 
intenţie fermă: „Astăzi voi emite mii de gânduri bune”. În medie, 
un om emite circa 50.000 de gânduri în fiecare zi. Gândeşte-te 
câte oportunităţi de a emite gânduri bune vei avea astăzi! 


Ziua 359 - MARŢI - ZIUA APRECIERII. 
Astăzi este marţi, Ziua Aprecierii. In fiecare zi de marţi din 

viaţa ta, manifestă-ţi intenţia de a aprecia tot ce îţi iese în cale. 
Apreciază vremea de afară, mijloacele de transport, marile 
invenţii, casa pe care o ai, hrana pe care o consumi, patul în care 
te odihneşti, familia, colegii de muncă, cei care te ajută, 
sănătatea de care te bucuri, corpul de care dispui, ochii, urechile 
şi celelalte organe de simţ. Focalizează-ţi aprecierea îndeosebi 
asupra momentelor sublime pe care le-ai trăit în trecut şi 
imaginează-ţi-le pe cele pe care urmează să le trăieşti în viitor. 
In sfârşit, apreciază faptul că cu fiecare zi de marţi din viaţa ta, 
tu îţi vei crea o viaţă incredibilă prin aplicarea principiului 
aprecierii. 


Ziua 360 - MIERCURI - ZIUA FAPTELOR BUNE 

Astăzi este miercuri, deci este Ziua Faptelor Bune! În fiecare zi 
de miercuri din viaţa ta, măreşte-ţi soldul pe care îl ai în contul 
tău de la Banca Universului prin faptele tale bune. Incurajează-i 
pe toţi cei din jurul tău. Fă numai fapte bune. Rosteşte cuvinte 
pline de amabilitate, indiferent cu cine ai vorbi. Astăzi oferă un 
bacşiş mai mare ca de obicei. Oferă-i cuiva un dar fără niciun 
motiv aparent. Fii primul care deschide uşa pentru ca altcineva 
să treacă. Fă-i cinste cuiva cu o cafea sau cu o masă la 
restaurant. Zâmbeşte-le tuturor. Manifestă-ţi în mod real 
interesul faţă de cei care te ajută. Oferă-ţi atenţia nedivizată 
celor dragi. Răspunde-le cu amabilitate celorlalţi şoferi din trafic. 
Cedează-ţi locul în autobuz şi lasă o altă persoană să stea jos. 
Caută noi şi noi oportunităţi de a face fapte bune în această zi de 
miercuri, iar Legea Atracţiei îţi va oferi o veritabilă abundență de 
astfel de oportunităţi. 

Dacă vei dărui tot ce este mai bun în tine în aceste zile de 
miercuri, Universul îţi va răspunde cu aceeaşi măsură, iar zilele 
de miercuri vor deveni cele mai frumoase zile ale săptămânii 
pentru tine. 


Ziua 361 - JOI - ZIUA RECUNOȘTINŢEI 

Astăzi este joi, deci este Ziua Recunoștinței. 

In fiecare zi de joi din viaţa ta, ia hotărârea să rosteşti de cât 
mai multe ori cu putinţă cuvântul „mulţumesc”, cu o sinceritate 
maximă. Fă o listă cu toate persoanele şi evenimentele pentru 
care te simţi recunoscător. Mulţumeşte-le astăzi tuturor celor 
care au făcut vreodată ceva pentru tine. 

Atunci când mergi undeva, rosteşte cuvântul „mulţumesc” la 
fiecare pas. Atunci când te afli la volanul maşinii, fă-ţi din când în 
când timp pentru a repeta: „Mulţumesc”. În diferite momente ale 
zilei, repetă de şapte ori la rând cuvântul „mulţumesc”. Caută 
orice ocazie de a le spune oamenilor: „Mulţumesc”. Fă acest 
lucru cu o sinceritate deplină, astfel încât oamenii să se bucure şi 
să îţi aprecieze recunoştinţa. In toate zilele de joi, racordează-te 
la frecvenţa de vibraţie a recunoştinţei şi centrează-ţi toate 
gândurile, cuvintele şi sentimentele în jurul cuvântului 
„mulţumesc”. 

„Mulţumesc” - un singur cuvânt, dar cu o putere considerabilă 
de a-ţi transforma viaţa în bine. Pentru a te bucura de această 
putere, tot ce trebuie să faci tu este să îl rosteşti cu convingere. 

Mulţumesc! 


Ziua 362 - VINERI - ZIUA SENTIMENTELOR POZITIVE 

Astăzi este vineri, Ziua Sentimentelor Pozitive. În fiecare zi de 
vineri din viaţa ta, conştientizează-ţi şi amplifică-ţi toate 
sentimentele pozitive. 

De-a lungul zilei, focalizează-ţi întreaga atenţie asupra 
sentimentelor tale. Înlocuieşte imediat sentimentele negative cu 
sentimente pozitive, iar apoi amplifică-le din ce în ce mai mult pe 
acestea din urmă. Umple-ţi ziua cu tot ceea ce te face să te simţi 
bine. Ascultă muzica ta preferată. Mergi la restaurant şi consumă 
felul tău de mâncare preferat. Intâlneşte-te cu un prieten drag. 
Fă ceea ce îţi place mai mult, astfel încât să te simţi din ce în ce 
mai bine, până când această bunăstare interioară ajunge să se 
reverse în afară şi nu îţi mai poţi şterge zâmbetul de pe faţă. Vei 
simţi astfel că pluteşti pe parcursul întregii zile. 


Ziua 363 - SÂMBĂTĂ - ZIUA ELIBERĂRII i 

Astăzi este sâmbătă, deci este Ziua Eliberării. In fiecare 
sâmbătă din viaţa ta, urmăreşte să te simţi la fel de liber ca o 
pasăre care zboară pe cer, aşa cum te simţeai atunci când erai 
copil. Joacă-te! Distrează-te! Descoperă tot ce te face fericit şi 
pune în aplicare aceste lucruri. 

Fă toate lucrurile care te fac să te simţi liber şi fericit. Râzi tot 
timpul. Sari în sus de bucurie. Dansează, cântă, sari într-un picior 
şi fluieră. Bucură-te la maxim de viaţă! Cu cât vei râde, vei 
zâmbi, te vei distra şi te vei juca mai mult, cu atât mai liber te 

vei simţi. În acest fel, te vei elibera de orice negativitate şi te vei 
simţi uşor ca un fulg. Fă din toate zilele de sâmbătă un pretext 
pentru a-ţi lua zborul. 

Reţine: viaţa este un joc nesfârşit, pe care vei continua să îl 
joci de-a lungul întregii eternităţi! 


Ziua 364 - DUMINICĂ - ZIUA TUTUROR LUCRURILOR BUNE 
_ Astăzi este duminică, deci este Ziua Tuturor Lucrurilor Bune. 
In fiecare zi de duminică din viaţa ta, aminteşte-ţi de toate 
lucrurile bune care s-au întâmplat în săptămâna care s-a scurs. 
De asemenea, gândeşte-te la toate lucrurile bune care se vor 
petrece în viaţa ta în săptămânile care vor urma. 

In continuare, te poţi odihni, întrucât creaţia ta este perfectă, 
iar tu te simţi satisfăcut, întrucât Totul Este Bine în viaţa ta. 


Ziua 365 - Luni 

Tu te afli în locul ideal din călătoria ta perfectă. 

Te afli exact acolo unde trebuie să fii, dat fiind că tu însuţi ai 
ales acest loc. De fapt, nu ai putea fi niciodată mai perfect decât 
eşti acum. 

